ശനിദോഷങ്ങൾ അകലാൻ ഒരു തീർഥയാത്ര| Kuchannur temple | Mathrubhumi Online\nശനിദോഷങ്ങൾ അകലാൻ ഒരു തീർഥയാത്ര\nSeptember 28, 2017, 09:37 AM IST\nകുറച്ചുകാലം മുമ്പായിരുന്നു ഈ യാത്ര. മേഘമലയാത്ര കഴിഞ്ഞ് ചിന്നമണ്ണൂരിൽ എത്തിയപ്പോവാണ് അന്നത്തെ പത്രത്തിൽ മന്ത്രി ചിദംബരം കുച്ചനൂർ ശനീശ്വരൻ കോവിലിൽ സന്ദർശിക്കാനെത്തിയ സചിത്രവാർത്ത കണ്ടത്. മന്ത്രിമാരും താരങ്ങളും സാധാരണക്കാരും ശനിദോഷം അകറ്റാൻ എത്തുന്ന ക്ഷേത്രത്തെപ്പറ്റി ലോഡ്ജിലെ പയ്യനും പറഞ്ഞു തന്നു. ഇവിടെവരെ എത്തിയതല്ലേ എന്നാലൊന്നു പോയേക്കാം എന്നു തോന്നി.\nവരിവരിയായി തലയുയർത്തി നില്ക്കുന്ന തെങ്ങുകൾക്കിടയിൽ ടാറിട്ട റോഡ്, ഇരുവശവും സ്വർണവർണം വാരിയണിഞ്ഞ വിളഞ്ഞ നെൽപ്പാടങ്ങൾ. മുല്ലപ്പെരിയാറിന്റെ കാരുണ്യം. ചിന്നമണ്ണൂരിൽനിന്ന് യാത്ര ഷെയർ ഓട്ടോയിലായിരുന്നു. ഓട്ടോയിൽ പത്തുപേരുണ്ട്. ചിന്നമണ്ണൂരിൽനിന്ന് കുച്ചനൂർ വഴിയും തേനിക്ക് പോകാം. തേനിക്ക് പോകേണ്ടവരും വഴിക്ക് ഇറങ്ങേണ്ടവരുമെല്ലാം വണ്ടിയിലുണ്ട്. ഞങ്ങളെ കുച്ചന്നൂരിലിറക്കി വീണ്ടും നാല്‌പേരെക്കൂടി കയറ്റി ഓട്ടോ തേനിക്ക് പോയി.\nകാഴ്ചയിൽ വലുതല്ലെങ്കിലും ഐതിഹ്യത്തിലും ശക്തിയിലും വിശ്വാസികൾക്ക് മഹാക്ഷേത്രമാണിത്. സുരഭീനദിക്കരയിൽ തെങ്ങിൻതോപ്പുകളും വിശാലമായ നെൽവയലുകളും പശ്ചാത്തലമൊരുക്കുന്ന ക്ഷേത്രാങ്കണം. അതിരാവിലെയെത്തിയതുകൊണ്ട് നട തുറന്നിട്ടില്ല. ഭക്തജനങ്ങൾ കാത്തിരിപ്പുണ്ട്. മുഖ്യ അർച്ചകൻ ജയബാലമുത്തു എത്തണം. അദ്ദേഹത്തിന്റെ സഹായി സംസാരശേഷിയില്ലാത്ത മുത്തു മുന്നൊരുക്കങ്ങളുമായി അവിടെയുണ്ട്.\nക്ഷേത്ര പരിസരത്ത് പൂജാദ്രവ്യങ്ങളും കാകരൂപങ്ങളും വിൽക്കുന്ന കടകളുണ്ട്. കൂട്ടത്തിലൊരു കടയിലെ കുമാരി ലക്ഷ്മി ക്ഷേത്രാചാരങ്ങളെപ്പറ്റി പറഞ്ഞുതന്നു. സുരഭീനദിയിൽ മുങ്ങിക്കുളിച്ച് ആദ്യം ഗണപതിയെ വണങ്ങണം. പിന്നെ പൊരിയും മലരും കൊടിമരത്തിനു ചുവട്ടിൽ നിക്ഷേപിക്കണം. കൈയിലുള്ള കാകരൂപം മൂന്നുതവണ തലയ്ക്കു മുകളിൽ വലതുവശത്തേക്കും പിന്നെ ഇടതുവശത്തേക്കും ചുഴറ്റി നടയിൽ വെക്കണം. എന്നിട്ട് എള്ളും തിരിയും കത്തിച്ച് വെക്കണം. അതിനുശേഷമാണ് അർച്ചന നടത്തേണ്ടത്. തമിഴകത്തെ ആടി മാസത്തെ എല്ലാ ശനിയാഴ്ചകളിലുമായാണ് ഇവിടെ ഉത്സവം കൊണ്ടാടുന്നത്. പൊതുവേ എല്ലാ ശനിയാഴ്ചകളിലും ഭക്തജനപ്രവാഹം ഉണ്ടാകാറുണ്ട്.\nസംസാരിച്ചിരിക്കവേ മുഖ്യ അർച്ചകൻ ജയബാലമുത്തു എത്തി. പൂജാമുറകൾക്കുശേഷം ദർശനത്തിനായി നട തുറന്നു. ഭക്തജനങ്ങൾ പ്രസാദവും വാങ്ങി തിരികെ നടക്കുമ്പോൾ തൊട്ടടുത്തുള്ള ക്ഷേത്ര ഓഫീസ് മുറിയിലിരുന്ന് അദ്ദേഹം ക്ഷേത്ര ഐതിഹ്യം വിവരിച്ചു.\nമണിനഗരം തലസ്ഥാനമായുള്ള കുലിംഗനാട് ഭരിച്ചിരുന്ന രാജാവാണ് ദിനകര. പ്രജാക്ഷേമ തത്പരനായ രാജാവ്. കല, കൃഷി വ്യവസായം എന്നിവയുടെ സുവർണകാലം. പക്ഷേ, അനന്തരാവകാശികളില്ല. അങ്ങിനെയിരിക്കെ മണിനഗരത്തിലെ ഒരു പാവപ്പെട്ട ബ്രാഹ്മണ കുടുംബത്തിൽ സുന്ദരനായ ഒരാൺകുട്ടി ജനിച്ചു. ദരിദ്രനായതിനാൽ ഇവർ കുട്ടിയെ രാജകൊട്ടാരത്തിൽ കൊണ്ടുവന്നു. ആ കുട്ടിയെക്കണ്ടതും രാജ്ഞിയുടെ മുലചുരന്നു. രാജാവ് കുട്ടിയെ ദത്തെടുത്തു. ചന്ദ്രവദന എന്നു പേരിട്ട് വളർത്തി. അടുത്ത വർഷം രാജ്ഞിക്കു ഒരു മകൻ ജനിച്ചു. സദാഹ. ഇരുവരെയും ഒരേപോലെ വളർത്തി. നല്ല സ്നേഹത്തിലായിരുന്നു അവർ. രാജ്യതന്ത്രങ്ങളും യുദ്ധമുറകളും കലാരൂപങ്ങളും പഠിച്ച അവർ എല്ലാം തികഞ്ഞ യുവാക്കളായി.\nരാജാവിന് പ്രായമായി. ഭരണം ചന്ദ്രവദനനെ ഏൽപ്പിക്കാൻ അദ്ദേഹം തീരുമാനിച്ചു. മന്ത്രി എതിർത്തെങ്കിലും രാജ്ഞിയുടെ അനുവാദത്തോടെ രാജാവ് ചന്ദ്രവദനനെ അനന്തരാവകാശിയാക്കി. സ്വന്തം മകനിരിക്കെ തന്നെ എന്തിനാണ് രാജാവാക്കിയത് എന്ന് ചന്ദ്രവദനനും ചിന്തിച്ചു. ഒടുക്കം കൊട്ടാരം ജോത്സ്യമാരോട് ചോദിച്ചു. രാജാവിനിത് ഏഴരശ്ശനിയാണെന്നും ജീവിതത്തിലെ ഒരുപാട് ദുഃഖങ്ങൾ വരാനിരിക്കുകയാണെന്നും അവർ പറഞ്ഞു.\nഅച്ഛനെ ശനിമുക്തനാക്കണമെന്നും ദുഃഖങ്ങളിൽനിന്ന് മോചിപ്പിക്കണമെന്നും ആഗ്രഹിച്ച ചന്ദ്രവദനൻ കൊട്ടാരം വിട്ട് പശ്ചിമഘട്ടത്തിന്റെ മലഞ്ചെരിവിൽ പോയി ഒരു വേടതലൈമരത്തിനു കീഴിൽ ധ്യാനത്തിലിരുന്നു. ഒടുക്കം ശനീശ്വരൻ പ്രത്യക്ഷപ്പെട്ടു. അച്ഛനെ ബാധിച്ച ശനിദോഷങ്ങൾ തനിക്കേകി അച്ഛനെ ശനിദോഷമുക്തനാക്കാൻ അദ്ദേഹം അപേക്ഷിച്ചു. ഏഴരവർഷത്തിൽനിന്ന് ശനിക്കാലം ആദ്യം ഏഴരമാസമായും പിന്നീട് ഏഴരനാഴികയാക്കിയും കുറച്ചുകൊടുത്തു.\nഇതിനിടയിൽ ജ്യേഷ്ഠനെ ക്കാണാതെ വിവശനായ അനിയൻ സദാഹ കൊട്ടാരം വിട്ടിറങ്ങി ഇതേ കാട്ടിൽ അലഞ്ഞു. വിശ്രമിക്കാനായി ഒരു മരത്തണലിൽ ഇരുന്നു. രണ്ടുപേരേയും കാണാതായപ്പോൾ രാജാവ് പടയാളികളെ വിട്ടു. അവർ കണ്ടത് തപസ്സിലിരിക്കുന്ന ചന്ദ്രവദനനെയും മുന്നിൽ വെട്ടിത്തുണ്ടമായിട്ടിരിക്കുന്ന നിലയിൽ സദാഹയേയുമാണ്.\nരാജഭടൻമാർ വിവരം രാജാവിനെ ധരിപ്പിച്ചു. അദ്ദേഹം കുതിച്ചെത്തി. ഈ കാഴ്ച കണ്ട് അമ്പരന്ന് രാജാവ് വാളോങ്ങി ചന്ദ്രവദനനെ വെട്ടാനോങ്ങിയതും സദാഹ ഉറക്കത്തിൽ നിന്നെഴുന്നേറ്റ് തന്റെ സഹോദരനെ രക്ഷപ്പെടുത്തി. ശനിഭഗവാനും അവിടെ പ്രത്യക്ഷപ്പെട്ടു. സദാഹയുടെ കൈയും കാലുമെല്ലാം തകർന്നത് ഒരു തോന്നൽ മാത്രമാണെന്ന് ശനീശ്വരൻ വ്യക്തമാക്കി. പശ്ചാത്താപം തോന്നി സ്വന്തം കഴുത്തറക്കാൻ ശ്രമിച്ച രാജാവിനെ ശനി കാര്യങ്ങൾ ബോധ്യപ്പെടുത്തി. ഇവിടെയൊരു ക്ഷേത്രം നിർമിക്കണമെന്നാവശ്യപ്പെട്ടാണ് ശനീശ്വരൻ അപ്രത്യക്ഷനായത്.\nആ സ്ഥലത്ത് ഒരു സ്വയംഭു വിഗ്രഹവും കാണപ്പെട്ടു. ശനീശ്വര നിർദേശ പ്രകാരം അവിടെയൊരു പുൽക്കുടിൽ നിർമിച്ചു. പുൽക്കുടിലിനു തമിഴിൽ കുച്ചു എന്നു പറയുന്നു. കുച്ചിനുള്ളിലെ ദേവസാന്നിധ്യത്തെ കുച്ചൻ എന്നും വിളിക്കപ്പെട്ടു. ആ പുണ്യസ്ഥലം പിന്നീട് കുച്ചനൂരായി. ചെമ്പകനല്ലൂർ എന്നായിരുന്നു ആദ്യത്തെ പേര്.\nക്ഷേത്രത്തിനു പിന്നിലെ വേടത്തലമരത്തിന് നൂറ്റാണ്ടുകളുടെ പഴക്കമുണ്ട്. മംഗല്യഭാഗ്യത്തിന് ഇതിൽ മഞ്ഞച്ചരടും സന്താനസൗഭാഗ്യത്തിന് തൊട്ടിലും കെട്ടുന്ന പതിവുമുണ്ട്. മരത്തിന് എള്ളുപൊതിയാൻപോലും പറ്റാത്തത്ര ചെറിയ ഇലയാണ്. ഇത് ഉദരരോഗങ്ങൾക്ക് ഔഷധമാണെന്നും വിശ്വസിക്കപ്പെട്ടു വരുന്നു.\nഇല കാണിച്ചുതരാനായി അമ്പലത്തിനു പിറകിലേക്ക് കൂട്ടികൊണ്ടുപോകുമ്പോൾ കർമബന്ധങ്ങളുടെ ഒഴിയാബന്ധനങ്ങളെപ്പറ്റി ജയബാലമുത്തു വീണ്ടും വാചാലനായി. ഇംഗ്ളീഷ് എം.എ. കഴിഞ്ഞ എനിക്ക് വേണമെങ്കിൽ കോളേജ് വാധ്യാരാവാമായിരുന്നു. എന്നാൽ സിനിമാലോകമായിരുന്നു എന്റെ സ്വപ്നം. അങ്ങനെ മദിരാശിക്ക് വണ്ടികയറി ടി. രാജേന്ദറിന്റെ അസിസ്റ്റന്റായി. രണ്ടുമൂന്നു പടങ്ങളിൽ തലകാണിക്കുകയും ചെയ്തു. ഏതോ ഒരു സെറ്റിൽവെച്ച് രാജേന്ദർ പരസ്യമായി ചീത്ത പറഞ്ഞ് അപമാനിച്ചപ്പോൾ അസിസ്റ്റന്റ് പണി ഉപേക്ഷിച്ച് തിരിച്ചുപോന്നു. ജീവിതം എനിക്കു പറഞ്ഞിട്ടുള്ള റോൾ ഇതാണെന്നു മനസ്സിലായി. പിന്നീട് ടി. രാജേന്ദർ ശനിദോഷം തീർക്കാൻ ഇവിടെ വന്ന് കുമ്പിടുമ്പോൾ മുഖ്യ അർച്ചകൻ ഞാനായിരുന്നു. അങ്ങിനെ ജീവിതത്തിലെ ഒരു ഏടു കൂടി ഞങ്ങൾക്കു മുന്നിൽ തുറന്നു.\nക്ഷേത്രവും വിശ്വാസവും ഐതിഹ്യകഥകൾക്കും അപ്പുറത്ത് തമിഴ്‌നാടിന്റെ ഗ്രാമീണഭംഗിയും അധ്വാനത്തിന്റെ മഹത്ത്വവും കർഷകമനസ്സുമെല്ലാം മനസ്സിൽ മായാതെ നിൽക്കും. കുച്ചന്നൂർ എത്താൻ കോഴിക്കോട്ട് നിന്ന് 379 കിലോമീറ്റർ ഡ്രൈവ് ചെയ്യണം. പാലക്കാട് പൊള്ളാച്ചി ധർമപുരം, ഒട്ടൻചത്രം തേനി വഴിയും അങ്കമാലി, കോതമംഗലം, നെടുംങ്കണ്ടം കമ്പം ഉത്തമപാളയം ചിന്നമണ്ണൂര് വഴിയും പോവാം. ഏറ്റവും അടുത്തുള്ള വിമാനത്താവളം മധുരയാണ്. 100 കിലോമീറ്റർ. റെയിൽവേ സ്റ്റേഷൻ തേനിയാണ് 30 കിലോമീറ്റർ. ഇവിടെനിന്ന് നേരിട്ട് ട്രെയിനില്ല. രാവിലെ ആറു മുതൽ ഒരുമണി വരെയും വൈകീട്ട് നാലു മുതൽ എട്ടരവരെയുമാണ് ദർശന സമയം.


തടി കുറയ്ക്കാനുള്ള വ്യായാമങ്ങള് പുരുഷന്മാര്‍ക്കും സ്ത്രീകള്‍ക്കും ഒരുപോലെയാണോ? | Gym fitness workout| Fitness care| diabetic patients workout\nJul 26, 2019, 06:13 PM IST\nജിമ്മിലെ വ്യായാമങ്ങളെ കുറിച്ച് ഈ കാര്യങ്ങള് അറിയൂ\nതടി കുറയ്ക്കാനുള്ള വ്യായാമങ്ങള് പുരുഷന്മാര്‍ക്കും സ്ത്രീകള്‍ക്കും ഒരുപോലെയാണെങ്കിലും ചെയ്യുന്ന രീതി വ്യത്യസ്തമാണ്. സ്ത്രീകളുടെ ശരീരപ്രകൃതി പുരുഷന്മാരില് നിന്നും വിഭിന്നമാണ്. പേശീഘടന ഏതാണ്ട് ഒരുപോലെയാണെങ്കിലും സ്ത്രീകളുടെ ശരീരത്തില് കൊഴുപ്പ് കോശങ്ങള് കൂടുതലാണ്. വെയ്റ്റ് കുറച്ച്, തീവ്രത കുറച്ചുള്ള വ്യായാമരീതികളാണ് പൊതുവേ തടികുറയ്ക്കാനുള്ള സ്ത്രീകള്‍ക്ക് നിര്‍ദേശിക്കാറുള്ളത്. പുരുഷന്മാരാകട്ടെ കൊഴുപ്പ് കുറയ്ക്കുന്ന വ്യായാമങ്ങള്‍ക്കൊപ്പം പേശീഘടന ശക്തിപ്പെടുത്തുന്ന വ്യായാമങ്ങളും നിര്‍ദേശിക്കാറുണ്ട്.\nസ്ഥിരമായി വ്യായാമം ചെയ്യുന്നത് നിര്‍ത്തിയാല് തടി കൂടുമോ?\nവ്യായാമവും ഡയറ്റിങും ഒറുമിച്ച് നിര്‍ത്തുന്നവര്‍ക്കാണ് വീണ്ടും അമിതവണ്ണം ഉണ്ടാവാന് സാധ്യതയുള്ളത്. നല്ല ഡയറ്റിങ് പിന്തുടരുന്ന ഒരാള്‍ക്ക് വ്യായാമം നിര്‍ത്തിയാലും തടി കൂടില്ല. അത്തരക്കാര്‍ക്ക് ജിമ്മില് പോയി എക്‌സര്‍സൈസുകള് ചെയ്യണമെന്നുമില്ല. ചെറു നടത്തമോ ഓട്ടമോ ശീലമാക്കിയാലും മതി. ജിമ്മില് പോയുള്ള വ്യായാമങ്ങള് പെട്ടന്ന് തുടങ്ങുകയും പെട്ടന്ന് അവസാനിപ്പിക്കുകയും ചെയ്യുന്നത് ആരോഗ്യകരമല്ല.\nകായികവിനോദങ്ങള് തടി കുറയ്ക്കാന് സഹായിക്കുമോ?\nതീര്‍ച്ചയായും സഹായിക്കും. കായികവിനോദങ്ങള് കാര്‍ഡിയോ വ്യായാമങ്ങള് കൂടിയാണ്യ ശരീരവഴക്കം കൂടാനും നല്ലതാണ്. ബാസ്‌ക്കറ്റ്‌ബോള്, വോളിബോള്, ഫുട്‌ബോള്, ബാഡ്മിന്റണ് എന്നിവയെല്ലാം അമിത കലോറി കുറയ്ക്കാന് സഹായിക്കുന്ന വ്യായാമങ്ങളാണ്. നീന്തല്, സൈക്ലിങ് സ്‌കിപ്പിങ് തുടങ്ങിയവയും മികച്ച ഫലം നല്‍കും.\nപ്രമേഹരോഗികള്‍ക്ക് ജിം വ്യായാമങ്ങള് ചെയ്യാമോ?\nപ്രമേഹരോഗികള്‍ക്ക് തടി കുറയ്ക്കാന് ജിം വ്യായാമങ്ങള് ചെയ്യാം. ഷുഗര് പെട്ടന്ന് താഴാന് സാധ്യതയുള്ളതിനാല് വ്യായാമം ചെയ്യുന്ന സമയത്ത് മധുരപദാര്‍ഥങ്ങള് കൂടെകരുതുന്നത് നല്ലതായിരിക്കും. പ്രമേഹമുള്ളവര് വര്‍ക്കൗട്ടിന് ഒന്നരമണിക്കൂര് മുന്‍പ് പ്രീവര്‍ക്കൗട്ട് മീല് നിര്‍ബന്ധമായി കഴിച്ചിരിക്കണം.\nജിം വര്‍ക്കൗട്ടിന് മുന്‍പ് എന്തെങ്കിലും ഭക്ഷണം കഴിക്കണോ? വര്‍ക്കൗട്ടിന് ശേഷം എന്തെല്ലാം കഴിക്കാം?\nവ്യായാമത്തിന് ഒന്നരമണിക്കൂര് മുന്‍പ് പ്രീവര്‍ക്കൗട്ട് മീല് കഴിക്കണം. ഓട്‌സ്, മുഴുധാന്യങ്ങള് എന്നിവയാണ് നല്ലത്. വര്‍ക്കൗട്ടിന് ശേഷം ഉടനെതന്നെ ചോളം, അരി ഭക്ഷണം എന്നിവ കഴിക്കാം. ഇവയ്‌ക്കൊപ്പം ചിക്കന്, മുട്ട എന്നീ പ്രോട്ടീന് സമ്പന്നമായ ഭക്ഷണവും ഉള്‍പ്പെടുത്തണം.\nജിം വ്യായാമങ്ങളെ കുറിച്ച് കൂടുതലറിയാന് പുതിയ ലക്കം ആരോഗ്യമാസിക വായിക്കൂ, ഓഗസ്റ്റ് ലക്കം ആരോഗ്യമാസിക വാങ്ങാന് ക്ലിക്ക് ചെയ്യൂ\nContent Highlight: Gym fitness workout do's and dont's\nഭാരം കുറയ്ക്കാനും ആരോഗ്യം നിലനിർത്താനും ദിവസവും വ്യായാമം ചെയ്യുന്നവരുണ്ട്. ചിലർ രാവിലെ ..


ഐ.സി ബാലകൃഷ്ണൻ എം.എൽ.എക്ക് കോവിഡ് ; രാഹുൽ ഗാന്ധി പങ്കെടുക്കുന്ന കണ്‍വന്‍ഷന് റദ്ദാക്കി - Newswayanad.in\nഐ.സി ബാലകൃഷ്ണൻ എം.എൽ.എക്ക് കോവിഡ് ; രാഹുൽ ഗാന്ധി പങ്കെടുക്കുന്ന കണ്‍വന്‍ഷന് റദ്ദാക്കി\nബത്തേരി എം.എല്.എ ഐ.സി. ബാലകൃഷ്ണന് കൊവിഡ് 19 സ്ഥിരീകരിച്ചതിനാല് യു.ഡി.എഫ് ബത്തേരി നിയോജക മണ്ഡലം കണ്‍വന്‍ഷന് റദ്ദാക്കി. വയനാട് എം.പിയും കോണ്‍ഗ്രസ് ജനറല് സെക്രട്ടറിയുമായ രാഹുല്‍ഗാന്ധി കണ്‍വന്‍ഷനില് പങ്കെടുക്കുമെന്ന് അറിയിച്ചിരുന്നു.\nഐ സി ബാലകൃഷ്ണന് കൊവിഡ് സ്ഥിരീകരിച്ചതോടെയാണ് കണ്‍വന്‍ഷന് റദ്ദാക്കിയത്. നിയമസഭാ തിരഞ്ഞെടുപ്പിന് മുന്നോടിയായി രണ്ട് ദിവസത്തെ കേരളാ സന്ദര്‍ശനത്തിനെത്തിയ രാഹുല് ഗാന്ധി കോണ്‍ഗ്രസ്-ലീഗ് നേതാക്കളുമായി കൂടിക്കാഴ്ച്ച നടത്തിയിരുന്നു. ഇന്ന് വയനാട്ടിലെ മറ്റ് പരിപാടികളിൽ എം.പി. പങ്കെടുക്കുന്നുണ്ട്.\nഗവ.ഹയർ സെക്കൻററി സ്കൂളുകളിൽ അദ്ധ്യാപകരെ നിയമിക്കണം:- എച്ച്.എസ്.എസ്.ടി.എ.\nമാവോയിസ്റ്റ് ശ്രീമതി കസ്റ്റഡിയിൽ : മാനന്തവാടി പൊലീസ് സ്റ്റേഷൻ കനത്ത സുരക്ഷാ വലയത്തിൽ


ബൈബിളില് പ്രവചിക്കപ്പെട്ട പ്രവാചകന്\nബൈബിളില് പ്രവചിക്കപ്പെട്ട പ്രവാചകന്‍സമാധാനത്തിന്റെ പ്രവാചകന്‍മോശെയെപോലുള്ള പ്രവാചകന്‍അവകാശിതെരഞ്ഞെടുക്കപ്പെട്ട ദാസന്‍വെളിച്ചത്തിന്റെ ദൂതന്‍ദാവീദിന്റെ പ്രഭുആ പ്രവാചകന്‍യേശുവിന്റെ പിന്‍ഗാമി\tബൈബിളില് പ്രവചിക്കപ്പെട്ട പ്രവാചകന്\tബൈബിള് പഴയതും പുതിയതുമായ നിയമ പുസ്തകങ്ങളിലൂടെ സഞ്ചരിക്കുന്ന ഒരാള്‍ക്ക് അതിലെ പ്രവചനങ്ങള് ശ്രദ്ധിക്കാതിരിക്കാനാവില്ല. പ്രവാചകന്മാര് നടത്തിയ പലതരം പ്രവചനങ്ങള്! അവയില് പലതും പൂര്‍ത്തീകരിക്കപ്പെട്ടതായി നാം ബൈബിളില് തന്നെ വായിക്കുന്നു. പൂര്‍ത്തീകരിക്കപ്പെടാത്തവ ഇന്നല്ലെങ്കില് നാളെ പൂര്‍ത്തീകരിക്കപ്പെടുമെന്ന് ക്രൈസ്തവ സമൂഹം വിശ്വസിക്കുന്നു.\nബൈബിള് പുസ്തകങ്ങളിലെല്ലാം പരന്നുകിടക്കുന്ന ഒരു പ്രതീക്ഷയുണ്ട്. ഒരു മഹാ പ്രവാചകനെക്കുറിച്ച പ്രതീക്ഷ. പഴയ നിയമ ബൈബിളിലെ ഏറ്റവും പുരാതനമായ രചനയെന്ന് കരുതപ്പെടുന്ന പഞ്ച പുസ്തകം (തോറ) മുതല് ഈ പ്രതീക്ഷ നമുക്ക് കാണാവുന്നതാണ്. മോശയെപോലെയുള്ള ഒരു പ്രവാചകനെകുറിച്ച പ്രതീക്ഷ. ലോകര്‍ക്ക് മുഴുവന് സ്വീകരിക്കാന് സാധിക്കത്തക്ക തരത്തിലുള്ള ദൈവിക വചനങ്ങളുമായി പ്രത്യക്ഷപ്പെടാനിരിക്കുന്ന ഒരു മഹാ പ്രവാചകനെകുറിച്ച പ്രവചനങ്ങള്.\nയഹൂദര് ആ പ്രവാചകനെ പ്രതീക്ഷിച്ചു. ദൈവദൂതന്മാരെന്ന് അവകാശപ്പെട്ടുകൊണ്ട് തങ്ങളുടെ മുമ്പില് വന്നവരോടെല്ലാം അവര് ചോദിച്ചു: ‘നീ ആ പ്രവാചകനാണോ?’ (യോഹന്നാന് 1:19-22)\nയഹൂദന്മാര് കാത്തുകൊണ്ടിരിക്കുന്ന ആ പ്രവാചകന് ആരാണ്? അദ്ദേഹം കഴിഞ്ഞുപോയോ? അതോ…….?\nപഴയ നിയമത്തിന്റെ പൂര്‍ത്തീകരണമാണ് പുതിയ നിയമമെന്നാണ് ക്രൈസ്തവ വിശ്വാസം. യഹൂദര് കാത്തിരുന്ന പ്രവാചകന് യേശുക്രിസ്തുവാണെന്ന് ക്രിസ്ത്യാനികള് വാദിക്കുന്നു.\nഇവിടെ ഒരു ചോദ്യം പ്രസക്തമാണ്. യഹൂദര് കാത്തുകൊണ്ടിരിക്കുന്ന പ്രവാചകന് താനാണെന്ന് യേശു എപ്പോഴെങ്കിലും അവകാശപ്പെട്ടിട്ടുണ്ടോ?\nപുതിയ നിയമത്തിലെ പുസ്തകങ്ങളുടെ കര്‍ത്താക്കളില് പലരും യഹൂദര് കാത്തിരുന്ന മഹാന് യേശുവാണെന്ന് വരുത്തിത്തീര്‍ക്കാന് വേണ്ടി ശ്രമിച്ചിട്ടുണ്ടെന്നത് ശരിയാണ്. യഹൂദര്‍ക്കിടയില് ക്രിസ്തുമതം പ്രചരിപ്പിക്കുന്നതിനുവേണ്ടി സുവിശേഷമെഴുതിയ മത്തായിയെപ്പോലെയുള്ളവര് പഴയ നിയമ പ്രവചനങ്ങള്‍ക്ക് അനുസൃതമായി ക്രിസ്തുചരിത്രത്തെ മാറ്റിയെഴുതിയിട്ടുണ്ടെന്ന വസ്തുത ബൈബിള് പണ്ഡിതന്മാര് ഇന്ന് അംഗീകരിച്ചുകഴിഞ്ഞിട്ടുണ്ട്. അതുകൊണ്ടുതന്നെ പഴയ നിയമത്തിലെ പ്രവചനങ്ങള് ക്രിസ്തുവില് പൂര്‍ത്തീകരിക്കപ്പെട്ടിട്ടുണ്ടെന്ന പുതിയ നിയമ ലേഖകരുടെ അവകാശവാദം നിരുപാധികം അംഗീകരിച്ചുകൂടാ.\nമുന് പ്രവാചകന്മാര് പ്രവചിച്ചതുപ്രകാരം ലോകത്തിലേക്ക് അയ ക്കപ്പെട്ട അവസാനത്തെ പ്രവാചകനാണ് താനെന്ന് യേശുക്രിസ്തു അവകാശപ്പെട്ടിട്ടുണ്ടോയെന്ന് പരിശോധിക്കപ്പെടണം. ബൈബിളിലെ യേശുവചനങ്ങളിലൂടെ കടന്നുപോകുന്ന ഒരാള്‍ക്ക് എവിടെയും അത്തരമൊരു അവകാശവാദം കാണുവാനാവുകയില്ല. ഇസ്രാഈല് ജനങ്ങളിലേക്ക് അയക്കപ്പെട്ട ഒരു ദൈവദൂതന് മാത്രമാണ് താനെന്നാണ് അദ്ദേഹം സ്വയം പരിചയപ്പെടുത്തിയത്. യേശു പറഞ്ഞതായി ബൈബിള് ഉദ്ധരിക്കുന്നു: ‘ഇസ്രാഈല് ഭവനത്തിലെ നഷ്ടപ്പെട്ട ആടുകളുടെ അടുക്കലേക്ക് മാത്രമാണ് ഞാന് അയക്കപ്പെട്ടിരിക്കുന്നത്’. (മത്തായി 15:24).\nഇസ്രാഈല്യരിലേക്ക് മാത്രമായി അയക്കപ്പെട്ട ഒരു ദൈവദൂതന് എങ്ങനെയാണ് ലോകത്തിന്റെ മുഴുവന് വിമോചകനായിത്തീരുന്നത്? മുഴുവന് മനുഷ്യര്‍ക്കും മാര്‍ഗദര്‍ശനം നല്‍കാന് സാധിക്കുന്ന സന്ദേശങ്ങളുമായി കടന്നുവരുന്ന മഹാപ്രവാചകനെയായിരുന്നുവല്ലോ യഹൂദന്മാര് പ്രതീക്ഷിച്ചിരുന്നത്.\nയേശുവിനെ മിശിഹയായാണ് പരിചയപ്പെടുത്തപ്പെടാറുള്ളത്. ‘മിശിഹ’1യെന്ന ഹിബ്രു പദത്തിന് അഭിഷിക്തന് എന്നര്‍ത്ഥം. ആദ്യകാലത്ത് മതപരമായ അര്‍ത്ഥമൊന്നും കല്‍പിക്കപ്പെട്ടിരുന്ന പദമല്ല ഇത്. ദൈവത്താല് പ്രത്യേകം തെരഞ്ഞെടുക്കപ്പെട്ട ഒരു പ്രത്യേക ദൌത്യം നിര്‍വഹിക്കുന്നതിനുവേണ്ടി നിയോഗിക്കപ്പെട്ട വ്യക്തിയെന്ന അര്‍ത്ഥത്തില് പിന്നീട് ‘മിശിഹ’ ഉപയോഗിക്കപ്പെടാന് തുടങ്ങി. ഇസ്രാഈലിന്റെ വിമോചകനായി കടന്നുവരാനിരിക്കുന്ന വ്യക്തിയെ വിവക്ഷിച്ചുകൊണ്ട് മിശിഹയെന്ന പ്രയോഗം പഴയ നിയമത്തില് എവിടെയും കാണാനില്ല. എന്നാല് ഒരു ‘മിശിഹ’ വരുമെന്ന വിശ്വാസം യഹൂദര്‍ക്കിടയില് നിലനിന്നിരുന്നുവെന്ന് പുതിയ നിയമ പുസ്തകങ്ങളില് നിന്ന് വ്യക്തമാകുന്നുണ്ട്.2 ദാവീദിന്റെ പുത്രനായി വരുന്ന ഇസ്രായേലിന്റെ രക്ഷകനായ മിശിഹ. യഹൂദന്മാര് കാത്തിരുന്ന ‘മിശിഹ’ യേശുവായിരുന്നു. ഇസ്രായീല് ഭവനത്തിലെ കാണാതെ പോയ ആടുകളെ സത്യമാര്‍ഗത്തിലേക്ക് നയിക്കാനായി നിയോഗിക്കപ്പെട്ടവനായിരുന്നു അദ്ദേഹം.\nയേശുവിന് പതിറ്റാണ്ടുകള്‍ക്ക് ശേഷമാണല്ലോ സുവിശേഷങ്ങളുടെ രചന നടന്നത്. സുവിശേഷ കര്‍ത്താക്കള് യേശുവിന്റെ ജീവചരിത്രം രചിക്കുകയല്ല ചെയ്തത്; പ്രത്യുത, തങ്ങള് പ്രചരിപ്പിക്കുവാനുദ്ദേശിക്കുന്ന തത്വങ്ങള്‍ക്കനുസൃതമായ രീതിയില് യേശുകഥ മെനഞ്ഞുണ്ടാക്കുകയാണ്. ആധുനിക ബൈബിള് പണ്ഡിതന്മാരില് മിക്കവരും ഇക്കാര്യം അംഗീകരിച്ചിട്ടുണ്ട്. ജീവിച്ചിരിക്കുന്ന ബൈബിള് പണ്ഡിതന്മാരില് പ്രമുഖനായ റെയ്മണ്ട് ഇ. ബ്രൌണ്1 എഴുതുന്നു: ‘ഓരോ സുവിശേഷ കര്‍ത്താവും യേശുവിനെപ്പറ്റിയുള്ള തന്റെ ധാരണക്കനുസരിച്ച് വായനക്കാരുടെ അധ്യാത്മികാവശ്യങ്ങള് സാധിച്ചുകൊടുക്കാനുതകും വിധം യേശുവിനെ ചിത്രീകരിക്കാന് ആരംഭിച്ചു. ഫലമോ? തങ്ങള്‍ക്ക് ലഭിച്ച യേശു പാരമ്പര്യത്തെ രൂപപ്പെടുത്തുകയും വികസിപ്പിച്ചെടുക്കുകയും വെട്ടിച്ചുരുക്കുകയും ചെയ്യുന്ന പൂര്‍ണ ഗ്രന്ഥകാരന്മാരായും ആ പാരമ്പര്യത്തെ ഒരു സവിശേഷ ലക്ഷ്യത്തിലേക്ക് നയിക്കുന്ന ദൈവശാസ്ത്രകാരന്മാരായും സുവിശേഷകന്മാര് നമ്മുടെ മുമ്പില് പ്രത്യക്ഷപ്പെടുന്നു. എന്താണ് സുവിശേഷങ്ങള് എന്ന ചോദ്യത്തിനുള്ള സമ്പൂര്‍ണ മറുപടിയായി അവിടുത്തെ വാക്കുകള്, ചെയ്തികള്, പീഡാനുഭവം, മരണം, ഉയിര്‍ത്തെഴുന്നേല്‍പ് എന്നിവ ഉള്‍പ്പെടെ യേശുവിനെപറ്റി പ്രചാരത്തിലിരുന്ന പാരമ്പര്യം ആറ്റിക്കുറുക്കിയെടുത്ത സത്താണവയെന്ന് ഞാന് പറയും. ഈ സത്ത് സംഘടിപ്പിച്ചതും അതിന്റെ രൂപഭാവങ്ങള് എഡിറ്റ് ചെയ്തതും ഒന്നാം നൂറ്റാണ്ടിന്റെ അവസാനത്തെ മൂന്ന് ദശകങ്ങളില് ജീവിച്ച സുവിശേഷകനായിരുന്നു. തന്റെ മുന്നില് കണ്ട ക്രൈസ്തവ വായനക്കാരുടെ ആധ്യാത്മികാവശ്യങ്ങളെ തൃപ്തിപ്പെടുത്തുക എന്നതായിരുന്നു അദ്ദേഹത്തിന്റെ ലക്ഷ്യം’2\nഇപ്പറഞ്ഞതിന് അര്‍ത്ഥമെന്താണ്? സുവിശേഷകര് യേശുജീവിതം അപ്പടി രേഖപ്പെടുത്തുകയല്ല; മറിച്ച് തങ്ങള് ഉദ്ദേശിക്കുന്ന ദൈവശാസ്ത്രത്തിന് അനുരൂപമായി യേശു ജീവിതത്തെ അവതരിപ്പിക്കുകയാണ് ചെയ്തിരിക്കുന്നത്. ഇവിടെ സുവിശേഷകര്‍ക്ക് സംഭവിച്ചിട്ടുള്ള ഒരു വലിയ അബദ്ധമുണ്ട്. പഴയ നിയമത്തില് പ്രവചിക്കപ്പെട്ടിരിക്കുന്ന മഹാ പ്രവാചകനും യഹൂദ സമുദായത്തിന്റെ പ്രതീക്ഷയായിരുന്ന മിശിഹയും ഒന്നുതന്നെയാണെന്ന ധാരണയുടെ അടിസ്ഥാനത്തിലാണ് സുവിശേഷകര് യേശുചരിത്രത്തിന് രൂപം നല്‍കിയത്. അതുകൊണ്ടുതന്നെ മഹാ പ്രവാചകന്റേതായി പഴയ നിയമം പ്രസ്താവിച്ച പല സ്വഭാവങ്ങളും അവര് യേശുവില് ആരോപിച്ചു. യഥാര്‍ത്ഥത്തിലുള്ള യേശുവിന്റെ ജീവിതത്തില് സംഭവിക്കാത്ത പലതും അവര് യേശുവില് എഴുതിച്ചേര്‍ത്തു. ഇക്കാര്യം ക്രൈസ്തവ പണ്ഡിതന്മാര്‍തന്നെ അംഗീകരിച്ചിട്ടുള്ളതാണ്.\nയഹൂദര് പ്രതീക്ഷിച്ചുകൊണ്ടിരുന്ന മിശിഹയാണ് യേശുവെന്ന് സ്ഥാപിക്കുന്നതിനുവേണ്ടി സുവിശേഷകര് നടത്തിയ കൈക്രിയകളെപറ്റി റെയ്മണ്ട്-ഇ-ബ്രൌണ് തന്റെ പ്രസിദ്ധമായ ‘മിശിഹയുടെ ജനനം’ (ഠവല യശൃവേ ീള വേല ങലശൈമവ) എന്ന ഗ്രന്ഥത്തില് പറയുന്നുണ്ട്. അവയില് ചിലവ കാണുക:\n1)മിശിഹ ദാവീദ് വംശജനായിരിക്കുമെന്നായിരുന്നു യഹൂദവിശ്വാസം. യേശു മിശിഹയാണെന്ന് വരുത്തുവാന് വേണ്ടി ദാവീദിന്റെ വംശാവലിയില് യേശുവിന്റെയും യോസഫിന്റെയും നാമങ്ങള് മത്തായിയും ലൂക്കോസും തിരുകിക്കയറ്റിയതാണ്.\n2)മിശിഹ ബെത്ലഹേമില് ജനിക്കുമെന്നായിരുന്നു യഹൂദവിശ്വാസം. യേശു ഗലീലിയയില് ജനിച്ചിരിക്കാനാണ് സാധ്യത. അദ്ദേഹം ജനിച്ചത് ബെത്ലഹേമിലാണെന്ന് വരുത്തിത്തീര്‍ത്തത് യേശു മിശിഹയാണെന്ന് സ്ഥാപിക്കുന്നതിന് വേണ്ടിയാണ്.\n3)യേശു ജനിച്ചപ്പോള് ബെത്ലഹേമിന് മുകളില് ഒരു നക്ഷത്രംജ്വലിച്ചുനിന്നുവെന്ന കഥക്ക് യാതൊരു അടിസ്ഥാനവുമില്ല.\n‘യാക്കോബില് നിന്ന് ഒരു നക്ഷത്രം ഉദിക്കും’ (സംഖ്യ 24:17)എന്ന പഴയ നിയമ പ്രവചനത്തിന് അനുരൂപമായി യേശുകഥ നിര്‍മിച്ചതിന്റെ ഫലമായി രൂപംകൊണ്ട കള്ളക്കഥയാണിത്.\n4) യേശുവിനെ മോശെയുടെ ജീവിതവുമായി ബന്ധപ്പെടുത്തുന്നതിനുവേണ്ടി മത്തായി പടച്ച കഥയാണ് ഹെറോദോസിന്റെ കാലത്ത് നടത്തിയ കൂട്ടക്കൊലയും കണക്കെടുപ്പുമെല്ലാം.യഥാര്‍ത്ഥത്തില് അവയൊന്നും സംഭവിച്ചവയല്ല.\nഇങ്ങനെ ഒരുപാട് കാര്യങ്ങള്! തങ്ങളുടെ ഇച്ഛക്കനുസരിച്ച് ഓരോ സുവിശേഷകനും യേശുകഥ നിര്‍മിച്ചതിന്റെ ഫലമാണിവ. പഴയ നിയമത്തില് പ്രവചിക്കപ്പെട്ട പ്രവാചകനും യഹൂദ പ്രതീക്ഷ യായ മിശിഹയും ഒരാളാണെന്ന തെറ്റിദ്ധാരണയും അത് യേശുവാ ണെന്ന് വരുത്തിത്തീര്‍ക്കാനുള്ള വ്യഗ്രതയുമാണ് സുവിശേഷങ്ങളില് നമുക്ക് കാണാന് കഴിയുന്നത്. അതുകൊണ്ടു തന്നെ സുവിശേഷങ്ങളില് കാണുന്ന യേശുകഥയുടെ അടിസ്ഥാനത്തില് മാത്രം നിന്നു കൊണ്ട് പഴയ നിയമത്തില് പ്രവചിക്കപ്പെട്ട പ്രവാചകന് യേശുവാ ണെന്ന് ഖണ്ഡിതമായി പറയാന് കഴിയില്ല. കൂടുതല് സൂക്ഷ്മമായ പഠനം ആവശ്യമാണ്. പഴയ നിയമത്തില് പ്രതിപാദിക്കപ്പെട്ട വരാനിരിക്കുന്ന പ്രവാചകന്റെ സവിശേഷതകളൊന്നും യേശുവില് പൂര് ത്തീകരിക്കപ്പെടുന്നില്ലെന്ന് തന്നെയാണ് സൂക്ഷ്മ പഠനങ്ങള് വ്യക്തമാക്കുന്നത്.\nഇവിടെ നടേ പ്രസ്താവിച്ച കാര്യം വീണ്ടും പ്രസക്തമാകുന്നു. പഴയ നിയമത്തില് പ്രവചിക്കപ്പെട്ട പ്രവാചകന് താനാണെന്ന് യേശു എപ്പോഴെങ്കിലും അവകാശവാദമുന്നയിച്ചിട്ടുണ്ടോയെന്ന ചോദ്യം. യേശു അത്തരമൊരു അവകാശവാദമുന്നയിച്ചതായി പുതിയ നിയമത്തിലെവിടെയും നമുക്ക് വായിക്കാന് കഴിയുന്നില്ല.\nഇതോടനുബന്ധിച്ച് മറ്റൊരു ചോദ്യംകൂടി ചോദിക്കുന്നത് ഉചിതമായിരിക്കും. ‘യേശുവല്ലാതെ മറ്റാരെങ്കിലും പൂര്‍വ പ്രവാചകന്മാര് പ്രവചിച്ച പ്രവാചകന് താനാണ് എന്ന അവകാശവാദം ഉന്നയിച്ചിട്ടുണ്ടോ?’\nആരാണ് അത്തരമൊരു അവകാശവാദം ഉന്നയിച്ചത്?\nയേശുവിന് ശേഷം ആറ് നൂറ്റാണ്ടുകള് കഴിഞ്ഞ് അറേബ്യയില് ജനിച്ച മുഹമ്മദാ(സ)ണ് അത്തരമൊരു അവകാശവാദം ഉന്നയിച്ചിട്ടുള്ളത്. പഴയ നിയമത്തിലെ പ്രവാചകന്മാരും യേശുവും പ്രവചിച്ച പ്രവാചകന് താനാണെന്നാണ് അദ്ദേഹം അവകാശവാദമുന്നയിച്ചത്. അദ്ദേഹത്തിലൂടെ ലോകത്തിന് അവതരിപ്പിക്കപ്പെട്ട വേദഗ്രന്ഥമായ ഖുര്‍ആന് പൂര്‍വ പ്രവാചകന്മാരുടെ പ്രവചനങ്ങള് മുഹമ്മദി(സ)ലൂടെ പൂര്‍ത്തീകരിക്കപ്പെട്ടുവെന്ന് പറയുന്നുണ്ട്.\n“തങ്ങളുടെ പക്കലുള്ള തൌറാത്തിലും ഇഞ്ചീലിലും രേഖപ്പെടു ത്തപ്പെട്ടതായി അവര്‍ക്ക് കണ്ടെത്താന് കഴിയുന്ന ആ അക്ഷരജ്ഞാനമില്ലാത്ത പ്രവാചകനായ ദൈവദൂതനെ പിന്‍പറ്റുന്നവര്‍ക്ക്” (ഖുര്‍ആന് 7:157).\n“നാം വേദഗ്രന്ഥം നല്‍കിയിട്ടുള്ളവര് സ്വന്തം മക്കളെ അറിയുന്നതുപോലെ അദ്ദേഹത്തെ അറിയുന്നുണ്ട്. സ്വദേഹങ്ങളെ നഷ്ടത്തിലാക്കിയവരത്രെ അവര്. അതിനാലവര് വിശ്വസിക്കുന്നില്ല” (ഖുര്‍ആന് 6:20).\n“തീര്‍ച്ചയായും അത് മുന്‍ഗാമികളുടെ വേദഗ്രന്ഥങ്ങളിലുണ്ട്. ഇസ്റായീല് സന്തതികളിലെ പണ്ഡിതന്മാര്‍ക്കത് അറിയാം എന്ന കാര്യം ഇവര്‍ക്ക് ഒരു ദൃഷ്ടാന്തമായിരിക്കുന്നില്ലേ” (ഖുര്‍ആന് 26:195,196).\n“മറിയമിന്റെ മകന് ഈസാ പറഞ്ഞ സന്ദര്‍ഭം: ഇസ്രാഈല് സന്തതികളേ, എനിക്ക് മുമ്പുള്ള തൌറാത്തിനെ സത്യപ്പെടുത്തുനവനായിക്കൊണ്ടും എനിക്കുശേഷം വരുന്ന അഹ്മദ് എന്ന് പേരുള്ള ഒരു ദൂതനെപറ്റി സന്തോഷവാര്‍ത്ത അറിയിക്കുന്നവനായിക്കൊണ്ടും നിങ്ങളിലേക്ക് അല്ലാഹുവിന്റെ ദൂതനായി നിയോഗിക്കപ്പെട്ടവനാകുന്നു ഞാന്. അങ്ങനെ അദ്ദേഹം വ്യക്തമായ തെളിവുകളും കൊണ്ട് അവരുടെയടുക്കല് ചെന്നപ്പോള് അവര് പറഞ്ഞു: ‘ഇത് വ്യക്തമായ ജാലവിദ്യയാകുന്നു” (ഖുര്‍ആന് 6:16).\nയേശുവടക്കമുള്ള മുന് പ്രവാചകന്മാര് പ്രവചിച്ച അന്തിമ പ്രവാചകനാണ് താനെന്ന് അവകാശമുന്നയിച്ചയാളാണ് മുഹമ്മദ് (സ). അദ്ദേഹത്തിന്റെ ഈ അവകാശവാദത്തില് എത്രത്തോളം കഴമ്പുണ്ട്. നാം പരിശോധിക്കുക.\nമുഹമ്മദി(സ)ന്റെ കാലത്തുണ്ടായിരുന്ന യഹൂദര്‍ക്കും ക്രൈസ്തവര്‍ക്കും അദ്ദേഹത്തിന്റെ ആഗമനത്തെയും സന്ദേശങ്ങളെയും കുറിച്ച് അറിവുണ്ടായിരുന്നുവെന്നാണ് മുകളില് ഉദ്ധരിച്ച ഖുര്‍ആന് വാക്യങ്ങളില്‍നിന്ന് വ്യക്തമാകുന്നത്. ഇവിടെ പ്രധാനപ്പെട്ട ഒരു പ്രശ്നമുണ്ട്. മുഹമ്മദി(സ)ന്റെ കാലത്ത് അംഗീകരിക്കപ്പെട്ടിരുന്നത് ഏതെല്ലാം ബൈബിള് പുസ്തകങ്ങളായിരുന്നുവെന്ന് ഇന്ന് നമുക്കറിയില്ല. പഴയ നിയമത്തില് ഇന്ന് ഉപയോഗിക്കപ്പെടാത്ത പല പുസ്തകങ്ങളും (സ്യൂഡിപിഗ്രാഫ) അന്ന് ഉപയോഗപ്പെട്ടിരുന്നിരിക്കാം. അപ്പോക്രിഫയായി പരിഗണിച്ചുകൊണ്ട് തള്ളപ്പെട്ട പല പുതിയ നിയമപുസ്തകങ്ങളും മുഹമ്മദി(സ)ന്റെ കാലത്ത് അറേബ്യയിലുണ്ടായിരുന്ന നെസ്തൂറിയന് ക്രൈസ്തവര് ഉപയോഗിച്ചിരുന്നുവെന്ന് ഉറപ്പാണ്. ഇവയൊന്നും ഇന്ന് ഉപലബ്ധമല്ല. അതുകൊണ്ടുതന്നെ മുഹമ്മദി(സ)ന്റെ അവകാശവാദത്തെ വസ്തുനിഷ്ഠമായി അപഗ്രഥിക്കുവാന് പ്രയാസയാണ്. അതിനാവശ്യമായ രേഖകളുടെ പരിമിതിയാണ് കാരണം. മറ്റൊരു പ്രശ്നം കൂടിയുണ്ട്. ഖുര്‍ആനിലെ 61:6 വചനത്തില് നിന്ന് യേശുവിന്റെ പ്രബോധനങ്ങളില് പ്രധാനപ്പെട്ട ഒരു കാര്യമായിരുന്നു മുഹമ്മദി(സ)നെകുറിച്ച പ്രവചനങ്ങളെന്ന് മനസ്സിലാവുന്നുണ്ട്. യേശു വരാനിരിക്കുന്ന പ്രവാചകനെകുറിച്ച് എന്തെല്ലാമാണ് പറഞ്ഞത് എന്നറിയാന് നമുക്ക് യാതൊരു നിര്‍വാഹവുമില്ല. അദ്ദേഹത്തിന്റെ വചനങ്ങളൊന്നും തന്നെ അദ്ദേഹം പറഞ്ഞ അതേ രൂപത്തില് രേഖപ്പെടുത്തപ്പെട്ടിട്ടില്ല. യേശു സംസാരിച്ചത് അരമായ ഭാഷയിലായിരുന്നു. അരമായ ഭാഷയില് എഴുതപ്പെട്ട ഒരൊറ്റ പുതിയ നിയമ ഗ്രന്ഥവുമില്ല. യേശുവിന്റെ സ്വന്തം ഭാഷയിലെ ഒരു ഉപമയോ ദൈവിക വചനമോ സന്ദേശമോ കണ്ടെത്താന് ഇന്ന് യാതൊരു നിവൃത്തിയുമില്ല. അതുകൊണ്ടുതന്നെ വരാനിരിക്കുന്ന പ്രവാചകനെ സംബന്ധിച്ച് യേശു എന്തെല്ലാം പറഞ്ഞുവെന്ന് കൃത്യമായി മനസ്സിലാക്കുവാന് യാതൊരു നിര്‍വാഹവുമില്ല.\nമുഹമ്മദി(സ)നെ സംബന്ധിച്ച് പൂര്‍വ പ്രവാചകന്മാര് എന്തെങ്കിലും പ്രവചനങ്ങള് നടത്തിയിട്ടുണ്ടോയെന്ന് പരിശോധിക്കുവാന് നമ്മുടെ മുമ്പില് ഇന്നുള്ള രേഖകള് ബൈബിള് പഴയ നിയമത്തിലെയും പുതിയ നിയമത്തിലെയും പുസ്തകങ്ങള് മാത്രമാണ്. വരാനിരിക്കുന്ന പ്രവാചകനെകുറിച്ച് ബൈബിളില് പരാമര്‍ശിക്കപ്പെട്ട കാര്യങ്ങള് മുഹമ്മദു(സ)മായി എന്തുമാത്രം യോജിക്കുന്നുണ്ട്. നാം പരിശോധിക്കുക.\n1.’മിശിഹ’യുടെ ഗ്രീക്ക് പരിഭാഷയായ ‘ക്രിസ്റ്റോസി’ല് നിന്നാണ് ക്രിസ്തുവെന്ന പദം വ്യുല്‍പന്നമായിരിക്കുന്നത്.\n2. മിശിഹയെകുറിച്ച പ്രവചനങ്ങള് പ്രവാചക വചനങ്ങളില് ഉണ്ടായിരുന്നിരിക്കാം. തങ്ങളുടെ താല്‍പര്യങ്ങളെ ഹനിക്കുമെന്നതില് യഹൂദറബ്ബിമാര് അവ മറച്ചുവെച്ചതായിരിക്കണം. കൂടുതല് വിവരത്തിന് ലേഖകന്റെ ‘ബൈബിളിന്റെ ദൈവികത:വിമര്‍ശനങ്ങള് വസ്തുതകള്’ കാണുക.\n1. ഇരുപതിലേറെ ഓണറ്ററി ഡോക്ടറേറ്റുകളുള്ള പ്രഗത്ഭ അമേരിക്കന് ബൈബിള് പണ്ഡിതനാണ് റെയ്മണ്ട് ഇ. ബ്രൌണ്. ഇന്നു ജീവിച്ചിരിക്കുന്ന ബൈബിള് പണ്ഡിതന്മാരില് ഏറ്റവും പ്രമുഖനായാണ് ബ്രൌണ് അറിയപ്പെടുന്നത്.


നാളെ 16 സിനിമകൾ റിലീസ്; മലയാളത്തിൽ നിന്ന് ഒരേ ഒരു സിനിമ; ജയറാമിന്റെ ദൈവമെ കൈ തൊഴാം കെ കുമാറാകണം - Real News Kerala\nHome MOLLYWOOD നാളെ 16 സിനിമകൾ റിലീസ്; മലയാളത്തിൽ നിന്ന് ഒരേ ഒരു സിനിമ; ജയറാമിന്റെ ദൈവമെ കൈ...\nനാളെ 16 സിനിമകൾ റിലീസ്; മലയാളത്തിൽ നിന്ന് ഒരേ ഒരു സിനിമ; ജയറാമിന്റെ ദൈവമെ കൈ തൊഴാം കെ കുമാറാകണം\nസിനിമ പ്രേമിയെ സംബന്ധിച്ചിടത്തോളം വെള്ളിയാഴ്ച വളരെ പ്രിയപ്പെട്ടതാണ്. വെള്ളിയാഴ്ചയാണല്ലോ ഓരോ പുതിയ സിനിമകളും റിലീസാവുന്നത്. ഈ വാരാന്ത്യത്തില് സിനിമയുടെ പെരുമഴയാണ്. കാരണം മലയാളത്തിലും തമിഴിലും തെലുങ്കിലും കന്നടയിലും ഹിന്ദിയിലും ഇംഗ്ലീഷിലുമൊക്കെയായി 16 സിനിമകളാണ് റിലീസ് ചെയ്യുന്നത്.\nഎന്നാൽ കൂട്ടത്തിൽ ഒരേ ഒരു മലയാള സിനിമ മാത്രമേയുള്ളൂ…ജയറാമിന്റെ ദൈവമെ കൈ തോഴാം കെ കുമാറാകണം എന്ന മലയാള സിനിമ. ആദ്യമായാണ് സലിം കുമാര് ഒരു വാണിജ്യ സിനിമയുമായി എത്തുന്നത്. ജയറാമും അനുശ്രീയും കേന്ദ്ര കഥാപാത്രങ്ങളായി എത്തുന്ന ചിത്രം പക്ക ഒരു കുടുംബ ചിത്രമാണ്. ജനുവരി 12 നാണ് സിനിമ റിലീസ് ചെയ്യുന്നത്.\nഈ വാരാന്ത്യത്തില് റിലീസ് ചെയ്യുന്ന മറ്റ് സിനിമകളാണ് സേര്‍ത കൂട്ടം, ഗുലിബെഗവാലി, ഭാസ്‌കര് ഒരു റാസ്‌ക്കല്, മധുര വീരന്, സ്‌പെഷ്യല് 26, സ്‌കെച്ച്, ജയ് സിംഹ, ടച് ചേസ് ചൂടു, ടകരു,1921,ഡൗണപ് ദ എക്‌സിറ്റ് 796, കാലകാണ്ടി, മുഖാബസ്, ദ കമ്യൂട്ടര്, പ്രൗഡ് മേരി, ഫ്രീക് ഷോ.\nPrevious articleവാട്ട്‌സ് ആപ്പ് ഗ്രൂപ്പുകളിലും വീഡിയോ കോളിംഗ്\nNext articleകണ്ണൂരിൽ എസ്‌ഡിപിഐ പ്രവര്‍ത്തകന് വെട്ടേറ്റു\nഒമിക്രോൺ; ഹൈറിസ്ക് രാജ്യങ്ങളിൽ നിന്ന് വന്നാൽ 14 ദിവസം ക്വാറന്‍റീൻ\nതിരുവനന്തപുരത്ത് മരുമകൻ അമ്മായി അച്ഛനെയും അളിയനേയും കുത്തിക്കൊലപ്പെടുത്തി\nപാർലമെന്റ് വർഷകാല സമ്മേളനത്തിൽ പങ്കെടുക്കില്ല; രാഹുലും സോണിയയും വിദേശത്ത്\nസൊമാറ്റോയില് ഓര്‍ഡര് ചെയ്ത ഭക്ഷണം എത്താന് വൈകി, ഡെലിവറി ബോയുമായി തര്‍ക്കം ; മര്‍ദ്ദിച്ചതായി യുവതിയുടെ പരാതി


600km/h കൊടിയ വേഗത്തിൽ നിലംതൊടാതെ ഓടുന്ന കാന്തികട്രെയിൻ; ചൈന സാങ്കേതികതയിലെന്നും ഒരുപടി മുന്നിൽ - Malayalam DriveSpark\n600km/h കൊടിയ വേഗത്തിൽ നിലംതൊടാതെ ഓടുന്ന കാന്തികട്രെയിൻ; ചൈന സാങ്കേതികതയിലെന്നും ഒരുപടി മുന്നിൽ!!\nUpdated: Tuesday, November 29, 2016, 12:57 [IST]\nലോകത്തിലെ ഏറ്റവും വലിയ ട്രെയിൻ നിർമാതാക്കളായ ചൈന റെയിൽവെ റോള്ളിംഗ് സ്റ്റോക്ക് കോപ്പറേഷൻ പുത്തൻ രീതിയിലുള്ള മാഗ്നെറ്റിക് ലെവിറ്റേഷൻ ട്രെയിനിനു രൂപം നൽകുന്നു. മണിക്കൂറിൽ 600 കിലോമീറ്റർ വേഗതയിൽ ചീറിപ്പായുന്ന കാന്തിക ട്രെയാനിയിരിക്കുമിത്. വേഗതയുടെ കാര്യത്തിൽ നിലവിലുള്ള ഒരു ട്രെയിനിനും ഇതിനെ മറികടക്കാൻ സാധിക്കില്ലെന്നാണ് കമ്പനി അവകാശപ്പെടുന്നത്.\nമാഗ്നറ്റിക് ലെവിറ്റേഷൻ എന്ന പ്രയോഗത്തിൽ നിന്ന് ഉരുതിരിഞ്ഞിട്ടുള്ള മാഗ്ലേവ് എന്ന പേരിലായിരിക്കും ഈ കാന്തിക ട്രെയിനുകൾ അറിയപ്പെടുക. ഒരു പ്രത്യേക കാന്തികവലയം തീര്‍ത്ത് അതിനുമുകളിലൂടെ ചക്രങ്ങൾ ഇല്ലാതെ ഒഴുകി സഞ്ചരിക്കുന്നു എന്നതാണ് മാഗ്ലേവ് ട്രെയിനിന്റെ പ്രത്യേകത.\nവൈദ്യുതകാന്തികത അടിസ്ഥാനമാക്കിയായിരിക്കും ഇവ പ്രവർത്തിക്കുക. വളരെ ശക്തി കൂടിയ വൈദ്യുത കാന്തങ്ങളാണ് ഈ ട്രെയിനിനെ ചലിപ്പിക്കുന്നത്. കാന്തത്തിൻറെ ഒരേ മണ്ഡലങ്ങൾ വികർഷിക്കപെടുന്നു എന്ന വസ്തുതയാണ് ഇതിൻറെ പ്രവർത്തനത്തിന് അടിസ്ഥാനം.\nമാഗ്ലേവ് ട്രെയിനിന് എൻജിനില്ല. ഒരു വലിയ വൈദ്യുത ഊർജ്ജ കേന്ദ്രം,ലോഹ കമ്പികൾ പാകിയ ട്രാക്ക്, ട്രെയിനിന്റെ അടിയിൽ പിടിപ്പിച്ചിരിക്കുന്ന വലിയ കാന്തങ്ങൾ ഇവയാണ് പ്രധാന ഭാഗങ്ങൾ.\nട്രാക്കിലെ കാന്തിക മണ്ഡലമാണ് ട്രെയിനിനെ ചലിപ്പിക്കുന്നത്. വേഗതയെടുത്തു കഴിയുമ്പോള് ട്രെയിന് ട്രാക്കില് നിന്ന് ഒരു സെന്റീമീറ്റര് ഉയരും അങ്ങനെ മാഗ്നെറ്റിക് ഫീല്‍ഡിന്റെ പുഷ്-പള് എന്ന് ട്രെയിനിന്റെ സഞ്ചാരത്തെ വിശേഷിപ്പിക്കാം.\nഈ ട്രെയിനിനായി പ്രത്യേക കാന്തിക ട്രാക്കുകള് നിര്‍മിക്കേണ്ടതായിട്ടുണ്ട്. മൂന്ന് മൈൽ ദൈർഘ്യമുള്ള ട്രാക്കുകളുടെ നിർമാണവും ഇതിനകം തന്നെ കമ്പനിയാരംഭിച്ചുക്കഴിഞ്ഞു.\nമാത്രമല്ല പരമ്പരാഗത ട്രെയിനുകൾ അതിവേഗത്തിൽ ഓടിക്കുമ്പോൾ ഉണ്ടാകുന്ന ഘർഷണം മൂലം വരുന്ന തേയ്മാനവും മറ്റു അറ്റകുറ്റപ്പണികളും മാഗ്ലേവ് ട്രെയിനുകളുടെ കാര്യത്തിൽ സംഭവിക്കില്ല.\nചക്രങ്ങൾ ഇല്ലാത്തതുകൊണ്ടുതന്നെ ഘര്‍ഷണം മൂലമുണ്ടാകുന്ന മെയിന്റനന്‍സ് വേണ്ടി വരില്ല. കൂടാതെ ശബ്ദം ഉണ്ടാകില്ല, അന്തരീക്ഷ മലിനീകരണം ഇല്ലേയില്ല എന്നതാണ് പ്രധാന സവിശേഷത.\nനിലവിലുള്ള 12,400മൈൽ ദൈർഘ്യമുള്ള ട്രാക്കുകളടക്കം ചൈനയുടെ അതിവേഗ റെയിൽ ശൃംഖലയാണ് ഇന്ന് ലോകത്തിൽ ഏറ്റവും വലുപ്പമേറിയത്.\n12 വർഷമായി നിലനിന്നിരുന്ന റിക്കോർഡ് തകർത്ത് കഴിഞ്ഞവർഷമായിരുന്നു ജപ്പാൻ മാഗ്ലേവ് ട്രെയിനിന്റെ പരീക്ഷണയോട്ടം നടത്തിയത്. മണിക്കൂറില് 603 കിലോമീറ്റര് വേഗതയിലായിരുന്നു മാഗ്ലേവിന്റെ റെക്കോർഡ് തീർത്ത സഞ്ചാരം.\nനീളമേറിയ ട്രാക്ക് നിർമാണവും അതിനായുള്ള ഭാരിച്ച ചിലവുംകാരണം ജപ്പാനിൽ ഇതുവരെയായി മാഗ്ലേവ് ട്രെയിൻ യാഥാർത്ഥ്യമായില്ല. ജപ്പാൻക്കാർക്ക് 2027 വരെ കാന്തിക ട്രെയിൻ സർവീസിനായി കാക്കേണ്ടതായിട്ടുണ്ട്.\nനിലവില് ചൈനയുടേതുതന്നെയായ ഷാങ്ഹായ് മാഗ്ലേവ് ട്രെയിനാണ് സർവീസിലുള്ളതും ലോകത്തിൽ വച്ചേറ്റവും വേഗമേറിയതുമായ കാന്തിക ട്രെയിൻ. 429km/h ആണ് ഈ ട്രെയിനിന്റെ വേഗത.\nമണിക്കൂറിൽ 600 കിലോമീറ്റർ വേഗതയുള്ള പുത്തൻ മാഗ്ലേവ് ട്രെയിൻ നിർമാണമാണിപ്പോൾ ചൈനയിൽ ആരംഭിക്കുന്നത്. വേഗതയിൽ ചൈനീസ് മാഗ്ലേവ് ട്രെയിനുകളെ വെല്ലാൻ മാത്രമുള്ള എതിരാളികൾ ഇന്ന് ലോകത്തില്ലെന്ന് തന്നെ പറയാം.\nകാന്തിക ട്രെയിൻ നിർമാണം എന്ന പദ്ധതി മാത്രമല്ല ചൈനയ്ക്കുള്ളത്. ഈ സാങ്കേതികത അന്താരാഷ്ട്ര വിപണിയില് വില്‍ക്കുവാനും ചൈന തയ്യാറെടുക്കുന്നു. യുകെ, ഓസ്ട്രേലിയ, സൗത്ത് ഏഷ്യ, ഇറാൻ, മെക്സികോ, തായി‌ലാന്റ്, റഷ്യ, ഇന്തേനേഷ്യ എന്നിവടങ്ങിലേക്കും പദ്ധതി വ്യാപിപ്പിക്കാനുള്ള തീരുമാനത്തിലാണ് ചൈന.\nഅമേരിക്കയ്ക്ക് ഇതുവരെ അതിവേഗ റെയിൽ ശൃംഖലയാരംഭിക്കാൻ സാധിച്ചിട്ടില്ല എന്നതിനാൽ അമേരിക്കന് വിപണിയെയാണ് ചൈനയിപ്പോള് പ്രധാനമായും ലക്ഷ്യം വെക്കുന്നത്.\nമണിക്കൂറിൽ 600 കിലോമീറ്റർ വേഗതയുള്ള കാന്തികട്രെയിനുകളുടെ പരീക്ഷണം ഇതിനകം ജപ്പാനിൽ നടന്നുവെങ്കിലും നിർമാണ ചിലവ് തടസം സൃഷ്ടിച്ചതിനാൽ പദ്ധതി പുരോഗമിച്ചില്ല. എന്നും സാങ്കേതികതയിൽ ഒരുപടി മുൻപെ നിൽക്കുന്ന ചൈന 600km/h വേഗതയുള്ള മാഗ്ലേവ് ട്രെയിൻ ജപ്പാനിനുമുൻപെ യാഥാർത്ഥ്യമാക്കുവാനുള്ള തിടുക്കത്തിലാണ്.


Union Minister Pratap Sarangi against Congres for Jammur Kashmir issue | വന്ദേമാതാരം അംഗീകരിക്കാത്തവർക്ക് ഇവിടെ സ്ഥാനമില്ല; കോൺഗ്രസിനെതിരെ രൂക്ഷ വിമർശനവുമായി കേന്ദ്രമന്ത്രി! - Malayalam Oneindia\n5 min ago കണ്ണൂര് കോണ്‍ഗ്രസില് പൊട്ടിത്തെറി; മുല്ലപ്പള്ളിയുടെ നിലപാടിനെ അംഗീകരിക്കില്ലെന്ന് കെ സുധാകരനും\n20 min ago തിരഞ്ഞെടുപ്പ് പ്രചരണം സജീവം; പ്രചരണം അതിര് കടക്കാതിരിക്കാന് കര്‍ശന നിര്‍ദേശം നല്‍കി കലക്ടര്\n44 min ago 18 കഴിഞ്ഞവർക്ക് 1,30,000 രൂപ കൊവിഡ് സഹായ ഫണ്ട്: പ്രചരിക്കുന്ന സന്ദേശത്തിന് പിന്നിലെ സത്യമിതാണ്\nPublished: September 22 2019, 14:06 [IST]\nഭുവനേശ്വർ: ജമ്മു കശ്മീർ വിഷയത്തിൽ കോൺഗ്രസിനെതിരെ രൂക്ഷ വിമർശനവുമായി കേന്ദ്രമന്ത്രി പ്രതാപ് ചന്ദ്ര സാരംഗി. വന്ദേമാതരം അംഗീകരിക്കാൻ കഴിയാത്തവർക്ക് ഇന്ത്യയിൽ ജീവിക്കാൻ അവകാശമില്ലെന്നും അദ്ദേഹം പറഞ്ഞു. കശ്മീരിന്റഎ പ്രത്യേക അധികാരം റദ്ദാക്കിയതുമായി ബന്ധപ്പെട്ട് സംഘടിപ്പിച്ച ജന ജാഗ്രൺ സഭയിൽ സംസാരിക്കവെയാണ് വിവാദ പ്രസ്താവനയുമായി കേന്ദ്രമന്ത്രി രംഗത്തെത്തിയിരിക്കുന്നത്.\nജമ്മു കശ്മീരിൽ ആർട്ടിക്കിൾ 370 പിൻവലിച്ചപ്പോൾ ബിജെപിയുടെ എതിരാളികൾ പോലും അതിനെ അനുകൂലിച്ചു. എന്നാൽ കോൺഗ്രസ് അതിനെ എതിർക്കുകയാണെന്നും അദ്ദേഹം പറഞ്ഞു. കശ്മീരിലെ ജനങ്ങൾക്ക് 72 വർഷങ്ങൾക്ക് ശേഷം എല്ലാ അവകാശങ്ങവും മോദി സർക്കാരാണ് നൽകിയതെന്നും അദ്ദേഹം പറഞ്ഞു. ജമ്മു കശ്മീരിൽ ഭൂമി വാങ്ങിത്തുടങ്ങി. അവിടെത്തെ പെൺകുട്ടികൾക്ക് കശ്മീരിന് പുറത്തു നിന്നും വിവാഹം കഴിക്കാമെന്നും അദ്ദേഹം പറഞ്ഞു.\nമനുഷ്യാവകാശത്തെ കുറിച്ച് സംസാരിച്ചില്ല\nപാക് അധീന കശ്മീരും സിയാച്ചിനും ഇന്ത്യയുടെ ഭാഗമാണെന്ന് ആഭ്യന്തരമന്ത്രി അമത് ഷാ കോൺഗ്രസ് നേതാക്കൾക്ക് മുന്നിൽ വ്യക്തമാക്കിയിട്ടുണ്ടെന്നും ഒഡീഷയിലെ ബലാസോരിൽ നിന്നുള്ള ബിജെപിയുടെ ആദ്യ എംപി കൂടിയായ പ്രതാപ് സാരംഗി പറ‍ഞ്ഞു. ആആർട്ടിക്കിൾ 370 റദ്ദാക്കിയതിന് ശേഷം ചിലർ മനുഷ്യാവകാശത്തെ കുറിച്ച് സംസാരിക്കുന്നു. എന്നാൽ കശ്മീരിൽ മൈനുകൾ പൊട്ടി സൈനീകർ കൊല്ലപ്പെട്ടപ്പോൾ തീവ്രവാദത്തെ അനുകൂലക്കുന്നവർ മനുഷ്യാവകാശത്തെ കുറിച്ച് സംസാരിച്ചിട്ടില്ലെന്നും അദ്ദേഹം കുറ്റപ്പെടുത്തി.\nഅതേസമയം കശ്മീർ വിഷയത്തിൽ ഇന്ത്യയെ വിമർശിക്കാൻ ഏറ്റവും യോഗ്യത കുറഞ്ഞ രാഷ്ട്രമാണ് പാകിസ്താനെന്ന് കോൺഗ്രസ് നേതാവും എംപിയുമായ ശശി തരൂർ വ്യക്തമാക്കി. പാക് അധീന കശ്മീരിലെ ചരിത്രം വിലയിരുത്തുമ്പോൾ ഇന്ത്യയെ വിമർശിക്കാൻ പാകിസ്താന് യോഗ്യതയില്ലെന്ന് മനസിലാകുമെന്നും അദ്ദേഹം പറഞ്ഞു. പുണെ അന്താരാഷ്ട്ര സാഹിത്യമേളയിൽ സംസാരിക്കുകയായിരുന്നു അദ്ദേഹം.\nരാഷ്ട്രീയപാർട്ടികൾ തമ്മിലുള്ള വ്യത്യാസം വിദേശനയത്തിന്റെ കാര്യത്തിൽ വിഷയമല്ല. രാജ്യത്തിനകത്ത് നമ്മൾ തമ്മിൽ അഭിപ്രായ വ്യത്യാസങ്ങളുണ്ടാകും. എന്നാൽ, വിദേശനയം ബിജെപിയുടേതോ കോൺഗ്രസിന്‍റേതോ അല്ല. അത് രാജ്യ താൽപ്പര്യം മുൻ നിർത്തിയുള്ളതാണെന്നും അദ്ദേഹം അഭിപ്രായപ്പെട്ടിരുന്നു. പ്രധാനമന്ത്രി നരേന്ദ്രമോദി ജനാധിപത്യപരമായി തെരഞ്ഞെടുക്കപ്പെട്ടയാളാണ്. മോദിയുടെ രാഷ്ട്രീയം ഇഷ്ടമല്ലെങ്കിലും ആണഎങ്കിലും അദ്ദേഹം പ്രധാനമന്ത്രിയാണ്. ഇന്ത്യയുടെ പ്രതിനിധി ആയിട്ടാണ് അദ്ദേഹം വിദേശങ്ങളിൽ പോകുന്നതെന്നും ശശി തരൂർ കഴിഞ്ഞ ദിവസം വ്യക്തമാക്കിയിരുന്നു.\nഇനിയും വിമർശനം ഉന്നയിക്കും\nഎന്നാൽ ആഭ്യന്തര വിഷയങ്ങളിൽ സർക്കാറിനെതിരായ വിമർശനം താൻ തുടരുമെന്ന് പറയാനും ശശി തരൂർ മറന്നില്ല. അതേസമയം രാജ്യത്തിന്റെ ആഭ്യന്തര വിഷയം ഐക്യരാഷ്ട്രസഭയിൽ ഉന്നയിക്കേണ്ട കാര്യമില്ലെന്ന് ഇന്ത്യ . യുഎൻ പൊതുവേദിയിൽ വികസനം , സമാധാനം, സുരക്ഷ തുടങ്ങിയ വിഷയങ്ങളാകും ഉന്നയിക്കുക , കശ്മീർ വിഷയം ഉന്നയിക്കില്ലെന്നും ഇന്ത്യൻ വിദേശകാര്യമന്ത്രാലയം വ്യക്തമാക്കി .\nസംവാദത്തിന് വെല്ലുവിളിച്ച് മുരളീധര റാവുവും\nഈ മാസം 27 ന് യു എൻ പൊതുസഭയെ അഭിസംബോധന ചെയ്യുന്ന പ്രധാനമന്ത്രി നരേന്ദ്രമോദി കശ്മീർ വിഷയം ഉന്നയിക്കില്ലെന്ന് വിദേശ കാര്യ സെക്രട്ടറി വിജയ് ഗോഖലെയാണ് അറിയിച്ചത് . ആര്‍ട്ടിക്കിള് 370 സംബന്ധിച്ച വിഷയത്തില് കോണ്‍ഗ്രസിനേയും ഡിഎംകെയേയും സംവാദത്തിന് വെല്ലുവിളിച്ച് ബിജെപി ദേശീയ ജനറല് സെക്രട്ടറി മുരളീധര റാവുവും രംഗത്തെത്തിയിരുന്നു. ചെന്നൈയില് നടന്ന വാര്‍ത്താസമ്മേളനത്തിടെയാണ് അദ്ദേഹം ഇക്കാര്യം സൂചിപ്പിച്ചത്.\njammu kashmir കേന്ദ്രമന്ത്രി article 370 nda എൻഡിഎ central government കേന്ദ്രസർക്കാർ\nUnion Minister Pratap Sarangi against Congres for Jammur Kashmir issue\nStory first published: Sunday, September 22, 2019, 14:06 [IST]


വി.എം സുധീരന് പാര്‍ട്ടി രാഷ്ട്രീയകാര്യസമിതിയില് നിന്ന് രാജിവെച്ചു | Pathanamthitta Media\nThursday, October 28, 2021 9:57 pm\nവി.എം സുധീരന് പാര്‍ട്ടി രാഷ്ട്രീയകാര്യസമിതിയില് നിന്ന് രാജിവെച്ചു\nതിരുവനന്തപുരം : കെ.പി.സി.സി മുന് പ്രസിഡന്‍റും കോണ്‍ഗ്രസ് നേതാവുമായ വി.എം സുധീരന് പാര്‍ട്ടി രാഷ്ട്രീയകാര്യസമിതിയില് നിന്ന് രാജിവെച്ചു. പ്രസിഡന്‍റ് കെ.സുധാകരന് സുധീരന് രാജിക്കത്ത് കൈമാറി. കെ.പി.സി.സി പുനഃസംഘടനയുമായി ബന്ധപ്പെട്ടാണ് രാജിയെന്നാണ് സൂചന.\nശാരീരിക അസ്വസ്ഥതകളുണ്ടെന്ന് സുധാകരനെ ഫോണില് അറിയിച്ചുവെന്നാണ് റിപ്പോര്‍ട്ട്. കോണ്‍ഗ്രസിന്‍റ സാധാരണ പ്രവര്‍ത്തനകനായി തുടരുമെന്ന് വി.എം സുധീരന് പറഞ്ഞു. പുനഃസംഘടനയുമായി ബന്ധപ്പെട്ട് സുധീരന് അതൃപ്തിയുണ്ടെന്നാണ് സൂചന. പുനഃസംഘടനയില് മുതിര്‍ന്ന നേതാക്കളുടെ അഭിപ്രായം പാര്‍ട്ടി പരിഗണിക്കുന്നില്ലെന്ന പരാതി സുധീരനുണ്ടായിരുന്നു.\nഗ്രൂപ്പുകള് നല്‍കുന്ന ലിസ്റ്റ് അംഗീകരിക്കണമെന്നല്ല താന് പറയുന്നതെന്നും മുതിര്‍ന്ന നേതാക്കളുടെ അഭിപ്രായം കൂടി തേടണമെന്നാണ് ആവശ്യപ്പെടുന്നതെന്നും സുധീരന് വ്യക്തമാക്കിയിരുന്നു. കെ.പി.സി.സി പുനഃസംഘടനാ ചര്‍ച്ച സജീവമായിരിെക്ക സംസ്ഥാനത്തിെന്‍റ ചുമതലയുള്ള എ.ഐ.സി.സി ജനറല് സെക്രട്ടറി താരിഖ് അന്‍വര് ശനിയാഴ്ച കേരളത്തിലെത്തുന്നുണ്ട്. പ്രതിപക്ഷനേതാവ് വി.ഡി സതീശന് ഉള്‍പ്പെടെയുള്ളവരുമായി അദ്ദേഹം ചര്‍ച്ച നടത്തും. ഇതിനിടെയാണ് സുധീരന്‍റെ രാജി.\nPrevious articleഫ്രിഡ്ജില് വെയ്‌ക്കണ്ട ; പുതിയ ഇന്‍സുലിനുമായി ഇന്ത്യന് ശാസ്ത്രജ്ഞര്\nNext articleപരീക്ഷ എഴുതുന്ന വിദ്യാര്‍ത്ഥികള്‍ക് പൂര്‍ണ്ണ പിന്തുണയുമായി ചെങ്ങന്നൂര് നഗരസഭ


ഒറ്റയ്‌ക്കാകുക ഏറെ ദുഷ്‌കരം | mangalam.com\nStory Dated: Sunday, May 29, 2016 01:32\nമരുഭൂമിയുടെ ദൃശ്യഭംഗിക്കു കൂടുതല് പ്രാധാന്യം നല്‍കിയാണ് 'ആടുജീവിതം' എന്ന സിനിമ അഭ്രപാളിയിലേക്കു സംവിധായകന് ബ്ലസി പകര്‍ത്തുന്നത്. അതിജീവനത്തിന്റെ വഴികള് തേടി നാടും കുടുംബവുംവിട്ട് സൗദി അറേബ്യയിലെ മരുഭൂമിയിലേക്കു ചേക്കേറിയ നജീബെന്ന ചെറുപ്പക്കാരന് ആടുവളര്‍ത്തല് കേന്ദ്രത്തില് അനുഭവിക്കേണ്ടിവന്ന ദുരിതത്തിന്റെ കഥയാണു പറയുന്നത്. ബെന്യാമിന്റെ നോവലാണു സിനിമയാകുന്നത്. ബെന്യാമിന് കഥ കേട്ട് എഴുതിയതാണെങ്കില് ബ്ലസി കഥ പിറന്ന മരുഭൂമിയുടെ ദൃശ്യഭംഗി നേരിട്ടു കാണുന്നതിനും പഠിക്കാനുമാണെത്തിയത്. ബ്ലെസിയുടെ ആദ്യ സൗദി സന്ദര്‍ശനംകൂടിയാണിത്.\n? പ്രവാസികളുടെ കഥ പറയുന്ന ആടുജീവിതം സിനിമയാക്കാനുളള കാരണം എന്താണ്\nആടുജീവിതം ഒരു പ്രവാസത്തിന്റെ മാത്രം കഥയല്ല. പ്രവാസം ചരിത്രത്തിലാദ്യംതന്നെയുള്ളതാണ്. മനുഷ്യന്റെ ചുറ്റുപാടുകള് അന്യമാകുന്ന അവസ്‌ഥ. ശ്വാസംമാത്രം നമുക്കു സ്വന്തമാകുകയും മറ്റുള്ളതൊക്കെ നഷ്‌ടമാകുകയും ചെയ്യുന്ന സ്‌ഥിതി. ആട് എന്ന ജീവിക്കൊപ്പം കഴിയുന്ന അവസ്‌ഥയുമൊക്കെയാണ് ഈ കഥ ഇഷ്‌ടപ്പെടാന് കാരണം. 'നാം അനുഭവിച്ചിട്ടില്ലാത്ത ജീവിതമൊക്കെയും നമുക്കു കെട്ടുകഥകളാണെന്നു' കഥയില് പരാമര്‍ശിക്കുന്നതുപോലെ വേറിട്ട ഫിലോസഫിയില്‍കൂടി പോകുന്ന കഥയാണിത്. മോഹങ്ങള് പോലും നഷ്‌ടമാകുന്ന അവസ്‌ഥ. ഏത് യാതനയും സഹിക്കാം, പങ്കുവയ്‌ക്കാന് ഒരാള് നമുക്കൊപ്പമുണ്ടെങ്കില്. ഒറ്റയ്‌ക്കാകുക എത്ര ദുഷ്‌ക്കരമാണ്. ഒരു ഫിലിം മേക്കര് എന്ന നിലയില് ഈ കഥയ്‌ക്കു വലിയ സാധ്യതയുണ്ട്.\n? പുതിയ പദ്ധതികള് എന്തൊക്കെയാണ്\n'തന്മാത്ര' എന്ന സിനിമയുടെ ഹിന്ദി റീമേക്കാണു പുതിയ പ്ര?ജക്‌ട്. എന്നാല്, നടന്മാരെ തീരുമാനിക്കുന്നതും പ്രഖ്യാപിക്കുന്നതും നിര്‍മാണക്കമ്പനിയാകും. അവരുമായുള്ള കരാര് അങ്ങനെയാണ്. മലയാളത്തില്‍നിന്നും ചെറിയ വ്യത്യാസം വരുത്തിയാണു ചിത്രമൊരുക്കുന്നത്. കൂടാതെ ഡോ. ഫിലിപ്പോസ് മാര് ക്രിസോസ്‌റ്റം വലിയ മെത്രാപ്പോലീത്തായെക്കുറിച്ച് ഡോക്യുമെന്ററിയുടെയും പണിപ്പുരയിലാണ്.\n? എന്തുകൊണ്ടാണ് സിനിമയില്‍നിന്നു ഡോക്യുമെന്ററിയിലേക്ക് തിരിഞ്ഞത്\nഈശ്വരന് അമ്പലങ്ങളിലോ പള്ളികളിലോ അല്ല, നിന്നോടൊപ്പമുള്ള സുഹൃത്തിലാണെന്നു പഠിപ്പിക്കുന്ന ഡോ. ഫിലിപ്പോസ് മാര് ക്രിസോസ്‌റ്റം തിരുമേനിയെക്കുറിച്ചുളള ഡോക്യുമെന്ററിയുടെ ജോലികള് പുരോഗമിക്കുകയാണ്. വലിയ തിരുമേനിയെ ഏതെങ്കിലും ഒരു മതത്തിന്റെ വക്‌താവായി മാത്രംകാണാന് പറ്റില്ല. ക്രിസോസ്‌റ്റം എന്ന വാക്കിനര്‍ത്ഥം 'സ്വര്‍ണ നാവ് 'എന്നാണ്. വലിയ തിരുമേനി പറയുന്ന നര്‍മ്മത്തെക്കാള് ഉപരി അദ്ദേഹം നല്‍കുന്ന വലിയ ചിന്തകള് അതാണ് എന്നിലേക്ക് അദ്ദേഹത്തെ ആകൃഷ്‌ടനാക്കിയത്. 99 വയസ് പൂര്‍ത്തിയാക്കിയ അദ്ദേഹത്തിന്റെ നൂറാം പിറന്നാളിനു ഡോക്യുമെന്ററി പ്രദര്‍ശിപ്പിക്കാനുള്ള ശ്രമമാണു നടക്കുന്നത്. ഇന്ത്യയിലെ തന്നെ 100 പ്രമുഖ വ്യക്‌തിത്വങ്ങളെ ഉള്‍പ്പെടുത്തി തിരുമേനിയുടെ നൂറാം വയസില് പ്രദര്‍ശിപ്പിക്കും. ഇതില് പ്രധാനമന്ത്രി നരേന്ദ്ര മോഡി , രാഷ്‌ട്രപതി പ്രണാബ് മുഖര്‍ജി, കോണ്‍ഗ്രസ് ഉപാധ്യക്ഷ സോണിയാ ഗാന്ധി, രാഹുല് ഗാന്ധി, മുന് പ്രധാനമന്ത്രി ഡോ. മന്‍മോഹന് സിങ്, ഡല്‍ഹി മുഖ്യമന്ത്രി അരവിന്ദ് കെജരിവാള്, ഡല്‍ഹി മുന് മുഖ്യമന്ത്രി ഷീലാ ദീക്ഷിത്‌്, കേരള മുഖ്യമന്ത്രി പിണറായി വിജയന് മുന് മുഖ്യമന്ത്രിമാരായ ഉമ്മന് ചാണ്ടി, മോഹന് ലാല്, മമ്മൂട്ടി തുടങ്ങി അന്തരിച്ച കാര്‍ട്ടൂണിസ്‌റ്റ് ടോംസ്, ഒ.എന്.വി., ഡോ. സഖറിയാസ് മാര് തെയോഫിലോസ് മെത്രാപ്പോലിത്ത അടക്കമുളളവരെ ഇതില് ഉള്‍പ്പെടുത്തിയിട്ടുണ്ട്. നര്‍മകഥകളും, വരകളും ചിത്രങ്ങളും ഒക്കെയുളള ഒരാളുടെ ജീവിതത്തെക്കുറിച്ച് 50 മണിക്കൂര് ദൈര്‍ഘ്യമുളള ഈ ഡോക്യുമെന്ററി ലോകത്തില് തന്നെ ആദ്യമായിട്ടായിരിക്കും. ലോക ഗിന്നസിന്റെ പട്ടികയില് ഇടം പിടിക്കാനാണ് സാധ്യത.\n? കളിമണ്ണ് എന്ന സിനിമ വലിയ വിവാദങ്ങള് ഉണ്ടാക്കിയല്ലോ\nചിലരുടെ പ്രസ്‌താവനകള് എന്നെ വല്ലാതെ വേദനിപ്പിച്ചു. പ്രതികരിക്കാതിരിക്കുന്നതാണ് നല്ലതെന്നു തോന്നി. പ്രസവരംഗത്തിന്റെ പേരില് എന്തു വിവാദമായിരുന്നു ഉണ്ടായത്. സത്യത്തില് പുരുഷന് അറിയുന്നുണ്ടോ ഒരു സ്‌ത്രീ അനുഭവിക്കുന്ന വേദന? മക്കള്‍ക്ക് അറിയുമോ അമ്മയുടെ വേദന എന്താണെന്ന് ? ഞാന് കാണാത്ത ഒരു കാര്യത്തെക്കുറിച്ച് അത് പ്രസവമാണോ സീസേറിയനാണോ എന്ന് തിരിച്ചറിയാതെ, വ്യക്‌തതയില്ലാത്ത പല കമന്റുകളും തന്നെ മാനസികമായി തളര്‍ത്തി. കൊട്ടാരക്കരയില് കടത്തിണ്ണയില് കിടന്നുറങ്ങിയ രണ്ട് വയസുളള കുഞ്ഞിനെ മൃഗീയമായി കൊല ചെയ്യപ്പെട്ട വാര്‍ത്തയെ തുടര്‍ന്നാണു കളിമണ്ണ് എന്ന സിനിമയുടെ ആശയം ലഭിക്കുന്നത്. ഇത്തരം വിമര്‍ശനങ്ങള് ഉന്നയിക്കുന്ന നേതാക്കന്മാരാരും ഈ വിഷയങ്ങളില് ഒന്നും പ്രതീകരിച്ചു കണ്ടില്ല. സമുഹത്തിനുവേണ്ടി നന്മകള് ചെയ്യുന്നതിലുടെയാണ് നല്ല സിനിമകള് പിറക്കുന്നത്.\n? ടിവി സീരിയലുകള് സിനിമയ്‌ക്കു പ്രതിസന്ധിയായിട്ടുണ്ടോ\nഇല്ല. അങ്ങനെ ഒരു പ്രതിസന്ധി മലയാള സിനിമയ്‌ക്കില്ല. ഇന്നു മിക്ക സിനിമയും സാമ്പത്തികമായി വിജയമാണ്. നല്ല ടെക്‌നോളജിയും ശബ്‌ദസംവിധാനവുമൊക്കെ തിയേറ്ററില് ഉള്ളതുകൊണ്ടാണത്. സിനിമ കാണണമെങ്കില് തിയേറ്ററില് തന്നെ കാണണമെന്നു ജനം ചിന്തിക്കാനുള്ള കാരണവും അതുതന്നെയാണ്. സീരിയലുകളുടെ പ്രതാപകാലം അവസാനിച്ചു.\n? സിനിമാ താരങ്ങള് രാഷ്‌ട്രീയത്തില് വരുന്നതിനെക്കുറിച്ച് എന്താണ് അഭിപ്രായം\nസിനിമാ താരങ്ങള് രാഷ്‌ട്രീയത്തില് വരുന്നതില് എന്താണു തെറ്റ്? കലാകാരന്മാരായാലും,എഴുത്തുകാരായാലും രാഷ്‌ട്ര നിര്‍മ്മാണത്തിന്റെ പുരോഗതിക്കായി നിലകൊളളുന്നവര് ആയിരിക്കണം. സമൂഹത്തില് നിന്നാണ് ഇവരുടെ സൃഷ്‌ടികള്‍ക്ക് രൂപം കൊളളുന്നത്. മറ്റുളളവരെക്കാളും സമൂഹത്തിന്റെ പശ്‌ചാത്തലം അറിയുന്നവരാണ് കലാകാരന്മാര്. ഇന്നസെന്റ്, സുരേഷ് ഗോപി എന്നിവര് എം.പി യായി. ഇവരുടെ രാഷ്‌ട്രീയം നോക്കിയിട്ടു സിനിമ കാണില്ലെന്ന നിലപാടെടുക്കാന് കഴിയില്ല.\nലോകസിനിമാ വിഭാഗത്തില് 83 ചിത്രങ്ങള്\nവ്യത്യസ്‌ത സാംസ്‌കാരിക ഭൂമികകളില് നിന്നുള്ള 83 സിനിമകളാണ് ലോകസിനിമാ വിഭാഗത്തില്...\nദൈവത്തിന്റെ കയ്യൊപ്പ് പതിഞ്ഞ 'ഐസക്ക് രാജകുമാരന്'\nജീവിതത്തില് ദൈവത്തിന്റെ കൈയൊപ്പു പതിഞ്ഞപ്പോള് ഐസക്ക് രാജകുമാരനായി, കത്തോലിക്കാ സഭയുടെ...\nമുരളി സഹായിച്ച ഓണക്കാലം\nഎട്ടുവര്‍ഷം മുമ്പ് കോഴിക്കോട്ട് ഒരു സിനിമയുടെ ഷൂട്ടിംഗ് നടക്കുന്നു. സഹനടിയായി...\nഓപ്പറേഷന് കുബേര: എതിര്‍പ്പ് എനിക്കൊരു പ്രശ്‌നമല്ല\nപാവപ്പെട്ടവരുടെ ജനകീയ മന്ത്രിയാണെന്നു അവകാശപ്പെടുന്ന ആഭ്യന്തരമന്ത്രിയാണ് രമേശ്...\nചില മനോഹര വിശേഷങ്ങള്\nകുറച്ചു നാളുകളായി മലയാള സിനിമ മനോഹരിയാകുന്നത് ഈ മനോഹര വിരലുകളാലാണ്. ആ വിരല് വിരുതിന്റെ...\nപൊതുയാത്രകള് യാത്രയാകുന്ന കാലം\nഇന്ത്യ നാട്ടുരാജ്യങ്ങളില് ചിതറിക്കിടന്നിരുന്ന കാലത്തുതന്നെ യാത്രയുടെ സാമൂഹികമായ...\nകാടിന്റെ മായാലോകത്തേക്കുളള യാത്ര. പശ്‌ചിമഘട്ടം അതിരിട്ടു നില്‍ക്കുന്ന മലനിരകള്....


ഒന്നരവയസ്സുകാരിയുടെ കൊലപാതകം; ശരണ്യയുടെ കാമുകന് അറസ്റ്റില് - Samakalika Malayalam\nBy സമകാലിക മലയാളം ഡെസ്‌ക് | Published: 27th February 2020 03:29 PM |\nLast Updated: 27th February 2020 04:17 PM | A+A A- |\nകണ്ണൂര്: തയ്യിലില് കടപ്പുറത്ത് ഒന്നരവയസ്സുകാരനെ കടല്‍ഭിത്തിയില് എറിഞ്ഞു കൊലപ്പെടുത്തിയ സംഭവത്തില് ശരണ്യയുടെ കാമുകന് നിതിന് അറസ്റ്റില്. പ്രേരണാ കുറ്റം ചുമത്തിയാണ് നിതിനെ പൊലീസ് അറസ്റ്റ് ചെയ്തത്. കേസില് അറസ്റ്റിലായ ശരണ്യ കാമുകനെതിരെ മൊഴി നല്‍കിയിരുന്നു.\nകുട്ടിയെ കൊല്ലാന് പ്രേരിപ്പിച്ചത് കാമുകനെന്നാണ് ശരണ്യ പൊലീസിന് നല്‍കിയ മൊഴി. കാമുകനെതിരെ മൊഴി നല്‍കിയത് രക്ഷപ്പെടാനുള്ള തന്ത്രമാകാമെന്നും പൊലീസ് സംശയിക്കുന്നുണ്ട്. എങ്കിലും ശരണ്യയുടെ മൊഴിയുടെ അടിസ്ഥാനത്തിലാണ് അറസ്റ്റ്\nശരണ്യയുടെ കാമുകനെ കഴിഞ്ഞ ദിവസം പൊലീസ് ചോദ്യം ചെയ്തിരുന്നു. പൊലീസ് കസ്റ്റഡിയില് കഴിയുമ്പോഴും ശരണ്യയുടെ ഫോണിലേക്ക് കാമുകന്റെ ഫോണില് നിന്ന് 17 മിസ്ഡ് കോളുകള് വന്നതായി നേരത്തെ പുറത്തുവന്നിരുന്നു.\nഫെബ്രുവരി 17 ന് രാവിലെയാണ് തയ്യില് കൊടുവള്ളി ഹൗസില് ശരണ്യപ്രണവ് ദമ്പതികളുടെ ഒന്നര വയസുള്ള മകന് വിയാന്റെ മൃതദേഹം തയ്യില് കടപ്പുറത്ത് കണ്ടെത്തിയത്. അടച്ചിട്ട വീട്ടില് അച്ഛനൊപ്പം കിടന്നുറങ്ങിയ കുട്ടിയെ കടല്‍തീരത്ത് മരിച്ച നിലയില് കണ്ടെത്തിയതില് ദുരൂഹതയുണ്ടെന്ന് ആരോപിച്ച് കുട്ടിയുടെ പിതാവ് പൊലീസില് പരാതി നല്‍കുകയായിരുന്നു.\nകാമുകനൊപ്പം ജീവിക്കാനാണ് ശരണ്യ ഒന്നര വയസുളള മകനെ കൊലപ്പെടുത്തിയത്. ഭര്‍ത്താവുമായി അകന്ന് സ്വന്തം മാതാപിതാക്കള്‍ക്കൊപ്പമായിരുന്നു ശരണ്യയുടെ താമസം. എന്നാല് ഞായറാഴ്ച ഭര്‍ത്താവിനെ വിളിച്ചുവരുത്തി വീട്ടില് താമസിച്ചു. പിറ്റേന്നു പുലര്‍ച്ചെയാണ് മകനെ കൊന്നത്. കുറ്റം ഭര്‍ത്താവിനുമേല് ചുമത്തിയശേഷം കാമുകനൊപ്പം ജീവിക്കുകയായിരുന്നു ശരണ്യയുടെ പദ്ധതി.\nകൊലപാതകം കാമുകന് അറസ്റ്റില്. ശരണ്യ നിതിന് തയ്യില് കടപ്പുറം ഒന്നരവയസ്സുകാരി


കൈലാഷ് സത്യാര്‍ഥി:ഒരൊറ്റ ദിവസം കൊണ്ട് ലോക പ്രശസ്തനായ ഇന്ത്യാക്കാരന് !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകൈലാഷ് സത്യാര്‍ഥി:ഒരൊറ്റ ദിവസം കൊണ്ട് ലോക പ്രശസ്തനായ ഇന്ത്യാക്കാരന് !\n: സ്വന്തം ലേഖകന് in Features, വ്യക്തി വിശേഷം on October 11, 2014\nകൈലാഷ് സത്യാര്‍ഥി.ഇന്നലെ വരെ 125 കോടി ഇന്ത്യാക്കാരില് പത്തു ശതമാനം പേര് പോലും കേട്ടിട്ടില്ലാത്ത ഒരു സാധാരണ പേരായിരുന്നു അത്.ഒരൊറ്റ ദിവസം കൊണ്ട് പക്ഷെ സത്യാര്‍ഥിയെന്ന അറുപതു വയസുകാരനെ ലോകം മുഴുവനുള്ള ജനങ്ങള് ആകാംഷയോടെ ഉറ്റു നോക്കുകയാണിപ്പോള്.\nമലാല എന്ന പാക്കിസ്ഥാനി കൗമാരക്കാരിയെ കുറിച്ചു കേള്‍ക്കാത്തവര് കുറവായിരിക്കും.പക്ഷെ അധികമൊന്നും മീഡിയയ്ക്ക് പിടി കൊടുക്കാത്ത സത്യാര്‍ഥിയുടെ പുരസ്‌കാര ലബ്ധി ഇന്ത്യ അതിശയത്തോടൊപ്പം ആദരവോടെയുമാണ് നോക്കി കാണുന്നത്.\nസമാധാനത്തിനുള്ള നോബല് സമ്മാനം നേടുന്ന ഏഴാമത്തെ ഇന്ത്യക്കാരനാണ് കൈലാസ് സത്യാര്‍ഥി. കഴിഞ്ഞ പ്രാവശ്യവും മലാല ,സമാധാനത്തിനുള്ള നോബല് സമ്മാന പട്ടികയില് ഇടം നേടിയിരുന്നു. ഇവര്‍ക്കൊപ്പം ഫ്രാന്‍സിസ് മാര്‍പാപ്പ, യുഎസ് മുന് രഹസ്യാന്വേഷണ ഉദ്യോഗസ്ഥന് എഡ്വേര്‍ഡ് സ്‌നോഡന് എന്നിവരായിരുന്നു പുരസ്‌കാരത്തിനുള്ള സാധ്യതാപട്ടികയില് മുന്നിലുണ്ടായിരുന്നത്.\nഅതേസമയം,ഇത്തവണ കൈലാഷ് സത്യാര്‍ഥിക്കു ലഭിച്ച പുരസ്‌കാരം അപ്രതീക്ഷിതമായിരുന്നു. 278 പേരുടെ ഭീമന് സാധ്യതാപട്ടികയാണ് നോര്‍വീജിയന് നൊബേല് കമ്മിറ്റിക്കു മുമ്പാകെ ലഭിച്ചത്. ഇവയില് 47 എണ്ണം സംഘടനകളായിരുന്നു.\nപഠിക്കേണ്ട ഇളം പ്രായത്തില് തെരുവില് വിയര്‍പ്പൊഴുക്കേണ്ടി വന്ന ആയിരക്കണക്കിന് പിഞ്ചുകുഞ്ഞുങ്ങള്‍ക്ക് കാവല് മാലാഖയാകുകയായിരുന്നു കൈലാഷ് സത്യാര്‍ഥി. തെരുവിലെ കുഷ്ഠ രോഗികളെ മാറോട് ചേര്‍ത്ത മദര് തരേസക്ക് ശേഷം തെരുവിലേക്കെറിയപ്പെട്ട മക്കളെ സംരക്ഷിച്ച സത്യാര്‍ഥിയിലൂടെ ഒരിക്കല് കൂടി സമാധാനത്തിനുള്ള നൊബേല് ഇന്ത്യയിലേക്കെത്തി. രാജ്യത്ത് ബാല വേലയെയും ബാലാവകാശത്തെയും പ്രധാന ചര്‍ച്ചയാക്കി കൊണ്ടുവരുന്നതില് കൈലേഷ് സത്യാര്‍ഥിയുടെ പ്രവര്‍ത്തനങ്ങളാണ് പ്രധാനമായും നിദാനമായത്.\nഅദ്ദേഹം രൂപവത്കരിച്ച ബച്ച്പന് ബച്ചാഓ ആന്ദോളന് (ബി ബി എ) എന്ന സംഘടന 80000ത്തോളം കുട്ടികളെയാണ് വിവിധ തൊഴില് മേഖലകളില് നിന്ന് രക്ഷിച്ചത്. വീട്ടുവേല, കരാര് തൊഴില് തുടങ്ങിയ ദുര്‍ഘട മേഖലകളില് നിന്ന് കുട്ടികളെ രക്ഷിക്കുകയും അവരെ പുനരധിവസിപ്പിക്കുകയും വിദ്യാഭ്യാസം നല്‍കുകയും ചെയ്ത് സേവനത്തിന്റെ പുതിയ പാതകള് വെട്ടിത്തെളിക്കുകയായിരുന്നു അദ്ദേഹം. കുട്ടികളുമായി ബന്ധപ്പെട്ട വിഷയങ്ങള് ആഗോളവ്യാപകമായി ഉയര്‍ത്തിക്കൊണ്ടുവരുന്ന സാമൂഹിക പ്രവര്‍ത്തകനാണ് ഡല്‍ഹി കേന്ദ്രമായി പ്രവര്‍ത്തിക്കുന്ന 60കാരനായ സത്യാര്‍ഥി. 26 ാം വയസ്സില് ഇലക്ട്രിക്കല് എന്‍ജിനീയര് ഉദ്യോഗം വലിച്ചെറിഞ്ഞാണ് അദ്ദേഹം ബാലാവകാശ രംഗത്തേക്ക് കടന്നുവന്നത്.\n1983ലാണ് ബച്പന് ബച്ചാഓ ആന്ദോളന് സംഘടന രൂപവത്കരിച്ചത്. ഡല്‍ഹിയില് നൂറുകണക്കിന് റെയ്ഡുകള് നടത്താന് സംഘടന വളരെയേറെ സഹായിച്ചിട്ടുണ്ട്. ഇത്തരം റെയ്ഡുകളില് ആയിരക്കണക്കിന് കുട്ടികളെയാണ് രക്ഷപ്പെടുത്തിയത്. മാഫിയാ സംഘത്തിന്റെ ആക്രമണങ്ങളും അദ്ദേഹത്തിനും സംഘത്തിനും നേരിടേണ്ടി വന്നിട്ടുണ്ട്. 70000 ത്തിലധികം പേരുടെയും 750 പൗരസമൂഹ സംഘടനകളുടെയും പിന്തുണയുണ്ട് അദ്ദേഹത്തിന്റെ എന് ജി ഒക്ക്. അസോസിയേഷന് ഓഫ് വൊളന്ററി ആക്ഷന്, ബാല് ആശ്രമം ട്രസ്റ്റ്, സേവ് ദ ചൈല്‍ഡ്ഹുഡ് ഫൗണ്ടേഷന് എന്നീ മൂന്ന് സന്നദ്ധ സംഘടനകളെ ഏകോപിപ്പിച്ചാണ് പ്രവര്‍ത്തനം. അബലവിഭാഗത്തിന്റെ ക്ഷേമപ്രവര്‍ത്തനവും അവര്‍ക്ക് വേണ്ടിയുള്ള സേവനവുമാണ് അദ്ദേഹത്തിന്റെ താത്പര്യമുള്ള മേഖലകള്.\nദാരിദ്ര്യം, തൊഴിലില്ലായ്മ, നിരക്ഷരത, ജനസംഖ്യാ വര്‍ധനവ്, മറ്റ് സാമൂഹിക പ്രശ്‌നങ്ങള് തുടങ്ങിയവ വ്യാപകമാകാനേ അബലവിഭാഗത്തിന്റെ പിന്നാക്കാവസ്ഥ സഹായിക്കൂവെന്ന് അദ്ദേഹം ചൂണ്ടിക്കാട്ടുന്നു. ഇന്ത്യയില് തൊഴില് ചെയ്യുന്ന 50 ലക്ഷം ബാലികാ ബാലന്‍മാരുണ്ടെന്നാണ് ഔദ്യോഗിക കണക്ക്. എന്നാല് യഥാര്‍ഥ കണക്ക് ഇതിലും പത്ത് മടങ്ങ് വരുമെന്നാണ് വിവിധ സന്നദ്ധ സംഘടനകള് പറയുന്നത്. ബാലാവകാശ സംരക്ഷണത്തിന് ആഗോളതലത്തില് നിരവധി ശ്രദ്ധേയമായ പ്രചാരണങ്ങള് നടത്തിയിട്ടുണ്ട് അദ്ദേഹം.\nഗ്ലോബല് മാര്‍ച്ച് എഗന്‍സ്റ്റ് ചൈല്‍ഡ് ലേബര്, ഇന്റര്‍നാഷനല് സെന്റര് ഓണ് ചൈല്‍ഡ് ലേബര് ആന്‍ഡ് എജുകേഷന് തുടങ്ങിയ സംഘടനകളുമായി അദ്ദേഹം ചേര്‍ന്ന് പ്രവര്‍ത്തിച്ചിട്ടുണ്ട്. അന്താരാഷ്ട്ര തലത്തില് നിന്നടക്കം നിരവധി പുരസ്‌കാരങ്ങള് അദ്ദേഹത്തെ തേടിയെത്തിയിട്ടുണ്ട്. ഡിഫന്‍ഡേഴ്‌സ് ഓഫ് ഡെമോക്രസി അവാര്‍ഡ് (അമേരിക്ക2009), അല്‍ഫോണ്‍സോ കോമിന് ഇന്റര്‍നാഷനല് അവാര്‍ഡ് (സ്‌പെയിന് 2008), മെഡല് ഓഫ് ദ ഇറ്റാലിയന് സെനറ്റ് (2007 ഇറ്റലി), റോബര്‍ട്ട് എഫ് കെന്നഡി ഇന്റര്‍നാഷനല് ഹ്യൂമന് റൈറ്റ്‌സ് അവാര്‍ഡ് (അമേരിക്ക) എന്നിവ അവയില് ചിലതാണ്.\nകുട്ടികളുടെ രക്ഷകനായ കൈലാഷ് സത്യാര്‍ത്ഥി സമാധാനത്തിനുള്ള ഇത്തവണത്തെ നൊബേല് സമ്മാനം കരസ്ഥമാക്കി അങ്ങനെ ഇന്ത്യയുടെ അഭിമാനമായി മാറുകയാണ് .ബച്പന് ബച്ചാവോ ആന്ദോളന് എന്ന സംഘടനയുടെ സ്ഥാപകനായി കുട്ടികളുടെ അവകാശങ്ങള്‍ക്കു വേണ്ടിയും കുട്ടിക്കടത്തിനെതിരെയും പ്രവര്‍ത്തിക്കുന്ന കൈലാഷ് സത്യാര്‍ത്ഥിയ്ക്കു ലഭിച്ച നൊബേല് ഒരര്‍ത്ഥത്തില് അദ്ദേഹം സംരക്ഷിച്ച കുട്ടികള്‍ക്കു ലഭിച്ച അംഗീകാരം കൂടിയാണ്.


11:46, 24 ജനുവരി 2018-നു നിലവിലുണ്ടായിരുന്ന രൂപം\n81 ബൈറ്റുകൾ കൂട്ടിച്ചേർത്തിരിക്കുന്നു ,3വർഷം മുമ്പ്\n12:59, 19 ഡിസംബർ 2017-നു നിലവിലുണ്ടായിരുന്ന രൂപം (തിരുത്തുക)\n11:46, 24 ജനുവരി 2018-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n[[യു.എസ്.എ.|അമേരിക്കൻ ഐക്യനാടുകളുടെ]] പടിഞ്ഞാറൻ തീരത്ത് [[പെസഫിക് മഹാസമുദ്രം|പെസഫിക് മഹാസമുദ്രത്തോടു]] ചേർന്നു സ്ഥിതിചെയ്യുന്ന സംസ്ഥാനമാണ് കാലിഫോർണിയ. അമേരിക്കയിൽ ഏറ്റവുമധികം ജനസംഖ്യയുള്ള സംസ്ഥാനമാണിത്. വിസ്തൃതിയിൽ മൂന്നാമത്തേതും. തെക്കൻ കാലിഫോർണിയിലുള്ള [[ലോസ് ആഞ്ചെലെസ്|ലോസ് ആൻജെലസ്]] ആണ് സംസ്ഥാനത്തെ ഏറ്റവും ജനത്തിരക്കുള്ള നഗരം, അതുപോലെതന്നെ [[ന്യൂയോർക്ക്]] നഗരം കഴിഞ്ഞാൽ രാജ്യത്തെ രണ്ടാമത്തെ ജനസാന്ദ്രതയേറിയ നഗരവുമാണ് ലോസ് ആൻജലസ്. ഭൂമിശാസ്ത്രപരമായി അമേരിക്കയുടെ പശ്ചിമഭാഗത്താണ് കാലിഫോർണിയ സംസ്ഥാനത്തിന്റെ സ്ഥാനം. മറ്റ് യു.എസ് സ്റ്റേറ്റുകളായ [[ഒറിഗൺ|ഒറിഗോൺ]] വടക്കു ഭാഗത്തായും [[നെവാഡ|നിവാഡ]] കിഴക്കു ഭാഗത്തായും [[അരിസോണ]] തെക്കുകിഴക്കായും അതിരിടുന്നു. തെക്കായി മെക്സിക്കന് സംസ്ഥാനമായ [[ബാഹാ കാലിഫോർണിയ|ബാജ കാലിഫോർണിയയുമായി]] കാലിഫോർണിയ സംസ്ഥാനത്തിന് അന്താരാഷ്ട അതിർത്തിയുമുണ്ട്. പടിഞ്ഞാറുഭാഗത്ത് [[പസിഫിക് സമുദ്രമാണ്]] അതിരിടുന്നത്. സംസ്ഥാന തലസ്ഥാനമായ [[സാക്രമെന്റോ|സക്രമെന്റോ]] സംസ്ഥാനത്തിന്റെ വടക്കായി സ്ഥിതി ചെയ്യുന്നു. കാലിഫോർണിയ സംസ്ഥാനത്തെ കൂടുതൽ നഗരങ്ങളും ഒന്നുകിൽ [[സാൻഫ്രാൻസിസ്കോ ഉൾക്കടൽ]] ഭാഗത്തോ അല്ലെങ്കിൽ വടക്കൻ കാലിഫോർണിയയിലെ സക്രമെന്റോ മെട്രോപോളിറ്റൻ ഭാഗം, ലോസ് ആൻജലസ് ഏരിയ, സാൻ ബെർനാർഡൊ നദീതീരം, ഉൾനാടൻ ഭൂഭാഗം, ദക്ഷിണ കാലിഫോർണിയയിലെ സാന്റിയാഗോ പ്രദേശത്തോ ഒക്കെ ആകുന്നു.\n1849 വരെ [[മെക്സിക്കോ|മെക്സിക്കോയുടെ]] ഭാഗമായിരുന്നു കാലിഫോർണിയ. 1846-49ലെ മെക്സിക്കൻ-അമേരിക്കൻ യുദ്ധത്തിലൂടെ അമേരിക്കയുടെ കീഴിലായി. 1850 സെപ്റ്റംബർ ഒൻപതിന് അമേരിക്കയിലെ മുപ്പത്തൊന്നാമതു സംസ്ഥാനമായി നിലവിൽ‌വന്നു.16, 17 നൂറ്റാണ്ടുകളിൽ യൂറോപ്യൻ കുടിയേറ്റക്കാരുടെ അധിനിവേശത്തിനു മുൻപ് കാലിഫോർണിയ അനേകം തദ്ദേശീയ ഇൻഡ്യൻ ഗോത്രങ്ങൾ (റെഡ് ഇന്ത്യൻസ്) അധിവസിച്ചിരുന്ന പ്രദേശം ആയിരുന്നു. സ്പെയിൻകാരാണ് ഇവിടെ ആദ്യമെത്തിയ യൂറോപ്യൻ കുടിയേറ്റക്കാർ. ന്യൂസ്പെയിനിലെ [[അൾട്ട കാലിഫോർണിയ]] എന്ന വിശാലമായ പ്രദേശം സ്പെയിന്റെ അധീനതയിലുള്ള ന്യൂസ്പെയിനിന്റെ ഭാഗമാണെന്നു സ്പെയിൻ അവകാശമുന്നയിച്ചിരുന്നു. [[അൾട്ട കാലിഫോർണിയ]] 1821 കാലത്ത് മെക്സിക്കോയുടെ ഭാഗമായി അറിയപ്പെട്ടു. 1848 ൽ മെക്സിക്കൻ-അമേരിക്കൻ യുദ്ധത്തിൽ അൾട്ട കാലിഫോർണിയ യുണൈറ്റഡ് സ്റ്റേറ്റ്സിനോട് കൂട്ടിച്ചേർക്കപ്പെട്ടു. 1850 സെപ്റ്റംബർ9ന് കാലിഫോർണിയ പ്രദേശം ഏകോപിച്ച് യു.എസിലെ 31 ആം സംസ്ഥാനമായി. 1848 ലെ [[കാലിഫോർണിയ ഗോൾഡ് റഷ്|കാലിഫോർണിയ ഗോൾഡ് റഷിന്റെ]] കാലത്ത് ഒട്ടനവധി കുടിയെറ്റക്കാർ കാലിഫോർണിയയിലേയക്കു സമ്പത്ത് അന്വേഷിച്ച് എത്തിച്ചേർന്നു. ഇത് ഇവിടം സാമ്പത്തികമായി വളരുന്നതിന് ഇടയാക്കി. കാലിഫോർണിയ ഭൂമിശാസ്ത്രപരമായി വിവിധങ്ങളായ പ്രദേശങ്ങൾ ഉൾക്കൊണ്ടതാണ്. കിഴക്കു ഭാഗത്തെ സിയാറ നിവാഡ മുതൽ പടിഞ്ഞാറ് പസഫിക് തീരം, വടക്കുപടിഞ്ഞാറു ഭാഗത്തുള്ള റെഡ് വുഡ്-ഡൌഗ്ലാസ് ഫിർ വനം മുതൽ തെക്കുകിഴക്കായുള്ള [[മജോവെ|മജോവെ മരുപ്രദേശം]] തുടങ്ങി എല്ലാ ഭാഗങ്ങളിലും ഭൂമിശാസ്ത്രപരമായ ഭിന്നത കാണാം. സംസ്ഥാനത്തിന്റെ നടുവിലായിട്ടാണ് സെൻട്രൽ വാലി. ഇതൊരു കാർഷികപ്രാധാന്യമുള്ള പ്രദേശമാണ്. കാലിഫോർണിയയിൽ ഏറ്റവു ഉയർന്ന സ്ഥാനമായ മൌണ്ട് വിറ്റ്നിയും ഏറ്റവും താഴ്ന്നയിടമായ ഡെത്ത് വാലിയും തുടർച്ചയായി സ്ഥിതി ചെയ്യുന്നു. പസിഫിക് റിംഗ് ഓഫ് ഫയർ ഭാഗത്തായതിനാല് കാലിഫോർണിയയിൽ ഭൂമികുലുക്കം സർവ്വസാധാരണമാണ്. ഓരോ വർഷവും 37,000 ഭൂമികുലുക്കങ്ങൾ രേഖപ്പെടുത്തപ്പെടുന്നു. കൂടുതൽ ഭൂമികുലുക്കങ്ങളും വളരെ വളരെ ചെറുതാണ്. വരൾച്ചയും ഈ ഭാഗങ്ങളിൽ പതിവാണ്.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/2675180" എന്ന താളിൽനിന്ന് ശേഖരിച്ചത്


സര്‍ക്കാറിന് തിരിച്ചടി; ഭൂരിഭാഗം മദ്യശാലകളും പൂട്ടേണ്ടിവരും – Chandrika Daily\nBy chandrika Friday December 30, 2016 09:06 am\nസര്‍ക്കാറിന് തിരിച്ചടി; ഭൂരിഭാഗം മദ്യശാലകളും പൂട്ടേണ്ടിവരും\nതിരുവനന്തപുരം: സംസ്ഥാന-ദേശീയ പാതകളില് മദ്യവില്‍പ്പന ശാലകള് നിരോധിച്ച സുപ്രീം കോടതി വിധി പ്രകാരം സംസ്ഥാനത്തെ ഭൂരിഭാഗം മദ്യശാലകളും അടച്ചുപൂട്ടേണ്ടിവരുമെന്ന് റിപ്പോര്‍ട്ട്. വിധിപ്രകാരം ഏപ്രില് ഒന്നുമുതലാണ് സംസ്ഥാനത്തെ പാതയോരത്തെ…\nതിരുവനന്തപുരം: സംസ്ഥാന-ദേശീയ പാതകളില് മദ്യവില്‍പ്പന ശാലകള് നിരോധിച്ച സുപ്രീം കോടതി വിധി പ്രകാരം സംസ്ഥാനത്തെ ഭൂരിഭാഗം മദ്യശാലകളും അടച്ചുപൂട്ടേണ്ടിവരുമെന്ന് റിപ്പോര്‍ട്ട്. വിധിപ്രകാരം ഏപ്രില് ഒന്നുമുതലാണ് സംസ്ഥാനത്തെ പാതയോരത്തെ ബാറുകളും ബിവറേജസ് ഔട്ട് ലെറ്റുകളും അടയ്‌ക്കേണ്ടത്. വിധിയെ തുടര്‍ന്നു സംസ്ഥാനത്തെ ദേശീയപാതയോരത്തെ പകുതിയോളം മദ്യശാലകളും പൂട്ടേണ്ടിവരുമെന്ന് നിയമ സെക്രട്ടറി ഉപദേശം നല്‍കി.\nബിവറേജസ് ഔട്ട്‌ലെറ്റുകളടക്കം സംസ്ഥാനത്തെ ഭൂരിഭാഗം ബിയര്, വൈന് പാര്‍ലറുകളും ദേശീയ, സംസ്ഥാന പാതയോരത്താണ് നിലനില്‍ക്കുന്നത്. ദേശീയ-സംസ്ഥാന പാതയോരത്തെ ബാറുകള് പൂട്ടണമെന്ന സുപ്രീം കോടതി ഉത്തരവ് നടപ്പാക്കിയാല് സംസ്ഥാനത്തെ 204 ബാറുകള് പൂട്ടേണ്ടി വരുമെന്നാണ് എക്‌സൈസ് വകുപ്പിന്റെ പ്രാഥമിക കണക്ക്. കൊച്ചിയിലെ അഞ്ച് പഞ്ചനക്ഷത്ര ബാറുകളും സുപ്രീം കോടതി വിധി പ്രകാരം അടയ്‌ക്കേണ്ടതായി വരും. എന്നാല് റോഡ് ഡിവിഷന് എഞ്ചിനീയര്‍മാരില് നിന്നും കൃത്യമായി വിവരം ശേഖരിച്ചശേഷം മാത്രമേ അന്തിമ പട്ടിക പുറത്തുവിടുകയുള്ളവെന്ന് എക്‌സൈസ് ഉദ്യോഗസ്ഥര് വ്യക്തമാക്കി.\nസംസ്ഥാന സര്‍ക്കാരിന് വന് വരുമാന നഷ്ടമുണ്ടാക്കി വയ്ക്കുന്നതാണ് സുപ്രീം കോടതി വിധിയെന്നും അതേ സമയം, ഉത്തരവ് നടപ്പാക്കിയാല് പൂട്ടേണ്ട ബാറുകളുടെ ലൈസന്‍സ് മറ്റൊരു സ്ഥലത്തേക്ക് മാറ്റാനാകുമെന്നും നിയമ സെക്രട്ടറി ഉപദേശത്തില് പറഞ്ഞു. അബ്കാരി നിയമമനുസരിച്ച് മാനദണ്ഡങ്ങള് പരിശോധിച്ചാവും ലൈസന്‍സുകള് മാറ്റുക.\nദേശീയ സംസ്ഥാന പാതയോരങ്ങളില് നിന്ന് കുറഞ്ഞത് 500 മീറ്റര് അകലെയായിരിക്കണം മദ്യശാലകള് വേണ്ടതെന്നാണ് സുപ്രീം കോടതി ഉത്തരവ്്. അതിനാല് സംസ്ഥാനത്തെ പകുതിയോളം ബിയര്, ബിയര്- വൈന് പാര്‍ലറുകളും ബാറുകളും പൂട്ടേണ്ടതായി വരും. നേരത്തെ കോടതി ഉത്തരവ് വന്നത് സര്‍ക്കാര് ഗൗരവത്തിലെടുത്തിരുന്നില്ല. വിധി ബിവറേജസ് ഔട്ട്ലെറ്റുകളെ മാത്രമേ ബാധിക്കു എന്നായിരുന്നു സര്‍ക്കാര് കരുതിയിരുന്നത്. എന്നാല് വിധി ബിയര്, വൈന് പാര്‍ലറുകളേയും ബാധിക്കുന്നതാണെന്ന വാദവും ഉയര്‍ന്ന പശ്ചാത്തലത്തിലാണ് സര്‍ക്കാര് നിയമോപദേശം തേടിയത്.\nനടപടി സംസ്ഥാനത്തിന്റെ നികുതി വരുമാനത്തെ കാര്യമായി ബാധിക്കും, പ്രതിസന്ധി മറികടക്കാന് വിധിക്കെതിരെ റിവിഷന് പെറ്റീഷനുമായി സുപ്രീം കോടതിയെ സമീപിക്കുകയെ സംസ്ഥാനത്തിന് മുന്നില് ഇനി മാര്‍ഗമുള്ളുവെന്നും അല്ലെങ്കില് അടുത്ത ഏപ്രില് ഒന്നുമുതല് ഇവ അടച്ചിടേണ്ടതായി വരുമെന്നും ഉപദേശത്തില് പറയുന്നു. സര്‍ക്കാരിന്റെ കീഴിലുള്ള ബിവറേജസ് ഔട്ട്ലെറ്റുകള് മാറ്റി സ്ഥാപിക്കുന്നതിന് വലിയ പണച്ചെലവുള്ള കാര്യമല്ല. എന്നാല് കോടതി വിധി കാര്യമായി ബാധിക്കുന്നത് പഞ്ചനക്ഷത്ര ബാറുകള്, ബിയര്- വൈന് പാര്‍ലറുകള് എന്നിവയെയാണ്. കാരണം ഇവയെല്ലാം മാറ്റി സ്ഥാപിക്കുക എന്നത് പ്രായോഗികമായി സാധിക്കുന്ന കാര്യമല്ല. വന്‍തോതില് നിക്ഷേപം നടത്തിയാണ് പല ബാറുകളും പാര്‍ലറുകളും സ്ഥാപിച്ചിരിക്കുന്നത്.\nനിയമ സെക്രട്ടറിയുടെ ഉപദേശം സംസ്ഥാന സര്‍ക്കാര് ചര്‍ച്ച ചെയ്യും. ഈ റിപ്പോര്‍ട്ട് പരിശോധിച്ചാകും സര്‍ക്കാര് അന്തിമ തീരുമാനമെടുക്കുക. മാര്‍ച്ച് 30നകം സര്‍ക്കാരിന് ഉത്തരവ് നടപ്പാക്കേണ്ടിവരും. അതിന് മുമ്പ് രൂപരേഖ തയ്യറാക്കാന് ചീഫ് സെക്രട്ടറിക്കും ഡി.ജി.പിക്കും കോടതി നിര്‍ദ്ദേശം നല്‍കിയിട്ടുണ്ട്.\nCategories: Culture, More, Views Tags: bar, NH, supreme court


Day: October 11, 2021 - Krishideepam.in\nകാലവര്‍ഷാരംഭത്തോടെയാണ് ഈ രോഗം പ്രധാനമായും കാണുന്നത്. വള്ളികള് വളരെ പെട്ടെന്ന് വാടി ഉണങ്ങി പൂര്‍ണമായും നശിക്കുന്നു. വേരുചീയല്, ഇലകളിലെ മഞ്ഞളിപ്പ്, ഇലകളിലെ കറുത്ത പാടുകള്, തിരി കരിച്ചില് എന്നിവയാണ് പ്രധാന ലക്ഷണങ്ങള്, മൃദുവായ പുതിയ വേരില് തുടങ്ങി കട്ടികൂടിയ വേരിലും തായ്‌വേരിലും ചീയലുണ്ടായി. വേരുകള് മൊത്തമായി അഴുകി നശിക്കുന്നു. അങ്ങനെ വെള്ളവും മൂലകങ്ങളും തണ്ടുകളിലും …\nഐസ്‌ക്രീം, മിഠായി എന്നിവയിലൂടെ നമുക്ക് സുപരിചിതമാണ് സ്‌ട്രോബറി. സ്‌ട്രോബറിയുടെ രുചി കുട്ടികള്‍ക്ക് ഏറെ പ്രിയപ്പെട്ടതാണ്. വിദേശീയനായ സ്‌ട്രോബെറിയെ ഇന്ത്യയിലേക്ക് കൊണ്ടുവന്നത് യൂറോപ്യന്മാരാണ്. കടുത്ത ചൂടും മഴയും സ്‌ട്രോബറി കൃഷിക്ക് ചേര്‍ന്നതല്ല. ഇന്ത്യന് കാലാവസ്ഥയ്ക്ക് അനുയോജ്യമായ സട്രോബറികള് ഇപ്പോള് വികസിപ്പിച്ചെടുത്തിട്ടുണ്ട്. പൂനെ കേന്ദ്രീകരിച്ച് സ്‌ട്രോബറിയിനങ്ങളും ചൂട് തരണം ചെയ്യുമെങ്കിലും അതിവര്‍ഷം പൊതുവെ ഹാനികരമായിട്ടാണ് കണ്ടുവരുന്നത്. റോസിന്റെ വംശത്തില്‍പ്പെട്ട …\nമലയാളിയുടെ മനസ്സിലും മണ്ണിലും റംബൂട്ടാന് വേരോടാന് തുടങ്ങിയിട്ട് വര്‍ഷങ്ങളേറെയായി. മറുനാടന് പഴങ്ങളില് ഏറ്റവും ജനപ്രീതി നേടിയ റംബൂട്ടാന് ആരോഗ്യവും ആദായവും ഒരുപോലെ പ്രദാനം ചെയ്യാന് പര്യാപ്തമാണെന്ന് തെളിയിക്കുന്നതാണ് ഈ അടുത്തകാലത്തായി റംബൂട്ടാന് കൃഷിയിലുണ്ടായ അഭൂതപൂര്‍വ്വമായ വര്‍ദ്ധനവ്. റംബൂട്ടാന് വളര്‍ത്താന് തുടങ്ങുന്നവര് ആദ്യം മനസ്സിലാക്കേണ്ടത് ഇതില് ആണും പെണ്ണും വെവ്വേറെയുണ്ട് എന്നതാണ്. അതിനാല് വിത്ത് മുളച്ചുണ്ടാകുന്ന തൈകള് …


ജാഗ്രതയുള്ളവരായിരിക്കുക! സാത്താൻ നിങ്ങളെ വിഴുങ്ങാൻ തക്കംപാർത്തിരിക്കുന്നു (1 പത്രോ. 5:8) | അധ്യയനപ്പതിപ്പ്\nഭാഷ അഖോലി അമാറിക് അമേരിക്കന് ആംഗ്യഭാഷ അയ്‌മാറ അര്‍ജന്‍റീനിയന് ആംഗ്യഭാഷ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ഇംഗ്ലീഷ് ഇന്‍ഡൊനീഷ്യന് ഇബോ ഇറ്റാലിയന് ഇലോക്കോ ഇസോക്കോ ഉക്രേനിയന് ഉര്‍ദു ഉസ്‌ബെക് എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒട്ടെട്ടേല ഒറോമോ ഒസിഷ്യന് കന്നട കരെൻ (ഗൗ) കസഖ് കാറ്റലാന് കികഒന്‍ഡെ കികാംബാ കിക്കുയു കിച്വ (ഇംബാബുര) കിന്യര്‍വണ്ട കിരിബാറ്റി കിര്‍ഗിസ് കിറുണ്ടി കിലുബ കിസോങ്ഗേ കൊറിയന് കൊളംബിയന് ആംഗ്യഭാഷ കോംഗോ ക്രിയോ ക്രൊയേഷ്യന് ക്വെച്ചുവ (ബൊളീവിയ) ഗണ് ഗുജറാത്തി ഗ്രീക്ക് ഗ്വാരണി ചിചെവ ചിടുംബൂക ചിയോവോ ചിറ്റോംഗ ചിറ്റോംഗ (മലാവി) ചിലിയന് ആംഗ്യഭാഷ ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ചൊക്വി ജര്‍മന് ജാപ്പനീസ് ജാപ്പനീസ് ആംഗ്യഭാഷ ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടിഷിലൂബ ടീവ് ടുവാലുവന് ഡച്ച് ഡാനിഷ് തഗലോഗ് തജീക്കി തമിഴ് തായ് തുര്‍ക്കമന് തുര്‍ക്കമന് (സിറിലിക്ക്) തെലുങ്ക് ദ്രേഹു നേപ്പാളി നോര്‍വീജിയന് പഞ്ചാബി പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫ്രഞ്ച് ബംഗാളി ബടക് (റ്റോബ) ബള്‍ഗേറിയന് ബിക്കോള് ബിസ്‌ലാമ ബ്രസീലിയന് ആംഗ്യഭാഷ മംഗോളിയന് മറാഠി മലഗാസി മലയാളം മലായ് മസിഡോണിയന് മാംബെ (ലുന്‍ഗു) മായാ മീഹി മെക്സിക്കന് ആംഗ്യഭാഷ മോര് മൗറീഷ്യന് ക്രയോള് യോറുബ റഷ്യന് റുന്യാന്‍കോര റൊമാനിയന് റ്റ്‌സോട്‌സില് ലാറ്റ്‍വിയന് ലിത്വാനിയന് ലുഗാണ്ട ലുന്‍ഡ ലുവാലെ ലുവോ വരായ്-വരായ് വല്ലീഷ്യന് വിയറ്റ്‌നമീസ് വേയൂനായ്കി വൊളെയ്റ്റ ഷോണ സാങ്കോ സാപോടെക് (ഇസ്‌തുമസ്) സിംഹള സിദാമ സിന്‍യാന്‍ജ സിബെമ്പ സിലോസി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിന്ദി ഹിരി മോട്ടൂ ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹൗസ\n“ജാഗരൂകരായിരിക്കുവിൻ. നിങ്ങളുടെ പ്രതിയോഗിയായ പിശാച് അലറുന്ന സിംഹത്തെപ്പോലെ ആരെ വിഴുങ്ങണം എന്നു തിരഞ്ഞുകൊണ്ട് ചുറ്റിനടക്കുന്നു.”—1 പത്രോ. 5:8.\nസാത്താൻ ഏതു വിധത്തിലാണ് . . .\n1. ഒരു ദൂതൻ എങ്ങനെയാണ് സാത്താനായിത്തീർന്നതെന്ന് വിവരിക്കുക.\nഒരിക്കൽ അവന് യഹോവയുമായി ഒരു നല്ല ബന്ധമുണ്ടായിരുന്നു. എന്നാൽ പിന്നീട് മനുഷ്യർ, തന്നെ ആരാധിക്കണമെന്ന് ആത്മവ്യക്തിയായ ആ ദൂതൻ ആഗ്രഹിച്ചു. തെറ്റായ ആ ആഗ്രഹം വേരോടെ പിഴുതെറിയുന്നതിനു പകരം പാപം ചെയ്യുന്ന അളവോളം അവൻ അതിനെ മനസ്സിലിട്ട് താലോലിച്ചു. (യാക്കോ. 1:14, 15) ഈ ആത്മവ്യക്തി സാത്താനാണെന്ന് നമുക്ക് അറിയാം. അവൻ “സത്യത്തിൽ നിലനിന്നില്ല.” അവൻ യഹോവയ്‌ക്ക് എതിരെ മത്സരിക്കുകയും ‘ഭോഷ്‌കിന്‍റെ അപ്പനായി’ത്തീരുകയും ചെയ്‌തു.—യോഹ. 8:44.\n2, 3. “സാത്താൻ,” “പിശാച്,” “പാമ്പ്,” “മഹാസർപ്പം” എന്നീ പ്രയോഗങ്ങൾ യഹോവയുടെ മഹാശത്രുവിനെക്കുറിച്ച് എന്ത് വെളിപ്പെടുത്തുന്നു?\n2 ആ മത്സരത്തോടെ അവൻ യഹോവയുടെയും മുഴുമനുഷ്യരുടെയും കൊടിയ ശത്രുവായിത്തീർന്നു. ബൈബിളിൽ സാത്താനെക്കുറിച്ചു പറഞ്ഞിരിക്കുന്ന ചില വിവരങ്ങൾ അവൻ എത്ര നീചനാണെന്ന് വ്യക്തമാക്കുന്നു. സാത്താൻ എന്ന വാക്കിന്‍റെ അർഥം “എതിരാളി” എന്നാണ്. അവൻ യഹോവയുടെ ഭരണത്തെ വെറുക്കുന്നുവെന്നും തന്‍റെ സർവശക്തിയും ഉപയോഗിച്ച് അതിന് എതിരെ പോരാടുകയാണെന്നും ഈ പേര് സൂചിപ്പിക്കുന്നു. ഏതുവിധേനയും യഹോവയുടെ പരമാധികാരം തകർക്കുക എന്നതാണ് സാത്താന്‍റെ മുഖ്യലക്ഷ്യം.\n3 വെളിപാട് 12:9-ൽ സാത്താനെ “ദൂഷകൻ” എന്ന് അർഥമുള്ള പിശാച് എന്നു വിളിച്ചിട്ടുണ്ട്. ദൈവം നുണയനാണെന്ന് പറഞ്ഞുകൊണ്ട് സാത്താൻ ദൈവത്തെ അപമാനിച്ചിരിക്കുന്നു. ‘പഴയ പാമ്പ്’ എന്ന പ്രയോഗം ഒരു പാമ്പിനെ ഉപയോഗിച്ച് സാത്താൻ ഹവ്വായെ വഞ്ചിച്ച കാര്യം നമ്മെ ഓർമിപ്പിക്കുന്നു. സാത്താനെ ‘മഹാസർപ്പം’ എന്ന് വിശേഷിപ്പിച്ചിരിക്കുന്നതും തികച്ചും അനുയോജ്യമാണ്. അവൻ ദുഷ്ടനാണ്, ക്രൂരനാണ്, നിർദയനാണ്. യഹോവയുടെ ഉദ്ദേശ്യങ്ങൾ നിഷ്‌ഫലമാക്കാനും ദൈവജനത്തെ ഇല്ലാതാക്കാനും അവൻ ആഗ്രഹിക്കുന്നു.\n4. ഈ ലേഖനത്തിൽ നമ്മൾ എന്ത് ചർച്ച ചെയ്യും?\n4 യഹോവയോടുള്ള നമ്മുടെ വിശ്വസ്‌തതയ്‌ക്ക് ഏറ്റവും വലിയ ഭീഷണി സാത്താനാണ് എന്നതിൽ ഒരു സംശയവുമില്ല. അതുകൊണ്ട് ബൈബിൾ നമുക്ക് ഈ മുന്നറിയിപ്പു നൽകുന്നു: “നിങ്ങളുടെ പ്രതിയോഗിയായ പിശാച് അലറുന്ന സിംഹത്തെപ്പോലെ ആരെ വിഴുങ്ങണം എന്നു തിരഞ്ഞുകൊണ്ട് ചുറ്റിനടക്കുന്നു.” (1 പത്രോ. 5:8) യഹോവയുടെയും അവന്‍റെ ജനത്തിന്‍റെയും ശത്രുവായിരിക്കുന്ന ഈ ദുഷ്ടനിൽനിന്ന് നമ്മെത്തന്നെ സംരക്ഷിക്കേണ്ടതിന്‍റെ ആവശ്യം എടുത്തുകാണിക്കുന്ന സാത്താന്‍റെ മൂന്നു പ്രത്യേകതകൾ നമ്മൾ ഈ ലേഖനത്തിൽ ചർച്ച ചെയ്യും.\n5, 6. (എ) ദൂതന്മാർ ‘ശക്തരാണ്’ എന്നുള്ളതിന് ചില ഉദാഹരണങ്ങൾ നൽകുക. (ബി) ഏതു വിധങ്ങളിലാണ് സാത്താൻ ‘മരണം വരുത്താൻ കഴിവുള്ളവ’നായിരിക്കുന്നത്?\n5 ദൂതന്മാർ ‘ശക്തരാണ്’. (സങ്കീ. 103:20, പി.ഒ.സി.) അവർ മനുഷ്യരെക്കാൾ ബുദ്ധിയും ശക്തിയും ഉള്ളവരാണ്. വിശ്വസ്‌തരായ ദൂതന്മാർ തങ്ങളുടെ ശക്തി നല്ല കാര്യങ്ങൾക്കായി ഉപയോഗിക്കുന്നു. ഉദാഹരണത്തിന്, യഹോവയുടെ ഒരു ദൂതൻ ഒറ്റ രാത്രികൊണ്ട് ശത്രുപാളയത്തിലെ 1,85,000 അസീറിയൻ പടയാളികളെ കൊന്നൊടുക്കി. ഒരു മനുഷ്യനോ ഒരു സൈന്യത്തിനുപോലുമോ ഇങ്ങനെയൊന്ന് ചെയ്യുക അസാധ്യമായിരുന്നു. (2 രാജാ. 19:35) മറ്റൊരു അവസരത്തിൽ യേശുവിന്‍റെ അപ്പൊസ്‌തലന്മാരെ തടവറയിൽനിന്നു മോചിപ്പിക്കാൻ ഒരു ദൂതൻ തന്‍റെ ശക്തിയും പ്രാപ്‌തികളും ഉപയോഗിച്ചു. കാവൽക്കാർ അടുത്തുതന്നെയുണ്ടായിരുന്നിട്ടും, ദൂതൻ വാതിലുകൾ തുറക്കുന്നതും അപ്പൊസ്‌തലന്മാരെ പുറത്തിറക്കുന്നതും വാതിൽ വീണ്ടും അടയ്‌ക്കുന്നതും അവർ അറിഞ്ഞതേ ഇല്ല.—പ്രവൃ. 5:18-23.\n6 വിശ്വസ്‌തരായ ദൂതന്മാർ നല്ല കാര്യങ്ങൾക്കായിട്ടാണ് തങ്ങളുടെ ശക്തി ഉപയോഗിക്കുന്നത്. എന്നാൽ സാത്താനോ? മോശമായ കാര്യങ്ങൾക്കും. സാത്താൻ വളരെ ശക്തനും സ്വാധീനശേഷിയുള്ളവനും ആണ്. ബൈബിൾ അവനെ “ഈ ലോകത്തിന്‍റെ അധിപതി”യെന്നും “ഈ ലോകത്തിന്‍റെ ദൈവ”മെന്നും വിളിക്കുന്നു. (യോഹ. 12:31;2കൊരി. 4:4) സാത്താൻ ‘മരണം വരുത്താനും കഴിവുള്ളവനാണ്.’ (എബ്രാ. 2:14) അതിന് അർഥം അവൻ ആളുകളെയെല്ലാം നേരിട്ടു കൊല്ലുമെന്നാണോ? അല്ല. ഇന്ന് ലോകത്തിലെ ഭൂരിഭാഗം ആളുകൾക്കും സാത്താന്‍റെ മനോഭാവമാണ്—അക്രമത്തിന്‍റെയും വിദ്വേഷത്തിന്‍റെയും. അതുപോലെ, സാത്താൻ പറഞ്ഞ നുണ ഹവ്വാ വിശ്വസിച്ചതുകൊണ്ടും ആദാം ദൈവത്തോട് അനുസരണക്കേട് കാണിച്ചതുകൊണ്ടും ഇന്നുള്ള സകല മനുഷ്യരും പാപികളാകുകയും മരിക്കുകയും ചെയ്യുന്നു. (റോമ. 5:12) യേശു പറഞ്ഞതുപോലെ സാത്താൻ ഒരു “കൊലപാതകി”യാണ്. (യോഹ. 8:44) അതെ, അവൻ യഥാർഥത്തിൽ ഒരു ശക്തനായ ശത്രുവാണ്.\n7. തങ്ങൾ ശക്തരാണെന്ന് ഭൂതങ്ങൾ കാണിച്ചിരിക്കുന്നത് എങ്ങനെ?\n7 സാത്താനെ എതിർക്കുമ്പോൾ നമ്മൾ അവനെ മാത്രമല്ല, അവനെ പിന്തുണയ്‌ക്കുന്നവരെയും ദൈവത്തിന്‍റെ ഭരണത്തിന് എതിരെ മത്സരിക്കുന്നവരെയും കൂടെയാണ് എതിർക്കുന്നത്. അതിൽ ഭൂതങ്ങൾ എന്ന് വിളിക്കുന്ന മറ്റ് അനേകം മത്സരികളായ ദൂതന്മാരുമുണ്ട്. (വെളി. 12:3, 4) മനുഷ്യർക്ക് കഷ്ടതകൾ വരുത്തിക്കൊണ്ട് അവർ മനുഷ്യരെക്കാൾ ശക്തരാണെന്ന് പലപ്പോഴും തെളിയിച്ചിട്ടുണ്ട്. (മത്താ. 8:28-32; മർക്കോ. 5:1-5) ഭൂതങ്ങളും അവരുടെ തലവനായ സാത്താനും എത്ര ശക്തരാണെന്ന കാര്യം നമ്മൾ ഒരിക്കലും മറക്കരുത്. (മത്താ. 9:34) യഹോവയുടെ സഹായമില്ലെങ്കിൽ സാത്താനുമായുള്ള പോരാട്ടത്തിൽ നമുക്ക് ഒരിക്കലും വിജയിക്കാനാവില്ല.\n8. (എ) സാത്താന്‍റെ ലക്ഷ്യം എന്താണ്? (ലേഖനാരംഭത്തിലെ ചിത്രം കാണുക.) (ബി) നിങ്ങളുടെ നിരീക്ഷണത്തിൽ, ഈ ലോകം എങ്ങനെയാണ് സാത്താന്‍റെ ദുഷ്ടമനോഭാവം പ്രകടിപ്പിക്കുന്നത്?\n8 പത്രോസ് അപ്പൊസ്‌തലൻ സാത്താനെ ‘അലറുന്ന സിംഹത്തോട്’ ഉപമിച്ചിരിക്കുന്നു. ഒരു പരാമർശഗ്രന്ഥം പറയുന്നതനുസരിച്ച് ‘അലറുന്ന’ എന്ന് പരിഭാഷപ്പെടുത്തിയിരിക്കുന്ന ഗ്രീക്ക് പദം “വിശന്ന് വലഞ്ഞ ഒരു വന്യമൃഗത്തിന്‍റെ അലർച്ച”യെയാണ് കുറിക്കുന്നത്. അത് സാത്താന്‍റെ ക്രൂരതയും ദുഷ്ടതയും നിറഞ്ഞ മനോഭാവത്തെ എത്ര നന്നായി വരച്ചുകാട്ടുന്നു! ഇപ്പോൾത്തന്നെ മുഴുലോകവും ഭരിക്കുന്നത് അവനാണെങ്കിലും അതുകൊണ്ട് തൃപ്‌തിപ്പെടാൻ അവൻ തയ്യാറല്ല. കുറെ ഇരകളെ വിഴുങ്ങാനുള്ള വിശപ്പുമായി അലയുന്ന ഒരു സിംഹത്തെപ്പോലെയാണ് അവൻ. (1 യോഹ. 5:19) അവന്‍റെ ഇരകൾ മുഖ്യമായും ഭൂമിയിൽ ശേഷിക്കുന്ന അഭിഷിക്തരും അവരോടൊപ്പം പ്രവർത്തിക്കുന്ന “വേറെ ആടുകളും” ആണ്. (യോഹ. 10:16; വെളി. 12:17) യഹോവയുടെ ജനത്തിന്‍റെ സമ്പൂർണനാശമാണ് അവന്‍റെ ലക്ഷ്യം. ഒന്നാം നൂറ്റാണ്ടു മുതൽ ഇന്നോളമുള്ള സത്യക്രിസ്‌ത്യാനികൾ നേരിട്ടിരിക്കുന്ന പീഡനങ്ങൾ സാത്താൻ എത്ര ക്രൂരനാണ് എന്ന് തെളിയിച്ചിരിക്കുന്നു.\n9, 10. (എ) ഇസ്രായേലുമായി ബന്ധപ്പെട്ട യഹോവയുടെ ഉദ്ദേശ്യത്തിനു തടയിടാൻ സാത്താൻ ശ്രമിച്ചത് എങ്ങനെയാണ്? (ഉദാഹരണങ്ങൾ നൽകുക.) (ബി) ഇസ്രായേൽജനതയെ ലക്ഷ്യമിടാൻ സാത്താന് എന്തു പ്രത്യേക കാരണമാണുണ്ടായിരുന്നത്? (സി) യഹോവയുടെ ഒരു ദാസൻ ഇക്കാലത്ത് ഗുരുതരമായ ഒരു പാപം ചെയ്യുമ്പോൾ സാത്താന് എന്ത് തോന്നുമെന്നാണ് നിങ്ങൾ വിചാരിക്കുന്നത്?\n9 സാത്താൻ മറ്റൊരു വിധത്തിലും അവന്‍റെ ദുഷ്ടസ്വഭാവം പ്രകടമാക്കിയിരിക്കുന്നു. വിശന്ന് വലഞ്ഞ ഒരു സിംഹം ഇരയോട് ഒരു കനിവും കാണിക്കാറില്ല. കൊല്ലുന്നതിനു മുമ്പ് ഇരയോട് ദയയോ കൊന്നശേഷം കുറ്റബോധമോ അതിന് തോന്നാറുമില്ല. സമാനമായി, താൻ ആക്രമിക്കുന്നവരോട് സാത്താന് ഒരു അലിവും തോന്നാറില്ല. ഉദാഹരണത്തിന്, ലൈംഗികാധാർമികത, അത്യാഗ്രഹം എന്നീ പാപങ്ങളിൽ ഇസ്രായേല്യർ അകപ്പെട്ട ഒരോ സാഹചര്യത്തിലും സാത്താന് എന്ത് തോന്നിക്കാണും? സിമ്രിയുടെ അധാർമികനടത്തയുടെയും ഗേഹസിയുടെ അത്യാഗ്രഹത്തിന്‍റെയും ദാരുണഫലങ്ങൾ കണ്ട് അതിൽ തന്‍റെ വിജയം ആസ്വദിച്ച സാത്താനെ നിങ്ങൾക്ക് ഭാവനയിൽ കാണാനാകുന്നുണ്ടോ?—സംഖ്യാ. 25:6-8, 14, 15;2രാജാ. 5:20-27.\nയഹോവയുടെ ഒരു ദാസൻ പാപം ചെയ്യുമ്പോൾ സാത്താൻ സന്തോഷിക്കുന്നു (10-ാ‍ം ഖണ്ഡിക കാണുക)\n10 ഒരു പ്രത്യേക ഉദ്ദേശ്യത്തോടെയാണ് സാത്താൻ പുരാതന ഇസ്രായേല്യരെ ലക്ഷ്യംവെച്ചത്. കാരണം, അവരിൽനിന്നാണ് മിശിഹാ ജനിക്കേണ്ടിയിരുന്നത്. ഈ മിശിഹായാകട്ടെ, സാത്താനെ തകർക്കുകയും യഹോവയുടെ ഭരണംതന്നെയാണ് ശരിയെന്നു സ്ഥാപിക്കുകയും ചെയ്യുമായിരുന്നു. (ഉല്‌പ. 3:15) ഇസ്രായേല്യർക്ക് ദൈവത്തിന്‍റെ അംഗീകാരമുണ്ടായിരിക്കുന്നത് സാത്താന് ഇഷ്ടമല്ലായിരുന്നു. അതുകൊണ്ട് അവരെക്കൊണ്ട് പാപം ചെയ്യിക്കാൻ അവൻ തന്നാലാവുന്നതെല്ലാം ചെയ്‌തു. ദാവീദ് വ്യഭിചാരത്തിൽ ഏർപ്പെട്ടപ്പോൾ സാത്താന് അവനോട് ഏതെങ്കിലും തരത്തിലുള്ള സഹതാപം തോന്നിയെന്ന് വിചാരിക്കാനാകുമോ? വാഗ്‌ദത്തദേശത്ത് കടക്കാനുള്ള അവസരം നഷ്ടപ്പെട്ട മോശയോട് സാത്താന് അനുകമ്പ തോന്നിയെന്ന് ചിന്തിക്കാനാകുമോ? ദൈവത്തിന്‍റെ ഒരു ദാസൻ ഗുരുതരമായ പാപം ചെയ്യുമ്പോൾ യഥാർഥത്തിൽ സാത്താൻ അതിൽ സന്തോഷിക്കും. ദൈവദാസരുടെ പക്ഷത്തുണ്ടാകുന്ന ഇത്തരം പിഴവുകൾ സാത്താൻ തന്‍റെ വിജയമായി കണക്കിടുന്നു. അങ്ങനെ ആ വിജയങ്ങൾ സാത്താൻ യഹോവയെ നിന്ദിക്കാൻ ഉപയോഗിക്കുന്നു.—സദൃ. 27:11.\n11. സാത്താൻ എന്തുകൊണ്ടാണ് സാധ്യതയനുസരിച്ച് സാറായെ ലക്ഷ്യമിട്ടത്?\n11 മിശിഹാ ജനിക്കാനിരുന്ന വംശാവലിയിൽപ്പെട്ടവരോട് സാത്താന് കടുത്ത വെറുപ്പായിരുന്നു. ഉദാഹരണത്തിന്, “ഞാൻ നിന്നെ വലിയോരു ജാതിയാക്കും” എന്ന് യഹോവ അബ്രാഹാമിനോട് പറഞ്ഞശേഷം എന്താണു സംഭവിച്ചതെന്ന് ഓർക്കുക. (ഉല്‌പ. 12:1-3) അബ്രാഹാമും സാറായും ഈജിപ്‌തിലായിരുന്നപ്പോൾ അവിടുത്തെ ഫറവോൻ സാറായെ തന്‍റെ ഭാര്യയാക്കാൻ ആഗ്രഹിച്ചു. എന്നാൽ ബുദ്ധിമുട്ടേറിയ ഈ സാഹചര്യത്തിൽനിന്ന് യഹോവ അവളെ രക്ഷിച്ചു. (ഉല്‌പത്തി 12:14-20 വായിക്കുക.) യിസ്‌ഹാക്ക് ജനിക്കുന്നതിനു മുമ്പ് ഗെരാർ പട്ടണത്തിൽവെച്ചും ഇതുപോലൊരു സംഭവമുണ്ടായി. (ഉല്‌പ. 20:1-7) സാത്താനായിരുന്നോ ഈ സാഹചര്യങ്ങൾക്കെല്ലാം ഉത്തരവാദി? സാറാ കൂടാരങ്ങളിൽ താമസിക്കാൻ തുടങ്ങിയത് സമ്പന്നനഗരമായ ഊർ വിട്ടുപോന്നിട്ടാണെന്ന കാര്യം ഓർക്കുക. ഫറവോന്‍റെയും അബീമേലെക്കിന്‍റെയും ആഡംബരവസതികൾ കാണിച്ച് അവളെ പ്രലോഭിപ്പിക്കാനാകുമെന്ന് സാത്താൻ വിചാരിച്ചുകാണുമോ? അവൾ സ്വന്തം ഭർത്താവിനെയും യഹോവയെയും വഞ്ചിച്ചുകൊണ്ട് ഈ രാജാക്കന്മാരിൽ ഒരാളെ വിവാഹംകഴിക്കുമെന്ന് സാത്താൻ കരുതിക്കാണുമോ? ബൈബിൾ അതേക്കുറിച്ച് ഒന്നും പറയുന്നില്ല. മിശിഹായുടെ വംശാവലിയിൽ അംഗമാകാനുള്ള അവസരം സാറാ നഷ്ടപ്പെടുത്തിയിരുന്നെങ്കിൽ സാത്താൻ അതിൽ അതിയായി സന്തോഷിച്ചേനെ എന്നതിൽ സംശയമില്ല. നല്ലവളായ ആ സ്‌ത്രീയുടെ വിവാഹജീവിതം തകർന്നാലും സത്‌പേരിനു കളങ്കമേറ്റാലും യഹോവയുമായുള്ള ബന്ധം നഷ്ടമായാലും സാത്താന് അതിലൊന്നും ഒരു കുറ്റബോധവും തോന്നില്ലായിരുന്നു. സാത്താൻ എത്ര ക്രൂരനും ദുഷ്ടനും ആണ്!\n12, 13. (എ) യേശു ജനിച്ചതിനു ശേഷം സാത്താൻ ക്രൂരത കാണിച്ചത് ഏതു വിധത്തിൽ? (ബി) ഇക്കാലത്ത് യഹോവയെ സ്‌നേഹിക്കുകയും അവനെ സേവിക്കാൻ ആഗ്രഹിക്കുകയും ചെയ്യുന്ന യുവാക്കളെക്കുറിച്ച് സാത്താന് എന്ത് തോന്നും എന്നാണ് നിങ്ങൾ വിചാരിക്കുന്നത്?\n12 അബ്രാഹാം മരിച്ച് നൂറുകണക്കിനു വർഷങ്ങൾ കഴിഞ്ഞാണ് യേശു ജനിച്ചത്. സാത്താൻ ഈ കുഞ്ഞിനെ നിഷ്‌കളങ്കത തുളുമ്പുന്ന ഒരു കുഞ്ഞോമനയായി കണ്ടുകാണുമോ? ഇല്ല. ഈ കുഞ്ഞ് ഭാവിയിൽ, വാഗ്‌ദത്തമിശിഹായായിത്തീരുമെന്ന് സാത്താന് അറിയാമായിരുന്നു. അബ്രാഹാമിന്‍റെ സന്തതിയുടെ മുഖ്യഭാഗമായ യേശു പിന്നീട് ‘പിശാചിന്‍റെ പ്രവൃത്തികളെ തകർക്കുമായിരുന്നു.’ (1 യോഹ. 3:8) ഒരു കുഞ്ഞിനെ കൊല്ലുന്നത് വലിയ ക്രൂരതയായി സാത്താനു തോന്നിക്കാണുമോ? ഇല്ല. കാരണം, ശരി ഏതാണെന്നോ തെറ്റ് ഏതാണെന്നോ അവൻ നോക്കാറില്ല. അതുകൊണ്ട് ശിശുവായിരുന്ന യേശുവിനെ കൊല്ലാൻ അവൻ ഉടൻതന്നെ പ്രവർത്തിച്ചു. എങ്ങനെ?\n13 ‘യഹൂദന്മാരുടെ രാജാവ്’ പിറന്നിരിക്കുന്നു എന്ന് ജ്യോതിഷക്കാരിൽനിന്നു കേട്ടപ്പോൾ ഹെരോദാ രാജാവ് കോപാകുലനായി കുഞ്ഞിനെ കൊല്ലാൻ കരുക്കൾ നീക്കി. (മത്താ. 2:1-3, 13) ബേത്ത്‌ലെഹെമിലെയും സമീപപ്രദേശങ്ങളിലെയും, രണ്ടോ അതിൽ താഴെയോ വയസ്സു പ്രായമുള്ള എല്ലാ ആൺകുഞ്ഞുങ്ങളെയും കൊല്ലാൻ അവൻ കല്‌പിച്ചു. (മത്തായി 2:13-18 വായിക്കുക.) യേശു ആ കൂട്ടക്കുരുതിയെ അതിജീവിച്ചു. എന്നാൽ ഇത് നമ്മുടെ ശത്രുവായ സാത്താനെക്കുറിച്ച് എന്ത് വെളിപ്പെടുത്തുന്നു? സാത്താൻ മനുഷ്യജീവന് ഒരു വിലയും കല്‌പിക്കുന്നില്ല. കുട്ടികളെപ്പോലും അവൻ വെറുതെ വിടാറില്ല. സാത്താൻ ഒരു “അലറുന്ന സിംഹം”തന്നെയാണ്. അവൻ എത്ര ക്രൂരനാണെന്ന് നമ്മൾ ഒരിക്കലും മറക്കരുത്!\n14, 15. സാത്താൻ ‘അവിശ്വാസികളുടെ മനസ്സ് അന്ധമാക്കിയിരിക്കുന്നത്’ എങ്ങനെ?\n14 വഞ്ചനയിലൂടെ മാത്രമേ സാത്താന് സ്‌നേഹനിധിയായ നമ്മുടെ ദൈവമായ യഹോവയ്‌ക്ക് എതിരെ ആളുകളെ തിരിക്കാൻ കഴിയുകയുള്ളൂ. (1 യോഹ. 4:8) തങ്ങളുടെ “ആത്മീയ ആവശ്യത്തെക്കുറിച്ചു ബോധമുള്ളവർ” ആയിരിക്കേണ്ടതില്ലെന്ന്, അതായത്, ദൈവവുമായുള്ള ഒരു ബന്ധം തങ്ങൾക്ക് ആവശ്യമില്ലെന്ന് സാത്താൻ വഞ്ചനയിലൂടെ ആളുകളെ വിശ്വസിപ്പിക്കുന്നു. (മത്താ. 5:3) അങ്ങനെ യഹോവയെക്കുറിച്ചുള്ള സത്യം ആളുകൾക്ക് കാണാൻ കഴിയാത്ത വിധം പിശാച് “അവിശ്വാസികളുടെ മനസ്സ് അന്ധമാക്കിയിരിക്കുന്നു.”—2 കൊരി. 4:4.\n15 വ്യാജമതങ്ങളിലൂടെയാണ് സാത്താൻ ആളുകളെ മുഖ്യമായും വഞ്ചിക്കുന്നത്. യഹോവ “സമ്പൂർണഭക്തി നിഷ്‌കർഷിക്കുന്ന”വനാണെന്ന് അവന് അറിയാം. (പുറ. 20:5, NW) അതുകൊണ്ടുതന്നെ, യഹോവയെയല്ലാതെ തങ്ങളുടെ പൂർവികരെയോ പ്രകൃതിയെയോ മൃഗങ്ങളെയോ മറ്റെന്തിനെയെങ്കിലുമോ ആളുകൾ ആരാധിക്കുന്നതു കാണുമ്പോൾ സാത്താൻ എത്രമാത്രം സന്തോഷിക്കുമെന്ന് ചിന്തിച്ചുനോക്കൂ! സങ്കടകരമെന്നു പറയട്ടെ, തങ്ങളുടെ ആരാധന ദൈവത്തിന് സ്വീകാര്യമാണെന്ന് ചിന്തിക്കുന്ന അനേകരും തെറ്റായ വിശ്വാസങ്ങളുടെയും ആചാരങ്ങളുടെയും പിടിയിലാണ്. യെശയ്യാവിന്‍റെ നാളിലെ ഇസ്രായേല്യരും സമാനമായ സാഹചര്യത്തിലായിരുന്നു. യഹോവ അവരോട് ഇങ്ങനെ ചോദിച്ചു: “അപ്പമല്ലാത്തതിന്നു ദ്രവ്യവും തൃപ്‌തിവരുത്താത്തതിന്നു നിങ്ങളുടെ പ്രയത്‌നഫലവും ചെലവിടുന്നതെന്തിന്നു? എന്‍റെ വാക്കു ശ്രദ്ധിച്ചു കേട്ടു നന്മ അനുഭവിപ്പിൻ; പുഷ്ടഭോജനം കഴിച്ചു മോദിച്ചുകൊൾവിൻ.”—യെശ. 55:2.\n16, 17. (എ) എന്തുകൊണ്ടാണ് യേശു പത്രോസിനോട് “സാത്താനേ, എന്നെ വിട്ട് പോകൂ” എന്നു പറഞ്ഞത്? (ബി) നമ്മുടെ ജാഗ്രത കൈവെടിയാൻ സാത്താൻ ഏതു വിധത്തിൽ നമ്മെ വഞ്ചിച്ചേക്കാം?\n16 യഹോവയുടെ തീക്ഷ്ണരായ സേവകരെപ്പോലും സാത്താന് വഞ്ചിക്കാൻ കഴിയും. ഉദാഹരണത്തിന്, താൻ ഉടൻതന്നെ കൊല്ലപ്പെടുമെന്ന് യേശു തന്‍റെ ശിഷ്യന്മാരോട് പറഞ്ഞപ്പോൾ സംഭവിച്ചത് എന്താണെന്ന് ഒന്ന് ഓർത്തുനോക്കൂ. യേശുവിനെ അതിയായി സ്‌നേഹിച്ച പത്രോസ് അപ്പൊസ്‌തലൻ ഇങ്ങനെ പറഞ്ഞു: “കർത്താവേ, അങ്ങനെ പറയരുതേ; നിനക്ക് ഒരിക്കലും അതു ഭവിക്കാതിരിക്കട്ടെ.” ഉടനെ യേശു മറുപടിയായി, “സാത്താനേ, എന്നെ വിട്ട് പോകൂ” എന്നു പറഞ്ഞു. (മത്താ. 16:22, 23) യേശു എന്തിനാണ് പത്രോസിനെ, “സാത്താനേ” എന്ന് വിളിച്ചത്? കാരണം, തുടർന്ന് തനിക്കു ഭവിക്കാൻപോകുന്നത് എന്താണെന്ന് യേശുവിന് അറിയാമായിരുന്നു. പെട്ടെന്നുതന്നെ, അവൻ തന്‍റെ ജീവൻ മറുവിലയായി അർപ്പിച്ച് പിശാച് ഒരു നുണയനാണെന്ന് തെളിയിക്കുമായിരുന്നു. അത് മനുഷ്യചരിത്രത്തിലെ ഒരു നിർണായകഘട്ടമായിരുന്നു, അല്ലാതെ യേശുവിന് സ്വയം സഹതപിക്കാനോ തന്നോടുതന്നെ ദയ കാണിക്കാനോ ഉള്ള സമയമായിരുന്നില്ല. യേശു തന്‍റെ ജാഗ്രത കൈവെടിഞ്ഞിരുന്നെങ്കിൽ സാത്താൻ അതിൽ അതിയായി സന്തോഷിച്ചേനേ.\n17 ഈ വ്യവസ്ഥിതിക്ക് തിരശ്ശീല വീഴാൻ ഇനി അധികനാളില്ല. അതുകൊണ്ട് നമ്മളും ഒരു നിർണായകകാലത്താണ് ജീവിക്കുന്നത്. ഈ ലോകത്തിലെ നേട്ടങ്ങൾ കൈവരിക്കുന്നതിൽ ശ്രദ്ധകേന്ദ്രീകരിച്ചുകൊണ്ട് നമ്മൾ നമ്മളോടുതന്നെ ദയ കാണിക്കാൻ സാത്താൻ ആഗ്രഹിക്കുന്നു. നമ്മൾ ജീവിക്കുന്നത് അന്ത്യകാലത്താണെന്ന കാര്യം മറന്നുകൊണ്ട് നമ്മൾ ജാഗ്രത കൈവെടിയണം എന്നതാണ് അവന്‍റെ ആഗ്രഹം. നിങ്ങൾക്ക് അങ്ങനെ ഭവിക്കാതിരിക്കട്ടെ. പകരം, “സദാ ജാഗരൂകരായിരിക്കുവിൻ.” (മത്താ. 24:42) അന്ത്യം അകലെയാണെന്നോ അത് ഒരിക്കലും വരില്ലെന്നോ ഉള്ള സാത്താന്‍റെ നുണകൾ വാക്കുകൾ ഒരിക്കലും വിശ്വസിക്കരുത്.\n18, 19. (എ) നമ്മൾ യഹോവയുടെ സ്‌നേഹത്തിനു അർഹരല്ലെന്നു തോന്നിപ്പിക്കുന്ന വിധത്തിൽ സാത്താൻ നമ്മെ എങ്ങനെ വഞ്ചിച്ചേക്കാം? (ബി) ജാഗ്രതയോടെ തുടരാൻ യഹോവ നമ്മെ സഹായിക്കുന്നത് എങ്ങനെ?\n18 മറ്റൊരു വിധത്തിലും സാത്താൻ നമ്മളെ വഞ്ചിക്കാൻ ശ്രമിക്കുന്നു. നമ്മൾ യഹോവയുടെ സ്‌നേഹത്തിന് അർഹരല്ലെന്നും നമ്മുടെ പാപങ്ങൾ യഹോവ ഒരിക്കലും ക്ഷമിക്കുകയില്ലെന്നും നമ്മൾ വിശ്വസിക്കാനാണ് സാത്താൻ ആഗ്രഹിക്കുന്നത്. പക്ഷേ, ഇതെല്ലാം സാത്താന്‍റെ നുണകളാണ്. ഇങ്ങനെയൊന്നു ചിന്തിച്ചുനോക്കൂ: യഹോവയുടെ സ്‌നേഹത്തിന് അർഹനല്ലാത്തത് യഥാർഥത്തിൽ ആരാണ്? അത് സാത്താനാണ്. യഹോവ ആരോടാണ് ഒരിക്കലും ക്ഷമിക്കുകയില്ലാത്തത്? അതും സാത്താനോടാണ്. എന്നാൽ ബൈബിൾ നമ്മോട് ഇങ്ങനെ പറയുന്നു: “തന്‍റെ നാമത്തോടു നിങ്ങൾ കാണിച്ചിരിക്കുന്ന സ്‌നേഹവും നിങ്ങൾ ചെയ്‌തിരിക്കുന്ന സേവനവും മറന്നുകളയാൻ തക്കവണ്ണം ദൈവം അനീതിയുള്ളവനല്ല.” (എബ്രാ. 6:10) യഹോവയെ സന്തോഷിപ്പിക്കാൻ നമ്മൾ ചെയ്യുന്നതെല്ലാം അവൻ വിലപ്പെട്ടതായി കാണുന്നു. നമ്മുടെ സേവനം ഒരിക്കലും വ്യർഥമാകില്ല. (1 കൊരിന്ത്യർ 15:58 വായിക്കുക.) അതുകൊണ്ട് സാത്താന്‍റെ നുണകളാൽ വഞ്ചിക്കപ്പെടരുത്.\n19 നമ്മൾ കണ്ടതുപോലെ, സാത്താൻ ശക്തനും ദുഷ്ടനും വഞ്ചകനും ആയ ഒരു ശത്രുവാണ്. ഈ ശത്രുവുമായുള്ള പോരാട്ടത്തിൽ നമുക്ക് എങ്ങനെ വിജയിക്കാനാകും? യഹോവ നമ്മെ സഹായിക്കും. സാത്താന്‍റെ തന്ത്രങ്ങളെക്കുറിച്ച് ദൈവവചനം പറയുന്നുണ്ട്. അതുകൊണ്ട് “നാം അവന്‍റെ തന്ത്രങ്ങൾ അറിയാത്തവരല്ല.” (2 കൊരി. 2:11) സാത്താൻ നമ്മെ ആക്രമിക്കുന്ന വിധങ്ങളെക്കുറിച്ചു മനസ്സിലാക്കുമ്പോൾ ജാഗ്രതയോടെ നിലനിൽക്കാൻ നമുക്ക് കൂടുതൽ എളുപ്പമായിരിക്കും. എന്നാൽ സാത്താന്‍റെ തന്ത്രങ്ങളെക്കുറിച്ച് കേവലം അറിയുന്നതുകൊണ്ട് മാത്രം മതിയാകുന്നില്ല. ബൈബിൾ പറയുന്നു: “പിശാചിനോട് എതിർത്തുനിൽക്കുവിൻ; എന്നാൽ അവൻ നിങ്ങളെ വിട്ട് ഓടിപ്പോകും.” (യാക്കോ. 4:7) സാത്താനോട് പോരാടി വിജയിക്കാനാകുന്ന മൂന്ന് മേഖലകളെക്കുറിച്ച് അടുത്ത ലേഖനത്തിൽ നമ്മൾ ചർച്ച ചെയ്യും.


പ്രവാസം മലപ്പുറത്തുകാരെ സ്വാധീനിച്ചത് ഇങ്ങിനെയൊക്കെയാണ്\nഭക്ഷണം മുതല് ഇലക്ട്രോണിക് ഉപകരണങ്ങളുടെ കാര്യത്തില് വരെ ഈ മാറ്റം ദൃശ്യമാണ്.\n13 Feb, 2019 at 05:39 AM\nപ്രവാസം മലപ്പുറത്തിന്റെയും ജീവിത ശൈലികളില് കാര്യമായ മാറ്റമുണ്ടാക്കി. ഭക്ഷണം മുതല് ഇലക്ട്രോണിക് ഉപകരണങ്ങളുടെ കാര്യത്തില് വരെ ഈ മാറ്റം ദൃശ്യമാണ്. തിരൂരിലെ ഗള്‍ഫ് മാര്‍ക്കറ്റ് വിദേശ ഉല്‍പ്പന്നങ്ങളുടെ അറിയപ്പെടുന്ന മൊത്തവ്യാപാര കേന്ദ്രമാണ്.\nകേരളത്തില് ഏറ്റവുമധികം ഗള്‍ഫ് പ്രവാസികള് ഉള്ളത് മലപ്പുറത്താണ്. 1970കള് മുതല് ആരംഭിച്ച പ്രവാസത്തിന്റെ സ്വാധീനം മലപ്പുറത്തുകാരുടെ ജീവിതശൈലിയില് ഏറെ പ്രകടമാണ്. ഭക്ഷണ രീതികളിലുണ്ടായ മാറ്റമാണ് ഇതിലൊന്ന്. ആവിയില് വേവിച്ചും തീയില് ചുട്ടെടുത്തും പാചകം ചെയ്യുന്ന രീതി ഇവിടെ നന്നായി പ്രചരണം നേടി. ഹോട്ടലുകള്‍ക്ക് പേര് നല്‍കുന്നത് മുതല് ഭക്ഷണത്തിനുള്ള ഇരിപ്പിടങ്ങളില് വരെ ഈ മാറ്റം ദൃശ്യമാണ്.\nപ്രവാസികള്‍ക്ക് പരിചിതമായ വിദേശ ഉല്‍പ്പന്നങ്ങളുടെ ഒരു വലിയ മാര്‍ക്കറ്റ് തന്നെ തിരൂരിലുണ്ട്. ഉണക്കപ്പഴങ്ങള് മുതല് ഇലക്ട്രോണിക് ഉപകരണങ്ങള് വരെയുള്ള ഉല്‍പ്പന്നങ്ങളുടെ മൊത്തക്കച്ചവട കേന്ദ്രമാണിത്. പ്രവാസം വഴി ലോകത്തിലെ അനേകം വൈവിധ്യങ്ങള് പരിചയിക്കാന് അവസരം ലഭിച്ച ലക്ഷക്കണക്കിന് മനുഷ്യരുള്ള ഒരു ഇടം കൂടിയാണ് മലപ്പുറം.


മോചനദ്രവ്യം നൽകിയല്ല ഫാ ടോമിനെ മോചിപ്പിച്ചത്, കേന്ദ്ര സർക്കാർ തക്ക സമയത്ത് ഇടപെട്ടതുകൊണ്ടാണ് : വി.കെ സിങ് | Webdunia Malayalam\nഇസ്ലാമിക് സ്‌റ്റേറ്റ് (ഐഎസ്) ഭീകരര് തട്ടിക്കൊണ്ടുപോയ മലയാളി വൈദികൻ ഫാ. ടോം ഉഴന്നാലിന്റെ മോചനദൗത്യത്തിൽ വിശദീകരണങ്ങളുമായി കേന്ദ്ര സർക്കാർ. കേന്ദ്ര സർക്കാർ തക്ക സമയത്ത് ഇടപെട്ടതുകൊണ്ടാണ് ടോം ഉഴുന്നാലിനെ മോചിപ്പിക്കാനായതെന്നും കേന്ദ്രമന്ത്രി അൽഫോൻസ് കണ്ണന്താനം പറഞ്ഞു. കോട്ടയത്ത് മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nഅതേസമയം ഫാ.ടോമിനെ രക്ഷിക്കാൻ മോചനദ്രവ്യം നൽകിയിട്ടില്ലെന്ന് കേന്ദ്രമന്ത്രി വികെസിങ് തിരുവനന്തപുരത്ത് വ്യക്തമാക്കി. ഫാ. ടോമിനെ രക്ഷിക്കാൻ മോചനദ്രവ്യം നൽകിയെന്ന പ്രചാരണം തെറ്റാണെന്ന് വിദേശകാര്യ സഹമന്ത്രി വി.കെ. സിങ് പറഞ്ഞു. നയപരമായ ഇടപെടലാണ് മോചനം സാധ്യമാക്കിയതെന്നും അദ്ദേഹം വ്യക്തമാക്കി.\nഭീകരര് തട്ടിക്കൊണ്ടുപോയ മലയാളി വൈദികൻ ഫാ. ടോം ഉഴന്നാലിനെ മോചിപ്പിച്ചത് ഒമാൻ സർക്കാരിന്‍റെ ഇടപെടലിനെ തുടർന്നാണെന്ന് റിപ്പോര്‍ട്ടുണ്ടായിരുന്നു. ആഭ്യന്തരയുദ്ധം രൂക്ഷമായ യമനിലെ തടവറയില് നിന്നും ഇന്നലെ രാവിലെ മോചിതനായ ഫാ ടോം ഉച്ചയോടെ മസ്‌കറ്റില് എത്തിച്ചു. അദ്ദേഹത്തിന്റേതെന്ന് തോന്നിപ്പിക്കുന്ന ഒരു ചിത്രവും അധികൃതര് പുറത്തുവിട്ടിട്ടുണ്ട്.\nഒമാന് ഭരണാധികാരി സുല്‍ത്താന് ഖാബൂസ് ബിന് സഈദിന്റെ നിര്‍ദേശത്തെ തുടര്‍ന്ന് ഒമാന് വിദേശകാര്യ മന്ത്രാലയം വിഷയത്തില് ഇടപെട്ടാണ് മോചനം സാധ്യമാക്കിയത്. 2016 മാർച്ച് നാലിനാണു യെമനിലെ ഏദനിലുള്ള മിഷനറീസ് ഓഫ് ചാരിറ്റീസിന്‍റെ വൃദ്ധസദനം അക്രമിച്ച ശേഷം നാലു കന്യാസ്ത്രീകളെയും നിരവധി അന്തേവാസികളെയും വധിക്കുകയും ഫാ ടോമിനെ തട്ടിക്കൊണ്ടുപോയത്.\nകേരളം തിരുവന്തപുരം ഐഎസ് ഫാ. ടോം ഉഴന്നാലിന് Kerala Thiruvanthapuram Is Tom Uzhunnalil


ന്യൂഡല്‍ഹി: ജമ്മുവില് കൊവിഡ് ബാധിച്ച് മരിച്ച വയോധികന്റെ മൃതദേഹം ദഹിപ്പിക്കുന്നതിനിടെ ആള്‍ക്കൂട്ട ആക്രമണം. പ്രദേശവാസികളാണ് ആക്രമണവുമായി രംഗത്ത് വന്നത്. ഇതോടെ പാതി ദഹിപ്പിച്ച മൃതദേഹം ആംബുലന്‍സില് കയറ്റി കുടുംബ ശ്മശാനം വിട്ടു. പിന്നീട് മറ്റൊരിടത്താണ് ദഹിപ്പിക്കല് നടത്തിയത്. ദോദ ജില്ലയിലെ 72 കാരനാണ് കഴിഞ്ഞ ദിവസം മരിച്ചത്. ജമ്മുവില് കൊവിഡ് ബാധിച്ച് മരിക്കുന്ന നാലാമത്തെയാളിത്.\nവയോധികന്റെ സ്വന്തം ജില്ലയില് തന്നെ സംസ്‌കാരം നടത്താന് പ്രദേശിക അധികൃതരും ആരോഗ്യവിദഗ്ധരും ചേര്‍ന്ന് തീരുമാനിക്കുകയായിരുന്നു. ഇതനുസരിച്ച് പ്രദേശത്ത് കൊവിഡ് മാനദണ്ഡങ്ങള് പ്രകാരമുള്ള ഒരുക്കങ്ങള് നടത്തി. എന്നാല് മൃതദേഹം ദഹിപ്പിക്കുന്നതിനിടെ ഒരു കൂട്ടം ആളുകള് സംഘടിച്ചെത്തി ദഹിപ്പിക്കല് നടത്തുന്നവര്‍ക്കെതിരെ പ്രതിഷേധിക്കുകയും കല്ലെറിയുകയും ചെയ്തു.\nഒടുവില് നഗരത്തിലെ മറ്റൊരു ശ്മാശനത്തിലാണ് വയോധികന്റെ സംസ്‌കാരം നടത്തിയത്. ഇവിടെ കനത്ത സുരക്ഷ ഒരുക്കിയായിരുന്നു സംസ്‌കാരം. മുതിര്‍ന്ന സിവില് ഓഫീസര്‍മാര്, അഡീഷണല് ഡെപ്യൂട്ടി കമ്മീഷണര്, സബ് ഡിവിഷണല് മജിസ്‌ട്രേറ്റ്, എന്നിവരുടെ നേതൃത്വത്തിലായിരുന്നു സംസ്‌കാര ചടങ്ങുകള്. വയോധികന്റെ ഭാര്യയും രണ്ട് മക്കളും ആരോഗ്യ പ്രവര്‍ത്തകരും മാത്രം ചടങ്ങുകളില് പങ്കെടുത്തു.\nഅധികാരികളില് നിന്ന് അനുമതി വാങ്ങിയാണ് സ്വന്തം ജില്ലയില് തന്നെ സംസ്‌കാരച്ചടങ്ങുകള് നടത്താനുള്ള ഒരുക്കങ്ങള് പൂര്‍ത്തിയാക്കിയതെന്ന് വയോധികന്റെ മകന് പ്രതികരിച്ചു. യാതൊരു ബുദ്ധിമുട്ടും നേരിടില്ലെന്നായിരുന്നു വിശ്വാസം. സംഭവസ്ഥലത്ത് സുരക്ഷാ ഉദ്യോഗസ്ഥരുണ്ടായിരുന്നു. എന്നാല് അവര് സഹായിക്കാന് തയ്യാറായില്ലെന്നും വയോധികന്റെ മകന് പറഞ്ഞു. എന്നാല് ആംബുലന്‍സ് ഡ്രൈവറും ആശുപത്രി അധികൃതരും സഹായിക്കാന് തയ്യാറായി. കൊവിഡ് ബാധിച്ച് മരിക്കുന്നവരുടെ സംസ്‌കാര ചടങ്ങുകള്‍ക്ക് പ്രത്യേക മാനദണ്ഡങ്ങള് സര്‍ക്കാരുകള് തയ്യാറാക്കണമെന്നും ഭരണാധികാരികള് അതിന് നേതൃത്വം നല്‍കണമെന്നും മകന് ആവശ്യപ്പെട്ടു.


amoeba | ബാലന്റെ തലച്ചോറിന്റെ കാർന്ന് തിന്ന് അമീബ; ദാരുണമായ മരണം സംഭവിച്ചത് ഇങ്ങനെ, ആരും അറിയാതെ പോകുന്ന വളരെ അപൂർവമായ രോഗം, കേരളത്തിൽ റിപ്പോർട്ട് ചെയ്യപെട്ടത് നാല് തവണ - Malayalivartha.com Widgets Magazine\n11 JUNE 2020 03:18 PM IST\nവളരെ അപൂർവമായ അമീബിക് മെനിഞ്ചൈറ്റിസ്' അഥവാ അമീബിക് മസ്തിഷ്‌കജ്വരം ബാധിച്ച് മലപ്പുറത്ത് പന്ത്രണ്ടുകാരന് മരിച്ചത് ഏറെ ഞെട്ടൽ ഉളവാക്കുകയാണ്. കോട്ടയ്ക്കല് സ്വദേശിയായ മിഷാല് ആണ് രോഗത്തെ തുടർന്ന് ചികിത്സയിലിരിക്കെ മരിച്ചത്. എന്നാൽ ഓർക്കുക നമ്മള് സാധാരണയായി കേള്‍ക്കുന്ന ഒരു രോഗമല്ല ഇത്. വളരെ അപൂര്‍വ്വമായതിനാൽ തന്നെ ഇതിന് അധികം പ്രചാരവുമില്ല. എന്നാല് കൊറോണ ഭീതിക്കിടയിലും കേരളത്തെ സംബന്ധിച്ചിടത്തോളം അല്‍പം ഗൗരവം ഈ രോഗത്തിന് നല്‍കേണ്ടതുണ്ട്. കാരണം, കേരളത്തിലിത് ബാധിച്ചുള്ള മരണം നാലാം തവണയാണ് റിപ്പോര്‍ട്ട് ചെയ്യപ്പെടുന്നത്.\nഅതേസമയം കഴിഞ്ഞ വര്‍ഷവും മലപ്പുറത്ത് സമാനമായ സംഭവം റിപ്പോര്‍ട്ട് ചെയ്യപ്പെട്ടിരുന്നു. അന്ന് പെരിന്തല്‍മണ്ണ സ്വദേശിയായ പത്തുവയസുകാരിയാണ് ഈ രോഗം ബാധിച്ച് മരിച്ചത്. ഇതേതുടർന്ന് 2016 മാര്‍ച്ചില് ആലപ്പുഴയിലാണ് ഇത്തരത്തിലുള്ള ആദ്യ കേസ് കേരളത്തിൽ റിപ്പോര്‍ട്ട് ചെയ്യുന്നത്.\nഇവ വെള്ളത്തില് കാണപ്പെടുന്ന ഒരിനം അമീബയാണ്. 'തലച്ചോര് തിന്നുന്ന അമീബ' എന്നാണിത് പൊതുവെ അറിയപ്പെടുന്നത് പോലും. എന്നാൽ വെള്ളത്തില് സാധാരണനിലയില് ഇതുണ്ടാകാറില്ല. ഒപ്പം ഉപ്പുവെള്ളത്തിലും കാണപ്പെടാറില്ല. ഒഴുക്ക് കുറഞ്ഞ് കെട്ടിക്കിടക്കുന്നതോ, മലിനമായതോ ആയ ജലാശയങ്ങളില് ഇവ കാണപ്പെട്ടേക്കാം. അതല്ലെങ്കില് ശുദ്ധീകരിക്കാത്ത വാട്ടര് ഹീറ്ററുകളിലാണ് ഇവയെ കാണപ്പെടുന്നത്.\nഅതേസമയം നാല്‍പത് ഡിഗ്രി സെല്‍ഷ്യസ് വരെ അതിജീവിക്കാന് കഴിവുള്ള ഈ അമീബ മൂക്കിലൂടെ കയറുന്ന വെള്ളത്തിലൂടെ ശരീരത്തിലെത്തുന്നു എന്നതാണ്. തുടർന്ന് നേരിട്ട് മസ്തിഷ്‌കത്തിലേക്കാണ് ഇവ എത്തിച്ചേരുന്നത്. തലച്ചോറിനകത്തെ ചില രാസപദാര്‍ത്ഥങ്ങളെ ഭക്ഷണമാക്കി, ഇവര് അവിടെത്തന്നെ കഴിഞ്ഞു കൂടും.\nഇതാണ് മിഷാലിന്റെ കാര്യത്തിലും സംഭവിച്ചിരിക്കുന്നത്. നീന്തല്‍ക്കുളത്തില് അധികനേരം കളിച്ച മിഷാലിന്റെ ശരീരത്തിലേക്ക് അതുവഴി കയറിയ അമീബ പിന്നീട് തലച്ചോറിനെസാരമായി ബാധിക്കുകയായിരുന്നു. മറ്റ് മസ്തിഷ്‌കജ്വരങ്ങളില് നിന്ന് വ്യത്യസ്തമായി വളരെ ചുരുങ്ങിയ സമയം കൊണ്ട് തന്നെ ഗുരുതരമാകുന്ന അവസ്ഥയാണ് 'അമീബിക് മെനിഞ്ചൈറ്റിസ്' ഉണ്ടാകുന്നത്.5ദിവസങ്ങള്‍ക്കകം രോഗം മൂര്‍ച്ഛിക്കുകയും ചെയ്യും. ആയതിനാൽ തന്നെ 97 ശതമാനം മരണനിരക്കുള്ള രോഗത്തില് നിന്ന് രക്ഷപ്പെടാനുള്ള സാധ്യതകളും വളരെ കുറവാണ്.


അത്താഴത്തില് ഉറക്ക ഗുളിക കലക്കി സര്‍ക്കാര് അനാഥാലയത്തില് പെണ്‍കുട്ടികളെ പീഡിപ്പിച്ചു\nമാന്ദ്യത്തിന്റെ ഉത്തരവാദി ജെയ്റ്റ്‌ലിയാണ്; ധനകാര്യ മന്ത്രിക്കെതിരെ സുബ്രഹ്മണ്യന് സ്വാമി\nThursday 28th September 2017 6:52pm\nThursday 28th September 2017 6:22pm\nഷിംല: അത്താഴത്തില് ഉറക്ക ഗുളിക കലലര്‍ത്തി ഹിമാചലിലെ സര്‍ക്കാര് അനാഥാലയത്തില് ആറുപെണ്‍കുട്ടികളെ ലൈംഗിക പീഡനത്തിനിരയാക്കി. ചമ്പാ ജില്ലയിലെ ചില്ലി ഗ്രാമത്തില് പ്രവര്‍ത്തിക്കുന്ന സര്‍ക്കാര് അനാഥാലയത്തിലെ കുട്ടികളാണ് പീഡനത്തിന് വിധേയരായിരിക്കുന്നത്.\nAlso Read: ബി.ബി.സിയുടെ ലോകത്തെ സ്വാധീനിച്ച വനിതകളുടെ പട്ടികയില് നവാസുദ്ദീന് സിദ്ദീഖിയുടെ മാതാവും\n11 നും 18 നും ഇടയില് പ്രായമുള്ള കുട്ടികളാണ് പീഡിപ്പിക്കപ്പെട്ടത്. പതിനഞ്ചുകാരി നല്‍കിയ പരാതിയെ തുടര്‍ന്നാണ് പീഡന വിവരം പുറത്തെത്തിയത്. പെണ്‍കുട്ടിയുടെ പരാതിക്കു പിന്നാലെ മറ്റു അഞ്ചുപേര് കൂടി പരാതിയുമായി രംഗത്തെത്തുകയായിരുന്നു.\nഅത്താഴത്തില് ഉറക്കമരുന്ന് കലര്‍ത്തി നല്‍കിയ ശേഷം പീഡിപ്പിച്ചെന്നാണ് കുട്ടികളുടെ പരാതി. സംഭവവുമായി ബന്ധപ്പെട്ട് ബാലികാശ്രമത്തിലെ ക്ലര്‍ക്ക്, പാചകക്കാരന്, ശുചീകരണത്തൊഴിലാളി എന്നിവരെ പോലീസ് അറസ്റ്റ് ചെയ്തിട്ടുണ്ട്.\nരാത്രിയായാല് എന്തോ അസ്വഭാവികത തോന്നാറുണ്ടെന്ന് പൊണ്‍കുട്ടികള് പറയുകയായിരുന്നെന്ന് പേരു വെളിപ്പെടുത്താന് തയ്യാറാകാത്ത ഉദ്യോഗസ്ഥന് പറഞ്ഞെന്ന് ദേശീയ മാധ്യമമായ ഹിന്ദസ്ഥാന് ടൈംസ് റിപ്പോര്‍ട്ട് ചെയ്യുന്നു.\nആറു പെണ്‍കുട്ടികളെയും കഴിഞ്ഞദിവസം വൈദ്യപരിശോധനക്ക് വിധേയരാക്കി. അറസ്റ്റുചെയ്ത മൂന്നുപേരെയും ഇന്നലെ കോടതിയില് ഹാജരാക്കിയെന്നും. അനാഥാലയത്തിലെ സി.സി ടി.വി ദൃശ്യങ്ങള് പിടിച്ചെടുത്തിട്ടുണ്ടെന്നും പൊലീസ് വ്യക്തമാക്കി.\nDont Miss: ഇതല്ല ഉദാഹരണം\nപത്താം ക്ലാസുകാരിയുടെ പരാതിയെത്തുര്‍ന്ന് ബാലികാശ്രമത്തിലെ 33 അന്തേവാസികളെയും കൗണ്‍സിലിങ്ങിന് വിധേയരാക്കി. ആറുപെണ്‍കുട്ടികളുടെയും മൊഴി രേഖപ്പെടുത്തിയെന്നും കുറ്റാരോപിതര്‍ക്കെതിരെ പീഡനത്തിനെതിരായ വകുപ്പുകളും പോസ്‌കോയും ചുമത്തി കേസ് രജിസ്റ്റര് ചെയ്തിട്ടുണ്ടെന്നും പൊലീസ് സൂപ്രണ്ട് വിരേന്ദര് തോമര് പറഞ്ഞു.\nസംഭവത്തെ തുടര്‍ന്ന്, ചമ്പാ ഡെപ്യൂട്ടി കമ്മീഷണര് സുരേഷ് മോക്ത അനാഥാലയത്തിലെ പുരുഷജീവനക്കാരെ മാറ്റുകയും വനിതാജീവനക്കാരെ നിയമിക്കുകയും ചെയ്തിട്ടുണ്ട്. വനിതാ സുരക്ഷാ ഉദ്യോഗസ്ഥരെയും നിയമിച്ചിട്ടുണ്ട്.


ശബരിമല: വിധി നടപ്പാക്കുന്നതില് സാവകാശം തേടി ഉടന് ഹര്‍ജി ഫയല് ചെയ്യുമെന്ന് ബോര്‍ഡ്, മണ്ഡല പൂജയ്ക്കായി നടതുറന്നു | VygaNews\nശബരിമല: വിധി നടപ്പാക്കുന്നതില് സാവകാശം തേടി ഉടന് ഹര്‍ജി ഫയല് ചെയ്യുമെന്ന് ബോര്‍ഡ്, മണ്ഡല പൂജയ്ക്കായി നടതുറന്നു\nപമ്പ: പത്തിനും 50നും ഇടയിലുള്ള വനികളെ ശബരിമലയില് പ്രവേശിപ്പിക്കണമെന്ന സുപ്രീം കോടതി വിധി നടപ്പാക്കാന് സാവകാശം തേടാന് ദേവസ്വം ബോര്...\nപമ്പ: പത്തിനും 50നും ഇടയിലുള്ള വനികളെ ശബരിമലയില് പ്രവേശിപ്പിക്കണമെന്ന സുപ്രീം കോടതി വിധി നടപ്പാക്കാന് സാവകാശം തേടാന് ദേവസ്വം ബോര്‍ഡ് തീരുമാനിച്ചു. ഇതിനിടെ, മണ്ഡലകാല പൂജയ്ക്കായി ശബരിമല നട ഇന്നു വൈകുന്നേരം തുറന്നു.\nസാവകാശം തേടി ദേവസ്വം ബോര്‍ഡ് സുപ്രീം കോടതിയില് ഉടന്\nഹര്‍ജി ഫയല് ചെയ്യും. പമ്പയില് ചേര്‍ന്ന ദേവസ്വം ബോര്‍ഡ് യോഗത്തിലാണ് ഈ തീരുമാനം. സാദ്ധ്യമെങ്കില് ശനിയാഴ്ച തന്നെ ഹര്‍ജി സമര്‍പ്പിക്കുമെന്ന് ദേവസ്വം ബോര്‍ഡ് പ്രസിഡന്റ് എ. പത്മകുമാര് വാര്‍ത്താ ലേഖകരോടു പറഞ്ഞു. മുതിര്‍ന്ന അഭിഭാഷകന് ചന്ദ്രദേവ് സിംഗ് ദേവസ്വം ബോര്‍ഡിനായി ഹര്‍ജി സമര്‍പ്പിക്കും.\nപമ്പയിലെ കെട്ടിടങ്ങള് ഭൂരിഭാഗവും പ്രളയത്തില് തകര്‍ന്നു. കേന്ദ്ര വനം വകുപ്പും സെന്‍ട്രല് എംപവര് കമ്മിറ്റിയും ഒരു നിര്‍മ്മാണ പ്രവര്‍ത്തനവും ശബരിമല വനമേഖലയില് അരുതെന്നും നിര്‍ദ്ദേശിച്ചിട്ടുണ്ട്. ഇതെല്ലാം പരിഗണിച്ചു കൂടിയാണ് വിധി നടപ്പാക്കാന് സാവകാശം തേടുന്നത്.\nതീര്‍ഥാടകര്‍ക്ക് സൗകര്യമൊരുക്കാന് കൂടുതല് വനഭൂമി ലഭ്യമാക്കണമെന്ന ആവശ്യം സുപ്രീം കോടതിയുടെ ശ്രദ്ധയില് പെടുത്താന് ബോര്‍ഡ് ശ്രമിക്കുന്നുണ്ട്. ചിത്തിര ആട്ടവിശേഷത്തിനും തുലാമാസ പൂജയ്ക്കും ഉണ്ടായ പ്രശ്‌നങ്ങളും സുപ്രീം കോടതിയുടെ ശ്രദ്ധയില് പെടുത്താനും ബോര്‍ഡ് യോഗം തീരുമാനിച്ചു.\nസുപ്രീം കോടതി വിധി നടപ്പിലാക്കണമെന്നതില് ബോര്‍ഡിനു തര്‍ക്കമില്ലെന്നും സമയം വേണമെന്നുമാത്രമാണ് ആവശ്യപ്പെടുന്നതെന്നും പത്മകുമാര് പറഞ്ഞു.\nഇതേസമയം, തന്ത്രി കണ്ഠരര് രാജീവരുടെ സാന്നിധ്യത്തില് മേല്‍ശാന്തി എ വി ഉണ്ണികൃഷ്ണന് നമ്പൂതിരിയാണ് മണ്ഡല പൂജയ്ക്കായി ശബരിമല നട തുറന്നു.\nസന്നിധാനത്ത് വി എന് വാസുദേവന് നമ്പൂതിരിയും മാളികപ്പുറത്ത് എം എന് നാരായണന് നമ്പൂതിരിയും പുതിയ മേല്‍ശാന്തിമാരായി വൃശ്ചികം ഒന്ന്് ശനിയാഴ്ച ചുമതലയേല്‍ക്കും. പുതിയ മേല്‍ശാന്തിമാര് ശനിയാഴ്ച പുലര്‍ച്ചെ നടതുറക്കും.\nതങ്ക അങ്കി ചാര്‍ത്തി മണ്ഡലപൂജ ഡിസംബര് 27 നാണ്. 27 ന് രാത്രി പത്തിന് നട അടച്ചശേഷം 30 ന് മകരവിളക്ക് ഉത്സവത്തിനായി നട വീണ്ടും തുറക്കും. മകരവിളക്ക് ജനുവരി 14 നാണ്. തുടര്‍ന്ന് ജനുവരി 20 ന് നട അടയ്ക്കും.\nഇതിനിടെ, സന്നിധാനത്ത് അപ്പം, അരവണ കൗണ്ടറുകളും കടകമ്പോളങ്ങളും രാത്രി 10 ന് അടയ്ക്കണമെന്ന പൊലീസ് നിര്‍ദ്ദേശം മന്ത്രി കടകംപള്ളി സുരേന്ദ്രന് ഇടപെട്ട് ഒഴിവാക്കി.\nBy Hadron Media06:56 Kerala , Slider\nKeywords: Lord Ayyappa, Mandala Pooja, Devaswam Board, Women’s right activist, Trupti Desai, Kochi airport, Sabarimala shrine, pilgrimage, Pune, BJP, Taxi drivers, airport\nVygaNews: ശബരിമല: വിധി നടപ്പാക്കുന്നതില് സാവകാശം തേടി ഉടന് ഹര്‍ജി ഫയല് ചെയ്യുമെന്ന് ബോര്‍ഡ്, മണ്ഡല പൂജയ്ക്കായി നടതുറന്നു


Emalayalee.com - കോട്ടയത്ത് 40 പേര്‍ക്ക് കൂടി കൊവിഡ്; 35 പേര്‍ക്ക സമ്പര്‍ക്കം വഴി\nകോട്ടയം ജില്ലയിൽ 40 പേരുടെ കൂടി കോവിഡ് പരിശോധനാ ഫലം പോസിറ്റീവായി. ഇതില് 35 പേര്‍ക്കും സമ്പര്‍ക്കം മുഖേനയാണ് രോഗം ബാധിച്ചത്. രണ്ടു പേര് വിദേശത്തുനിന്നും മൂന്നു പേര് മറ്റു സംസ്ഥാനങ്ങളില് നിന്നും എത്തിയവരാണ്.\nസമ്പര്‍ക്കം മുഖേന രോഗം ബാധിച്ചവരില് 12 പേര് കോട്ടയം മുനിസിപ്പാലിറ്റിയിലും ഏഴുപേര് ഏറ്റുമാനൂര് മുനിസിപ്പാലിറ്റിയിലും ഉള്ളവരാണ്.\nഇന്ന്(ഓഗസ്റ്റ് 6) 1256 സാമ്പിളുകളുടെ പരിശോധനാ ഫലമാണ് ലഭിച്ചത്. പുതിയതായി 1241 സാമ്പിളുകള് പരിശോധനയ്ക്ക് അയച്ചു.\nമറ്റു സംസ്ഥാനങ്ങളില്‍നിന്ന് എത്തിയ 132 പേരും വിദേശത്തുനിന്ന് വന്ന 82 പേരും രോഗം സ്ഥിരീകരിച്ചവരുടെ സമ്പര്‍ക്ക പട്ടികയിലുള്ള 95 പേരും ഉള്‍പ്പെടെ ആകെ 309 പേര്‍ക്ക് പുതിയതായി ക്വാറന്‍റയിന് നിര്‍ദേശിച്ചു. ആകെ 9043 പേരാണ് ജില്ലയില് നിരീക്ഷണത്തില് കഴിയുന്നത്.\n17.കോട്ടയം നട്ടാശേരിയിലെ വൈദികന്(55)\n21.നേരത്തെ രോഗം സ്ഥിരീകരിച്ച മാടപ്പള്ളി സ്വദേശിനിയുടെ


Sensex Hits Record High , Nifty Tops 11,000– News18 Malayalam\nസെൻസെക്സ് റെക്കോർഡ് നേട്ടത്തിൽ; നിഫ്റ്റി 11,000 കടന്നു\nUpdated: July 12, 2018, 7:19 PM IST\nമുംബൈ: റെക്കോർഡ് നേട്ടത്തിൽ ഓഹരി വിപണികൾ വ്യാഴാഴ്ച വ്യാപാരം അവസാനിപ്പിച്ചു. സെൻസെക്സ് 282. 48 പോയിന്റ് ഉയർന്ന് 36,548.41 ലാണ് വ്യാപാരം അവസാനിപ്പിച്ചത്. ജനുവരി 29ന് കൈവരിച്ച റെക്കോർഡ് നിലവാരമായ 36,443.98 പോയിന്റ് സെൻസെക്സ് മറികടന്നു. വ്യാപാരത്തിനിടെ സെൻസെക്സ് 413 പോയിന്റ് വരെ ഉയർന്നിരുന്നു.\nദേശീയ സൂചികയായ നിഫ്റ്റി 74. 90 പോയിന്റ് ഉയർന്ന് 11, 023.20ലാണ് വ്യാപാരം അവസാനിപ്പിച്ചത്. അഞ്ചുമാസത്തിനിടെ ആദ്യമായിട്ടാണ് നിഫ്റ്റി 11,000 കടക്കുന്നത്. ഡോളറിനെതിരെ രൂപയുടെ മൂല്യത്തിലുണ്ടായ ഉണർവ്, വിദേശ നിക്ഷേപം ഉയർന്നത് എന്നിവ വിപണിക്ക് ഉണർവേകി.\nവ്യാവസായിക ഉത്പാദന സൂചിക, നാണയപ്പെരുപ്പം സംബന്ധിച്ച വിവരങ്ങൾ എന്നിവ പുറത്തുവിടുമെന്ന് സൂചനകൾ ഉണ്ടായിരുന്നു. ഇതിൽ ശുഭാപ്തി വിശ്വാസത്തിലായിരുന്നു നിക്ഷേപകർ.\nഓയിൽ ആൻഡ് ഗ്യാസ്, ബാങ്ക്, പിഎസ് യു, ഹെൽത്ത് കെയർ തുടങ്ങിയ സെക്ടറുകളാണ് നേട്ടമുണ്ടാക്കിയത്. ഐടി, മെറ്റൽ, ഓട്ടോ, പവർ, എന്നീ ഓഹരികൾ നഷ്ടത്തിലായിരുന്നു.\nറിലയൻസ്, ബിപിസിഎൽ, വിപ്രോ, ബജാജ് ഫിനാൻസ്, എസ്ബിഐ എന്നിവയാണ് മികച്ച നേട്ടമുണ്ടാക്കിയ ഓഹരികൾ.


12 Hours 21 Minutes 56 Seconds Ago\nടോറി പാര്‍ട്ടി ലോക്ക്ഡൗണ് ലംഘന വിവാദങ്ങളില് പെട്ടതോടെ ലേബര് പാര്‍ട്ടി 13 പോയിന്റ് ലീഡ് നേടിയതായി സര്‍വ്വെ\nലോക്ക്ഡൗണ് ലംഘിച്ച് ഡൗണിംഗ് സ്ട്രീറ്റില് നടന്ന പാര്‍ട്ടികളെ കുറിച്ച് ബോറിസ് ജോണ്‍സണ് പാര്‍ലമെന്റിനെ തെറ്റിദ്ധരിപ്പിച്ചതായി മുന് ഉപദേശകന് ഡൊമനിക് കുമ്മിംഗ്‌സ്. പ്രധാനമന്ത്രിയെ ഒരു നുണയനായി മുദ്രകുത്താന് പ്രതിജ്ഞയെടുക്കുമെന്നാണ് മുന് ഉപദേശകന്റെ നിലപാട്. 2020 മെയില് നടന്ന പാര്‍ട്ടിയെ കുറിച്ച് താന് ബോറിസിന് മുന്നറിയിപ്പ് നല്‍കിയെങ്കിലും ഈ ആശങ്കകള് പകുത്തുനീക്കുകയാണ് അദ്ദേഹം ചെയ്തതെന്ന് കുമ്മിംഗ്‌സ് വെളിപ്പെടുത്തുന്നു.\nകഴിഞ്ഞ ബുധനാഴ്ച ഹൗസ് ഓഫ് കോമണ്‍സില് ബോറിസ് നടത്തിയ പ്രസ്താവനയ്ക്ക് വിരുദ്ധമാണ് ഈ വെളിപ്പെടുത്തല്. തന്റെ പ്രിന്‍സിപ്പല് പ്രൈവറ്റ് സെക്രട്ടറി മാര്‍ട്ടിന് റെയ്‌നോള്‍ഡ്‌സ് സംഘടിപ്പിച്ച പാര്‍ട്ടി ജോലിയുമായി ബന്ധപ്പെട്ടാണെന്നും, അത് നിയമങ്ങള് ലംഘിക്കുന്നില്ലെന്നുമാണ് ബോറിസ് സഭയില് അവകാശപ്പെട്ടത്. ഈ വിഷയത്തില് സീനിയര് സിവില് സെര്‍വന്റ് സ്യൂ ഗ്രേ അന്വേഷണം നടത്തിവരികയാണ്.\nപ്രധാനമന്ത്രിയെ രക്ഷപ്പെടുത്താന് സമ്പൂര്‍ണ്ണ തോതിലുള്ള പദ്ധതി ആവിഷ്‌കരിച്ച് നടപ്പാക്കുമ്പോള് ഇതുകൊണ്ടൊന്നും കാര്യമില്ലെന്ന മുന്നറിയിപ്പാണ് കുമ്മിംഗ്‌സ് നല്‍കുന്നത്. 'മാര്‍ട്ടിന് കെട്ടിടത്തിലുള്ള എല്ലാവരെയും ഡ്രിങ്ക്‌സ് പാര്‍ട്ടിക്ക് ക്ഷണിച്ചപ്പോള് ഇതില് നിയന്ത്രണം വേണമെന്ന് ആവശ്യപ്പെട്ടിരുന്നു. സെക്രട്ടറിയെ മാറ്റണമെന്നും നിര്‍ദ്ദേശിച്ചു. എന്നാല് പ്രധാനമന്ത്രി ഇത് കാര്യമാക്കിയില്ല', കുമ്മിംഗ്‌സ് ബ്ലോഗില് കുറിച്ചു.\nഎന്നാല് ഈ വാദങ്ങള് നം. 10 വക്താവ് നിഷേധിച്ചു. ഇത്തരത്തില് യാതൊരു മുന്‍കൂര് ഉപദേശവും ലഭിച്ചില്ലെന്നാണ് വക്താവിന്റെ അവകാശവാദം. പാര്‍ട്ടികളുടെ കൂടുതല് ചിത്രങ്ങള് പുറത്തുവരാനുണ്ടെന്ന് കുമ്മിംഗ്‌സ് മുന്നറിയിപ്പ് നല്‍കിയിട്ടുണ്ട്. അന്വേഷണ റിപ്പോര്‍ട്ട് പുറത്തുവന്ന ശേഷം ഇക്കാര്യത്തില് പ്രതികരിക്കാമെന്നാണ് അദ്ദേഹത്തിന്റെ നിലപാട്. ടോറി പാര്‍ട്ടി ലോക്ക്ഡൗണ് ലംഘന വിവാദങ്ങളില് പെട്ടതോടെ ലേബര് പാര്‍ട്ടി 13 പോയിന്റ് ലീഡ് നേടിയതായി സര്‍വ്വെ വ്യക്തമാക്കുന്നു.